
VUE 
“Të ndërpriten proceset, duke e vënë veten në krye pa ndonjë 
meritë të veçantë, pasi të jenë bërë akuza të tilla të rënda dhe 
shkelje të çoroditura të bartësve të këtyre proceseve, e pastaj 
të vraposh nëpër Evropë dhe Amerikë me shpresë se ata, 
faktorët e jashtëm, do ta bëjnë kompletimin e procesve në 
Kosovë, nuk është vetëm bajraktarizëm (kjo do të ishte e 
keqja më e vogël), por manipulim me interesat më vitale të 

Kosovës, nëse jo vetëm injorancë e thellë politike.” 


Ukshin Hoti 
YYYTYTYTY 


“E vërteta ka hipur në krahët e kohës dhe shkon përpara 
pandërprerje, me pishtarin që ajo ka në dorë largon errësirën 
dhe i djeg budallenjtë që i dalin përpara për ta shuar”. 
Sami Frashëri 
VYYYTTUNN 


PROLOG 


Konferenca Ndërkombëtare e Rambujesë”) u organizua posaçërisht 
për vendosjen e një paqeje të përkohëshme trevjeçare në Kosovë, 
sikundër u deklarua. Rreth kësaj ngjarjeje janë bërë shkrime të 
shumta, madje janë mbrojtur edhe grada shkencore e janë dhënë 
edhe tituj shkencorë. E përbashkëta e gjithë këtyre trajtesave dhe e 
punimeve shkencore, historike apo studime të veçanta rreth asaj 
konference, është vlerësimi në superlativa i vendimit të Drejtorisë 
Politike (Dr.P) të Ushtrisë Çlirimtare të Kosovës (UÇK), që pranoi të 
shkonte dhe ta nënshkruante atë Marrëveshje, edhe pse ajo 


D Konferenca Ndërkombëtare e Rambujesë i zhvilloi punimet në dy faza: 
6-23 Shkurt dhe 14-19 Mars 1999. Delegacioni kosovar: Hashim Thaçi, 
Jakup Krasniqi, Ramë Buja, Azem Syla, Xhavit Halit (UÇK), Ibrahim 
Rugova, Fehmi Agani, Edita Tahiri,, Bujar Bukoshi, Idriz Ajeti (LDK): 
Rexhep Qose, Hydajet Hyseni, Bajram Kosumi, Mehmet Hajrizi (LBD): si 
dhe të pavarurit Blerim Shala, Veton Surroi. Serbia kompozoi delegacionin 
e saj duke futur: 2 shqiptarë kolaboracionistë,1 boshnjak, 1 goran, 2 turq, 1 
rom, 1 egjyptas dhe serbët: Ratko Markoviç, Vladimir Shtambuk, Nikola 
Shahinoviç, Vlladan Kutleshiq. Marrëveshja e Rambujesë, për vendosjen e 
një paqeje të përkohëshme në Kosovë, u nënshkrua vetëm nga pala 
kosovare. Si rjedhojë e mosnënshkrimit nga serbët, u hap drita jeshile për 
ndërhyrjen e NATO-s, e cila 1 filloi bombardimet ajrore në 24 Mars 1999 
dhe zgjatën 78 ditë . 

sanksiononte autonominë e Kosovës në kuadër të Serbisë, si dhe e 
shkrinte UÇK-në. 

Në anën tjetër, direkt e indirekt, është anatemuar zoti Adem Demaçi, 
Përfaqësuesi Politik i UÇK-së, ngaqë u pozicionua kundër 
nënshkrimit pa kushte të asaj Marrëveshjeje, duke e akuzuar deri 
edhe për puçisti 

TË tilla pozicionime të diskutueshme ndodhin ngaqë në shumicën e 
rasteve natyra jonë njerëzore është e prirur për të “ditur” atë që na 
pëlqen ta dimë sesa atë që nuk na pëlqen ta dimë. “Njeriu 
nganjëherë, — shkruan Ukshin Hoti — edhe pse mund të gjendet në 
një situatë specifike, mund të dojë të bëjë një gjë normale, e cila 
pikërisht sepse është normale, në një situatë të tillë specifike mund të 
duket si e çuditshme.” Kështu ndodhi edhe me pozicionimin e z. 
Adem Demaçi. 

Ngaqë ai pozicionim i Demaçit u duk i çuditshëm, ndaj dhe pjesa 
dërmuese e opinionit publik e ka të vështirë të përcaktojë se nga cila 
palë anon më së shumti e vërteta, e cila është një proces që 
ndryshon, zhvillohet e përsoset mbi bazën e thellimit të njohjes së 
problemit përkatës dhe s'është kurrë e dhënë një herë e 
përgjithmonë. 

Dihet gjithashtu se, e vërteta është një e vetme, por, ama, ka tri 
pamje: dy anësore dhe një në thellësi. Në rastin tonë, dy alternativat 
anësore të së vërtetës, për pranimin ose jo të kushteve për të shkuar 
në Rambuje, janë: a) vendimi i Drejtorisë Politike dhe b) sugjerimet e 
Përfaqësuesit Politik të UÇK-së, Adem Demaçit. Prezantimi i dy 
alternativave (pamjeve) anësore të së vërtetës, mendojmë se ende 
nuk është bërë i plotë për opinionin tonë publik. Përmes paraqitjes së 
argumentave të të dy palëve, ne do përpiqemi të ndërtojmë një pamje 
të tretë të së vërtetës, atë në thellësi, e cila të mund të përfshijë edhe 
dy pamjet e tjera të të dy alternativave. Vetëm atëherë do të mund të 
themi se e vërteta është inkuadruar në mënyrë harmonike në rjedhën 
e natyrshme të saj të plotë. 

Meqenëse veprimtaria e Drejtorisë Politike dhe ajo e Adem Demaçit, 

që ne trajtojmë në këtë analizë, shtrihet në një hapësirë kohore prej 7 
Marsit 1998-2 Mars 1999, ku çdo ngjarje përfshin një zgjatje në kohë 
dhe një shtrirje në hapësirë, kuptohet që, duke i renditur sipas radhës 
dhe mënyrës se si ka ndodhur secila prej tyre, do të mundohemi të 
analizojmë se si ato kanë ndikuar tek njëra-tjetra: e cila është një 
përçapje thelbësore që të afron më shumë drejt njohjes të së 
vërtetës. 

Kanë kaluar tashmë më shumë se 15 vjet nga ajo kohë dhe plot gjëra 
kanë ndryshuar në Kosovë. Nëse sot i kthehemi vendimit që u muar 
për të shkuar në atë kohë në Rambuje, duke pranuar apo jo kushtet e 
panegociueshme të parashikuara në projekt-marrëveshjen e asaj 
konference ndërkombëtare, këtë e bëjmë për të gjykuar veten tonë, 
me të vetmin qëllim që, nga ato ngjarje historike të nxirren mësime 
për të tashmen e të ardhmen e Kosovës. 

Ndaj dhe analizën do ta bazojmë në filtrin e ngjarjeve që lidhen me 
këtë eveniment në terren dhe në Konferencë, në shkrimet dhe 
dokumentat e botuara gjatë asaj kohe e më pas, (nga autorë vendas 
e të huaj), si dhe në rezultatin përfundimtar të saj. 

Lexuesi, duke u njohur me ngjarjet që kanë ndodhur në UÇK gjatë 
asaj periudhe kohore njëvjeçare, si dhe me akuzat dhe kundërakuzat 
që i janë bërë secilës palë, le ta shohë të vërtetën sipas konceptimit 
të tij, duke bërë gjykatësin. Ky është edhe qëllimi final i kësaj 
përpjekjeje. 

Kthimi i herë-pas-hershëm në këto ngjarje nga autorë të ndryshëm 
tregon se vendimet e Drejtorisë Politike të UÇK-së dhe të Adem 
Demaçit kanë ende elementë të pasqaruar. Me këtë punim ne nuk 
pretendojmë se do të flitet në mënyrë shterruese për ngjarjen në 
fjalë. E vërteta përherë bën rrugë të gjatë. 


HYRJE 


Adem Demëaçi, kjo figurë emblematike e desidencës dhe e politikës 
kosovare prej viteve '60 të shekullit të kaluar e në vijim, në javën e 

dytë të Gushtit 1998 është takuar me dy nga drejtuesit e lartë të 
Ushtrisë Çlirimtare të Kosovës, Azem Sylën e Xhavit Halitin, në 
Tiranë, ku, - siç thotë ai -, “arrijnë ujdinë që ata të bëjnë luftën e ky 
politikën.” Si rjedhojë, më 13 Gusht 1998, Shtabi i Përgjithshëm i 
UÇK-së, përmes komunikatës nr.7 të tij, e shpall publikisht Adem 
Demaçin Përfaqësues të Përgjithshëm Politik të Ushtrisë Çlirimtare të 
Kosovës, në Prishtinë2. 

Me këtë veprim, ata që ishin në krye të Ushtrisë Çlirimtare të 
Kosovës legjitimuan para opinionit publik shqiptar dhe masës së 
luftëtarëve të UÇK-së, ekzistencën dhe përbërjen aktuale të 
Drejtorisë Politike të saj, (Hashim Thaçi, Xhavit Haliti, Kadri Veseli, 
Jakup Krasniqi, Azem Syla, në të cilën kooptohet edhe Adem 
Demaçi), si dhe të Shtabit të Përgjithshëm, (i cili përbëhej atë kohë 
nga këta të pestë plus Rexhep Selimi, Sokol Bashota, Lahi 
Ibrahimi)9. Askush nuk dinte se çfarë tentativash ishin bërë deri 
atëherë prej antarëve të Drejtorisë Politike, që kishin mundur të 
delnin në këto funksione të larta drejtuese të UÇK-së, duke 
shmangur nga drejtimi i Luftës për Çlirimin e Kosovës dhe i UÇK-së 
dy lëvizjet politike, (Lëvizja Popullore për Kosovën, LPK: Lëvizja 
Kombëtare Çlirimtare për Kosovën, LKÇK), të angazhuara shumë më 
herët. 

Vendimi i Drejtorisë Politike (Dr.P) për t'i propozuar Adem Demaçit 
detyrën e Përfaqësuesit Politik të UÇK-së ka qenë një nga veprimet 
dhe vendimet e saj më të studjuara dhe më të zgjuara. Në periudhën 
kur thirret Adem Demaçi në ndihmë, UÇK-ja, përveç që kish pësuar 
disfatë të ndjeshme në aspektin e veprimtarisë së saj ushtarake në 
terren, ajo ishte edhe e izoluar politikisht nga i gjithë spektri politik 
mbarë shqiptar, ashtu edhe nga diplomacia ndërkombëtare. Deri në 
ato momente nuk kemi asnjë takim politik publikisht midis Drejtorisë 
Politike të UÇK-së dhe politikanëve shqiptarë si dhe me diplomatët 


9 Shkëlzën Gashi: “Adem Demaçi”, biografi, Prishtinë 2010, f.144. 
9 Shih Jakup Krasniqi “Kthesa e madhe”, Prishtinë, 2006, f. 90 

ndërkombëtarë. Dhe që UÇK-ja të delte nga ai izolim, Drejtoria 
Politike thirri në ndihmë Adem Demaçin, “Bacën, legjendën e gjallë 
të popullit shqiptar... Figura e tij e rëndomtë në mënyrë gati të 
padiskutueshme kaloi në legjendë, u tret në shpirtin e gjallë të popullit 
dhe u mishërua në ëndërrën e tij shekullore, Demaçi dhe populli u 
bënë një. Nuk ishte më tutje vetëm një bir i denjë i popullit, por gati 
vetë populli”, sikundër e përcakton Ukshin Hoti. Këtë e kish më se 
të qartë edhe Drejtoria Politike e UÇK-së, dhe, për të dalë nga situata 
ku ajo e kish futur UÇK-në, e kuptoi se “për politikën tani e tutje ishte 
i rrezikshëm vetëdijësimi politik i popullit shqiptar. Dhe këtë Demaçi e 
artikuloi me inteligjencën e tij të mprehtë, me shpjegimet e thjeshta, 
por definitive dhe të prera, me referencat e tij-shpatë që coptonin, por 
që nuk therrnin.”9 Emërimi i Demaçit në atë pozicion politik e përligjte 
tendencën historike për bashkim kombëtar shqiptar në një situatë të 
mëvonshme më të përshtatshme, pavarësisht se ai deklaroi se hiqte 
dorë nga Ballkania e tij. 

Demaçi, duke e pranuar ta kryente legalisht detyrën e përfaqësuesit 
politik të UÇK-së, në qëndër të kryeqytetit të vendit ku kryhet ajo 
luftë, duke lëvizur e vepruar haptas përmes forcave ushtarako- 
policore të pushtuesit, përbën një rast unikal në historinë e luftrave 
çlirimtare botërore, e cila ishte edhe një sfidë e drejtpërdrejtë që ai i 
bënte Serbisë. Pranimi i kësaj detyre nga Demaçi, ishte një guxim i 
marrë, pasi përbënte për të një rezikshmëri të jashtëzakonshme. 
Deklarimi publikisht nga Demaçi, si kryesues i asaj detyre politiko- 
ushtarake, e vuri Serbinë në dilemën për t'u përcaktuar në njërën prej 
tre alternativave: ta pranonte, duke e lënë të lirë Demaçin, ta 
arrestonte, apo ta injoronte (të heshtte). Dhe ajo zgjodhi të tretën, 
heshtjen, sepse po ta pranonte, do të detyrohej të ulej menjëherë në 
bisedime me të: po ta arrestonte do të shtoheshin radhët e UÇK-së 


9 Ukshin Hoti” Filozofia politike e çështjes shqiptare”, Prishtinë, 1997, f. 
175 
9 Po aty 

me luftëtarë, mbështetës dhe simpatizantë. Por edhe heshtja pati 
pasoja të paparashikueshme prej Serbisë, sikundër ishte përpjekja 
për krijimin e Asamblesë Kombëtare, e cila do të eleminonte 
Kuvendin e Kosovës i dalë nga zgjedhjet e diskutueshme të Marsit 
1998, nën monitorimin e vetë Serbisë, gjë që nuk i interesento asaj. 
Megjithatë, mungesa e reagimit serb ndaj atij emërimi të Demaçit si 
Përfaqësues Politik legal i UÇK-së do të thoshte leje e nënkuptuar 
(implicite) për veprimtari legale të tij në tërë territorin e Kosovës si 
Komisar Politik i UÇK-së. Kjo ishte edhe arsyeja pse Demaçi nuk pati 
pengesa prej Serbisë për krijimin e Asamblesë Kombëtare, i cili, me 
shumë zgjuarsi ftoi të merrnin pjesë në atë Asamble edhe pakicat 
kombëtare në Kosovë, për të mos i dhënë shkak Serbisë që ta 
pengonte funksionimin e asaj asambleje. Politikisht, Serbia prej asaj 
dite që nuk reagoi ndaj asaj detyre legale të Demaçit, dashje pa 
dashje nuk mund ta mohonte ekzistencën e një ushtrie çlirimtare në 
Kosovë dhe, njëkohësishtë, indirekt pranonte se UÇK-ja nuk ishte 
organizatë terroriste. Dhe faktet e treguan një gjë të tillë më pas. Si 
rrjedhojë, pretendimet e mëvonshme serbe se UÇK-ja ishte terroriste, 
e shoqëruar gjithmonë me mjete të dhunës për ngulfatjen e saj, u 
provuan si absurde. 

Me një fjalë, emërimi i Demaçit në krye të politikës së asaj lufte 
çlirimtare ishte një hap avancues shumë i madh nga ana e Drejtorisë 
Politike, që vështirë se mund të tejkalohej nga ana e Serbisë. Për 
këtë shkak, leja e nënkuptuar serbe, do të thoshte edhe luftë për 
legalizimin e mëtejshëm të punës së Demaçit në këtë drejtim përmes 
të qenit Komisar Politik legal i UÇK-së. Merita në këtë drejtim i takon 
Drejtorisë Politike, e cila gjeti njeriun më të spikatur, në momentin më 
të spikatur dhe të vetmin personalitet të mundshëm në Kosovë që 
mund të përfaqësonte denjësisht gjininë e vet shqiptare. 

Sikundër shihet, Drejtoria Politike i kish bërë saktë këto llogari. Duke 
vënë në krye të politikës së luftës këtë legjëndë të gjallë të 
shndërruar në popull, jo vetëm që ajo do ta thyente izolimin politik 
dhe diplomatik të UÇK-së, por do të shumonte edhe rradhët e 
formacioneve të saj. Njëkohësishtë, me atë veprim të zgjuar, 


DRAMA E UÇK dhe e ADEM DEMAÇIT 9 


Drejtoria Politike i bëri Serbisë edhe një karshillëk të befasishëm e të 
paparashikuar prej saj, pasi, veç të tjerave, e përgënjeshtronte 
propagandën e Serbisë dhe mbështetësve të saj, e cila e akuzonte 
UÇK-në si një organizatë terroriste, pavarësishtë se vihej në rrezik 
jeta e Demaçit, e këtij politikani modern, të cilin “Komuniteti politik 
evropian me gjest fisnik, i pat ndarë çmimin Saharov'8), dhe kjo 
ngaqë Demaçi, duke qenë i lirë në veprimtarinë e tij politike, “ai nuk e 
luftoi në veçanti asnjë armik, por që të gjithë së bashku. E luftoi dhe e 
mundi çdokë dhe secilin që deshi ta pengonte emancipimin e popullit 
shqiptar në Kosovë. Për këtë shkak figura dhe personaliteti i tij u 
mishërua me progresin”, si dhe me marrshimin përpara të forcave 
dhe të luftës së UÇK-së, ngaqë “Demaçi u shndërrua në popull. Për 
këtë shkak, madhështia e tij nuk qëndron në të njohurit e tij nga 
populli, por edhe në të njohurit e popullit në veten e tij”), por edhe në 
të njohurit e UÇK-së nga i gjithë populli në Kosovë, nga kombi 
shqiptar dhe nga ndërkombëtarët. 

Mirëpo Drejtoria Politike nuk deshi ose nuk diti ta shfrytëzonte sa më 
gjatë këtë progres politik që i dia Adem Demaçi UÇK-së në arenën 
kombëtare e ndërkombëtare, pasi me tu kthyer nga raundi i parë i 
bisedimeve në Rambuje, jo vetëm që anëtarët e saj nuk pranuan as 
të përshëndeteshin me të, por e përzunë edhe nga detyra e Komisarit 
Politik, që i patën besuar para gjashtë muajvel 

Adem Demaçi e pranoi ofertën e SHP të UÇK-së për të qenë 
Përfaqësuesi i Përgjithshëm Politik i saj në Kosovë, duke hequr dorë 
nga drejtimi i Partisë Parlamentare dhe vizioni i tij vetjak për 
konfederatën Ballkania. Sikundër ka treguar koha, zoti Demaçi, 
vendimin për të pranuar ofertën e bërë nga dy drejtues të lartë 
politikë të UÇK-së, nuk e mori aspak për interes vetjak, por është 
nisur nga ideja e çlirimit të Kosovës, si hap i parë drejt bashkimit të 
saj me shtetin amë, ide për të cilën ai pat luftuar pareshtur gjat gjithë 
jetës së tij, në luftë me shtetin Jugosllav e më pas me Serbinë. 


9 Po aty, f. 175-176 
D Po aty 

Hapi i parë që bëri Adem Demaçi, porsa pranoi detyrën politike të 
afruar nga Shtabi i Përgjithshëm, i sugjeroi këtij organizmi të lartë 
drejtues që ta ndryshonin strategjinë ushtarake të UÇK-së, “nga lufta 
për territore, ku pësoi disfatë, por jo edhe humbje përfundimtare, dhe 
të kalohej në metodën e luftës guerile”$. Gjë që rriti besimin në 
radhët e UÇK-së si dhe në popull, duke u bindur se kishin të bënin jo 
vetëm me një politikan të sprovuar, por edhe me një takticien 
ushtarak të zotin. Ajo direktivë e tij tregonte kushtrim, kërkesë, 
dhimbje dhe shpresë. Ai e dha këtë direktivë strategjike ushtarake 
ngaqë ia jepte atë të drejtë pozicioni politik. Si rrjedhojë, nënkuptohej 
se prej atij momenti, vetëm ai kish të drejtë të përcaktonte politikën e 
luftës për çlirim, si Përfaqësuesi i Përgjithshëm Politik i UÇK-së, duke 
e bindur popullin se lufta ishte nisur për t'u fituar dhe jo për të bërë 
pazare me përpjekjet e luftëtarëve të dalë prej gjirit të tij. “Qeveria që 
formulon politikën e luftës dhe që duhet t'ia përshtasë atë kushteve 
që ndryshojnë shpesh gjatë konfliktit, —udhëzon teoricieni ushtarak 
Lidëll Hart — mund të ndërhyjë me të drejtë në strategjinë e një 
fushate.... Kur qeveria gjykon se kundërshtari ka epërsi ushtarake në 
tërësi, ose në një teatër të vaçantë operacionesh, ajo mund të 
vendosë të përdorë një strategji me qëllim të kufizuar.) 

Sikundër do ta shohim në vijim, nëse Demaçi do ta kishte de fakto 
atë fuqi urdhëruese ndaj Drejtorisë Politike dhe Shtabit të 
Përgjithshëm të UÇK-së, për t'i detyruar formacionet e saj luftarake të 
zbatonin në terren strategjinë e luftës guerile (partizane), atëherë 
mund të thuhet me siguri se ai ishte udhëheqësi kryesor politik i asaj 
ushtrie çlirimtare, dhe, e themi me bindje se, nëse UÇK-ja do të vinte 
në jetë strategjinë ushtarake që propozonte Demaçi, do të ishin 
serbët ata që do të kërkonin haptas rrugë të tjera jashtë Kosovës, për 
të fituar në tryeza ndërkombëtare atë që do të humbisnin praktikisht 
çdo ditë në terrenin e luftës. Por, bazuar në ngjarjet që do të 


9 Gazeta “Rilindja”, 18 Gusht 1998. 
9 Lidëll Hart “Strategjia”, SHBU, Tiranë, 1997, f. 399-400 

analizojmë, del se Demaçit nuk iu bindën ata që duhej të bindeshin 
për të vënë në jetë atë strategji ushtarake, që ai kërkoi të aplikohej 


KUNDËRSHTITË DHE PRANIMI I KONFERENCËS 
SË RAMBUJESË 


Zoti Jakup Krasniqi, në një përpjekje që ai bën, për të argumentuar 
vendimin e marrë nga Drejtoria Politike e UÇK-së, për pranimin pa 
kushte të projekt-marrëveshjes dhe shkuarjen në Rambuje, (më pas 
vendim i pranuar edhe nga Shtabi i Përgjithshëm), edhe pse 
parashihej eleminimi i UÇK-së, madje edhe pse e pranon që UÇK-ja 
ishte në kulmin e arritjeve të saj ushtarako-politike dhe e aftë për ta 
çliruar Kosovën, çuditërisht, më në fund aijep edhe një arsye jo 
bindëse, (sipas gjykimit tonë), për të justifikuar se pse u lanë 
mënjanë ato arritje dhe u vendos të shkohej në Parisi Ai thotë: 
“Bashkësia Ndërkombëtare kishte njohuri të mjaftueshme se 
ofensivat e njëpasnjëshme të ushtrisë e policisë serbe të vitit 1998, jo 
vetëm që nuk e kishin zhdukur UÇK-në, por nga ato luftime ajo kish 
dalë më e fortë. Tani, UÇK-ja veç organizimit më të mirë, kishte me 
veti dhe përvojën njëvjeçare të luftës. Zgjatja e luftës, për bashkësinë 
ndërkombëtare do të thoshte zgjerim i luftës edhe jashtë kufijve të 
Kosovës...... Ushtria Çlirimtare e Kosovës ishte faktor më i fuqishëm 
luftarak sesa kur kishte hyrë në luftë. Por, duke parë se lufta kishte 
hyrë në një fazë të re, të përmasave të gjera operative, duke parë 
sabotimin që iu bë luftës nga një pjesë e faktorit politik shqiptar, 
duke parë sabotimin që po i bënte luftës qeveria Bukoshi si dhe 
mbylljen e rrugëve furnizuese, pranuam të shkojë në 
Rambuje.110, (korsivi është i imi, D.G). 

Kur lexojmë këtë paragraf të zotit Jakup, natyrshëm na lind pyetja: 
Cilët ishin atëherë ato “shkaqe” aq të forta, që i detyruan anëtarët e 
Drejtorisë Politike të UÇK-së, të cilët, edhe pse kishin bindjen se: 


1 Jakup Krasniqi “Kthesa e madhe”, Prishtinë 2006, f.157-158 

“Ushtria Çlirimtare e Kosovës ishte faktor më i fuqishëm luftarak sesa 
kur kishte hyrë në luftë” dhe madje, në momentin “kur ajo kishte hyrë 
në një fazë të përmasave të gjera operative”, të merrnin atë vendim 
të kontravers21 Përgjigjia është e thjeshtë: Procesi i riorganizimit të 
strategjisë së luftës, që këshillonte Demaçi, nuk i kishte lejuar ata ta 
kuptonin të vërtetën, ata nuk e ndjenin se mendimet i kishin 
sipërfaqësore, të pathelluara dhe as që mund tii thellonin. Për këtë 
shkak, ata ishin të prirur t'i besonin tepër shumë argumentit të 
autoritetit të postit që mbanin dhe jo autoritetit të argumentave që 
shtronte Përfaqësuesi Politik UÇK-së. 

Për këtë arsye ata harronin që populli nuk i kish të tepërt bijtë e vet. 
Populli shqiptar i Kosovës kishte një mal me arsye për të mos besuar 
që serbët e Millosheviçit do të lëshonin terren, do t'i jepnin popullit të 
Kosovës lirinë në një pjatë të argjentë pas bisedimeve në një tryezë 
të thirrur nga faktori ndërkombëtar. Kjo kontraditë e shprehur nga zoti 
Krasniqi, në gjykimin tonë tregon se ata, anëtarët e Drejtorisë Politike 
të UÇK-së, nuk flisnin e as flasin edhe sot politikisht. Mos vallë 
ngaqë nuk dinin, e mbase nuk dijnë as sot, të manovrojnë politikisht 
me ndershmëri2 Ndoshta, pasi politika është shkollë ose përvojë. 
Anëtarëve të Drejtorisë Politike u mungonin të dyja. E kundërta 
ndodhte me Adem Demaçin: ai kishte edhe shkollën, edhe përvojën 
politike të luftës së tij 38 vjeçare, për ta parë Kosovën të lirë e të 
pavarur. 

Demaçi, duke e kuptuar qëllimin e vërtetë pse thirrej me aq urgjencë 
konferenca ndërkombëtare, (kuptohet, për të mos u realizuar 
mbledhja e Asamblea Kombëtare e Kosovës), ai i bëri publike arsyet 
e mospranimit të 10 pikave denigruese për palën shqiptare të asaj 
projekt-marrëveshje. Me këtë veprim të Demaçit, faktori 
ndërkombëtar ishte i detyruar ta shtynte datën e konferencës 
ndërkombëtare, nëse do të bazohemi në praktikat diplomatike. 
Mirëpo nga ky detyrim, ndërkombëtarët i çliroi vendimi i Drejtorisë 
Politike, i shpallur befasisht nga Jakup Krasniqi. 

Drejtoria Politike nuk duhej ta merrte atë vendim pa u ulur në 
bisedime me Demaçin, me Shtabin e Përgjithshëm dhe me kryetarët 
e partive që ishin dakorduar për Asamblenë Kombëtare, ku të 

diskutonin për temat që ngjallnin shqetësime kapitale, sikundër ishte 
anullimi i Asamblesë Qytetare, e caktuar të realizohej brenda datës 
10 Shkurt 1999, me pjesëmarrjen e të gjitha forcave politike dhe të 
pakicave kombëtare në Kosovë. Ai konsultim bëhej edhe më i 
domosdoshëm për faktin që Drejtoria Politike asnjëherë nuk kishte 
thënë deri në ato momente se mbledhja e Asamblesë ishte një 
zgjidhje e pamundur, dhe se UÇK-ja nuk kish më mundësi të vijonte 
luftën për shkak të “sabotimit që po i bënte luftës qeveria Bukoshi si 
dhe mbylljes së rrugëve furnizuese”. Por, pranimi i 10 kushteve të 
panegociueshme nga ana e Dr.P dhe SHP, me këtë lloj justifikimi që 
na jep z.Jakup, do të thoshte se ata pranonin idenë se UÇK-ja ishte 
mundur, gjë që nuk ishte aspak e vërtetë. 

Pastaj, këto “shkaqe” janë thënë publikisht pasi mbaroi luftal Pse 
z.Jakup u jep fjalëve të veta dy kuptime2 “Ai që u jep dy kuptime 
fjalëve të veta do që t'i mashtrojë njerëzit.'1, thotë Volteri. Prandaj 
Demaçi kërkonte që Dr.P dhe SHP të uleshin për të diskutuar me atë 
dhe me forcat politike në Kosovë, që kishin pranuar idenë e 
Asamblesë Qytetare. Ulja në diskutim e tyre, kuptohet që do të 
kërkonte kohë gjersa të arrihej në një konsesus për të dhënë 
përgjigjen për shkuarjen apo jo në Rambuje. Mirëpo kjo do të bënte 
të mundur që të shpejtohej mbledhjen e Asamblesë para datës 10 
Shkurt, duke e vënë faktorin ndërkombëtar para një fakti të kryer. Si 
rrjedhojë, faktori ndërkombëtar do të ishte i detyruar jo vetën të 
shtynte afatin e konferencës ndërkombëtare, por do të siguronte 
edhe zhvillimin e Asamblesë në Prishtin dhe do të pranonte edhe 
vendimet që do të merreshin në atë Asamble. Më tej, pranimi ose jo i 
projekt-marrëveshjes do të varej nga vendimet që do të merrte 
Asamblea dhe jo me një telefonim të thjeshtë nga zotërinjtë H. Thaçi, 
Xh. Haliti, K. Veseli dhe A. Syla nga Tirana, dhe i shpallur nga zoti 
Jakup Krasniqi. Çfarëdo vendimi, për të cilin do të merreshin vesh, 
duhej të ishte rezultat i kompromisit dhe i lëshimeve reciproke brenda 


'D Volteri “Letrat filozofike”, Prishtinë, 1986, £.124 

faktorit politik shqiptar dhe UÇK-së, kompromis, i cili nuk do të mund 
të arrihej në rast se, në radhë të parë, nuk do të kishte mirëkuptim 
midis Demaçit dhe Drejtorisë Politike e SHP. 

Duke iu referuar ngjarjeve të asaj kohe, konstatojmë se ndër gjithë 
politikanët kosovarë vetëm Demaçi këmbëngulte për një diskutim të 
tillë mes UÇK-së dhe gjithë faktorit politik shqiptar, gjë që e lartëson 
shumë si politikan. Dhe, ajo që e dallon edhe më shumë nga të tjerët, 
këto mendime të tij nuk rridhnin nga ndonjë interes personal, por 
ngaqë kërkonte që të mos shkelej mbi gjakun dhe sakrificat e bëra 
gjatë një vit lufte. Përderisa Demaçit nuk iu mundësua konsultimi me 
Drejtorinë Politike, nuk kish se si të diskutonte ai me forcat e tjera 
politike për çështjen e Asamblesë Kombëtare (Qytetare), për arsyen 
e thjeshtë se ai nuk e kish atë të drejtë që të mblidhte apo ta 
anullonte vetë atë Asamble. Ai vendim i papritur i Dr.P dhe i SHP,.i 
shpallur më 3 Shkurt 1999, përveç që anullonte marrëveshjen për 
bashkëveprim me gjithë faktorin politik shqiptar në Kosovë, përmes 
Asmablesë, binte ndesh edhe me komunikatën nr.71 të vetë Dr.P, 
lëshuar më 26 Janar 1999, ku theksohej: bazuar në kërkesat e 
komandave të zonave operative, si dhe në kërkesat që shtron koha, 
është marrë qëndrim që deri në 10 Shkurt 1999, të mblidhet 
Asamblja Qytetare12. Kështu që Demaçin e nxuar në pozicion mat, 
duke e shmangur nga detyra kryesore që i patën besuar. 

Natyrshëm na lind pyetja: Çfarë e detyroi Dr.P të anullonte arritjen 
më të madhe politike të popullit shqiptar në Kosovë, si kurrë 
ndonjëherë në historinë e tij, Asamblenë Kombëtare, e cila ishte në 
pragun e saj2 Dhe përgjigjia më e drejtë mendojmë se do të ishte: 
Antarët e Drejtorisë Politike, duke bindur veten se po bënin 
shkëlqyeshëm udhëheqjen e një ushtrie çlirimtare në luftë për çlirimin 
e Kosovës, të cilëve luftëtarët e saj u besonin me fanatizëm të 
verbër, nuk po e kuptonin se me atë vendim kishin startuar 
shtrembër. Kjo vlen edhe për kryesitë e forcave politike legale të 


'7 Arkivi RKL, vëll.1, f. 122 

Prishtinës bashkë me “intelektualët e pavarur”, që e pranuan pa 
asnjë kusht projekt-marrëveshjen e Rambujesë, duke bërë anullimin 
e Asamblesë. Duke e përkrahur një praktikë përfundimisht amorale, 
ngaqë po i binin me top kompromisit historik për bashkim kombëtar, 
të gjithë ata ranë në provimin e etikës më elementare demokratike, 
gjë që i pengoi të shihnin lidhjen e saj me politikën, të gjithë ata ranë 
në ato pozita sepse e kishin bindur veten, se Adem Demaçi si individ 
nuk mund të loste ndonjë rol të madh në ecurinë e proceseve politike 
të luftës. Dhe kjo ngaqë i kishin hutuar emërtimet e funksioneve të 
larta që mbanin në UÇK dhe në partitë e tyre, pasi që tashmë e 
kishin harruar mënyrën e arritjes në ato funksione. Si rrjedhojë, ata 
dhe të “pavarurit” luftën që bënte populli shqiptar në Kosovë e 
barazonin me interest e veta të veçanta, të nxitur nga instikti i marrjes 
së pushtetit. “Politikën e komandojnë interesat (kombëtare) dhe jo 
emocionet. Atë e udhëheq arsyeja dhe jo instikti... politika është 
raport midis revolucionit dhe institucionit”), na mëson Ukshin Hoti. 
Dhe, duke e vënë interesin grupor mbi atë kombëtar, Drejtoria 
Politike, kryesuesit e forcave politike dhe të “pavarurit” eleminuan 
rastin më ideal për bashkimin gjithëpërfshirës shqiptar në Kosovë. 
Dhe këtë akt të tyre jo vetëm që e prezantonin si veprim të madh 
“patriotik”, por fatkeqësisht edhe e besonin dhe e besojnë si të tillë. 
Gjë që edhe sot e gjithë ditën shprehen në atë mënyrë. Kjo tregon se 
ata e kishin përvetësuar mirë qasjen cinike dhe jo atë idealiste ndaj 
luftës çlirimtare, duke harruar se pikërisht prezantimi në popull si 
idealistë i kishte avancuar në ato pozicione politike dhe ushtarake. 
Politikën e kishin reduktuar në një mjeshtëri për pazarllëqe dhe nuk e 
ndjenin se fjala ishte për interesa themelore të një populli të tërë. 

Kurse Demaçi e shihte të paarsyeshme shkuarjen me aq urgjencë në 
Rambuje, mbi të gjitha, ngaqë nuk po zbatoheshin as rregullat më 
elementare të një marrëveshjeje. Një marrëveshje quhet e ndershme 


DP) Ukshin Hoti “Filozofia plitike e çështej shqiptare”, Prishtinë, 1997, f. 
161-162 

në rastin kur përfitojnë të gjitha palët pjesmarrëse në të. Marrëveshjet 
ndërmjet palësh nuk mund të diktohen nga njëra palë, ato duhet të 
bëhen në bazë të parimit të barazisë dhe të aspiratës së përbashkët 
për paqe. Hapi i parë për hartimin e një marrëveshjeje midis dy a më 
shumë palësh është që fillimisht të bëhen të ditura pikëpamjet e të 
gjitha palëve që janë të interesuara, pastaj shihen se cilat janë 
divergjencat ndërmjet gjithë atyre palëve, dhe më tej, se si ato mund 
të pajtohen. Pastaj kalohet në hartimin e marrëveshjes. Në rastin 
tonë konkret, projekt-marrëveshja, që do të nënshkruhej në Rambuje, 
qe hartuar pa ia marrë mendimin aspak palës shqiptare në Kosovë: 
duke e vënë këtë para faktit të kryer, duke i thënë: “Merreni këtë 
tekst marrëveshjeje dhe shkoni në Rambuje, e atje nënshkruajeni, pa 
patur të drejtë që të negocionil”. Mbi të gjitha në asnjë rresht të asaj 
projekt-marrëveshjeje nuk tregohej se çfarë përfitonte Kosova prej 
saj. Pikërisht ato pika, për të cilat pala shqiptare në Kosovë nuk 
kishte të drejtë të negocionte, ato kundërshtonte Adem Demaçi, 
sepse ato e kthenin Kosovën në autonominë e vitit 1974, në kornizën 
e të drejtave të garantuara nga një kushtetutë të cilës tashmë nuk i 
kishte mbetur as nami e as nishani, sepse ish-Jugosllavia ishte 
shpërbërë dhe vetëm Serbia e Mali i Zi e përbënin atë tashmë. 
Përveç asaj, me atë projekt-marrëveshje eleminohej edhe UÇK-jal 
Me termat që përdorëm më lart, duket sikur ky është një përfundim 
disfatist. Por realiteti i tillë ishte. 

Palës kosovare (shqiptare) nuk iu kërkua që të jepte qoftë edhe një 
mendim të thjeshtë për përmbajtjen e asaj marrëveshjeje që do të 
nënshkruante, por iu tha: Merreni dhe nënshkruajenil Ky lloj trajtimi, 
përveç që ishte mospërfillje, ishte një fyerje e rendë, pasi ishte 
shprehje e qartë e mosnjohjes së luftës së armatosur të 
deriatëhershme dhe i mos respektimit të gjakut të derdhur nga 
shqiptarët për çlirimin e Kosovësi 

Prandaj Adem Demaçi shtronte pyetjen: Çfarë fiton UÇK-ja dhe 
Kosova nga kjo marrëveshje” 

Përgjigjia që Demaçi i jepte vetë asaj pyetje ishte: Asgjël, veçse 

shkrihej UÇK-ja dhe “neve na afrohet një autonomi më e keqe sesa 
që e kemi pasur në vitin “74714. Për këto arsye Demaçi as që mund të 
pranonte nisjen në Rambuje dhe nënshkrimin e marrëveshjes me sy 
mbyllur, pasi “Luftrat guerile bëhen për të pasur të fituar e të humbur 
e jo për kompromis”15), siç thotë me të drejtë Henri Kissinger. 

Demaçi, ndryshe nga Rugova, ishte përfaqësues i “Real politikës”: ai 
ishte i bindur se nuk kish pse të falte në tavolinën e bisedimeve ato 
që mund të fitoheshin me pushkë e me gjak në fushën e betejës. 
Drejtësia morale e Demaçit nuk e pranonte (lejonte) diplomacinë 
elastike. 

Zotërinjtë Kristofer Hill (ndërmjetësi kryesor i Grupit të Kontaktit për 
Kosovën), i ndihmuar nga VVolfgang Petriç (ambasadori i Austrisë në 
Beograd) dhe diplomatët e tjerë, duke e parë këmbënguljen dhe 
vendosmërinë e Demaçit për mospranimin e 10 kushteve 
poshtëruese për Kosovën dhe UÇK-në, në themel të gjithë u pajtuan 
në një pike: Të ndalohej forcimi i mëtejshëm i UÇK-së dhe të 
shpëtohej Rugova. Dhe kjo mund të arrihej me dy mënyra: para së 
gjithash të sabotohej mbledhja e Asamblesë Qytetare dhe, e dyta, të 
shkëputej Drejtoria Politike nga Adem Demaçi, duke i joshur antarët e 
saj me sigurinë e marrjes së pushtetit. Mirëpo, diplomacia publike që 
zbatonte Demaçi ndikonte mbi opinionin publik në Kosovë më shumë 
se mediat, duke formuar një imazh edhe më pozitiv për Demaçin, gjë 
që po e kthente në favor të tij shumicën e komunitetit shqiptar. Për 
këtë arsye diplomatët vendosën të shmangnin Demaçin dhe të 
lidheshin direkt me “majën përgjegjëse politike të UÇK-së, Hashim 
Thaçi, Jakup Krasniqi dhe Ramë Buja”19. Kjo donte të thoshte ta 
“vrisnin” Demaçin me një lloj arme të shenjtë, kundër së cilës 
hakmarrja e tij ishte e pafuqishme, të cilën e pohon vetë zoti Demaçi, 
kur thotë: “Dhe, kur Petriç dhe të tjerët e kanë kuptuar se ne në zyrën 


'9 Shkëlzen Gashi: “Marrëveshja për paqe të përkohëshme”, Prishtinë 
2004, f. 23 

') Henri Kissinger “Diplomacia”, Tiranë, 1999, f. G84 

19 Blerim Shala “Vitet e Kosovës”, f. 165 

tonë nuk heqim dorë nga pavarësia e Kosovës, atëherë ata janë 
drejtuar dhe kanë shkuar në mal vetë dhe kanë ardhë e kanë bërë 
hajgare me ne në zyrë, e na kanë thënë: a po ju vjen keq juve që ne 
po shkojmë në mal”21 Unë vet me vete kam thënë: me këtë shkuarjen 
tuaj në mal, ju na e kajtët nanën, se me këtë po prishet marrëveshja 
që unë kam bërë në Tiranë me ata që janë në mal, ku u patëm 
marrë vesh që unë të bëja politikën e ata luftën”). 


Çdo lloj ushtrie, e rregullt apo çlirimtare qoftë, është e varfër kur nuk 
ka në krye të saj intelektualë të mirëfilltë, vizionarë, të cilët duhet të 
shohin më tej se një arritje çfarëdo, sepse lufta nuk është as një 
betejë e vetme e as një çast, por një shumë betejash e ngjarjesh drejt 
një pikësynimi final — që, kur është në përputhje me vullnetin e 
popullit, të cilin e përfaqësojnë këta intelektualë, përbën një kurorë 
lavdie për ta. 

Për fat të keq, duke mos qenë përgjithësisht të tillë, anëtarët e 
Drejtorisë Politike ndaj dhe morën atë vendim ku, përveç se anulluan 
rastin më ideal për bashkim gjithëpërfshirës në Kosovë, (së bashku 
me forcat e tjera politike legale dhe të “pavarurit”), i kthyen krahët 
politikanit të mirënjohur e me reputacion kombëtar e ndërkombëtar, 
që vetë e kishin ftuar t'i përfaqësonte deri në ato momente historike 
që po kalonte Kosova: njëkohësisht ata treguan se nuk kishin vizionin 
e duhur për të gjetur Nordin politik në ngjarjet që po zhvilloheshin si 
në terren ashtu edhe jashtë Kosovës. E pakta që mund të thuhet në 
këtë rast për ta është se u treguan naivë politikë. 

Pas analizës që u bëmë këtyre zhvillimeve, jemi të detyruar të 
shtrojmë pyetjen: si është e mundur që të tillë persona, duke qenë se 
paten pranuar detyra politke me kaq përgjegjësi të madhe 
kombëtare, të arrijnë dhe të shmangin me kaq lehtësi e arrogancë 
shansin më fatlum të bashkimit kombëtar të shqiptarëve në Kosovë 
dhe simbolin shqiptar të rezistencës2 Cila është ajo forcë apo organ 


1) Shkëlzen Gashi: “Marrëveshja për paqen e përkohëshme”, f. 18 

politik që i zgjodhi ata në krye të Drejtorisë Politike e të Shtabit të 
Përgjithshëm të UÇK-së, për të bërë “politikë kaq të madhe”2 

“Më duket se ishte T Mars 1998, unë kam qenë në Shqipërt. — e 
fillon tregimin e tij, zoti Ali Ahmeti, antari i Sektorit të Rëndësisë së 
Veçantë i zgjedhur nga Këshilli Përgjithshëm i LPK -. “E gjithë kryesia 
e organizatës ishte në Tiranë. Selinë e kishim në Lidhjen e 
Shkrimtarëve... Erdhi Kadri Veseli dhe Hashim Thaçi dhe u bë një 
debat i ashpër në Lidhjen e Shkrimtarëve, një orë debat i nxehtë ka 
qenë. Unë kam shkuar me vonesë, sepse isha me Bekim Berishën. 
Në fund ndarja ka qenë jo e pëlqyeshme nga Hashimi e Kadriu me 
Muhamet Kelmendin, (nënkryetar i LPK)... Kur ata hynë në Kosovë, 
dolën me një komunikatë se atje është Shtabi i Përgjithshëm, etj... U 
krijua një situatë jo normale.”18) 

Këtë dëshmi na e plotëson më tej vetë nënkryetari i Kryesisë së 
Këshillit të Përgjithshëm i LPK, Muhamet Kelmendi: “Në Shoqatën e 
Shkrimtarëve të Shqipërisë, ku ishim duke mbajtur mbledhjen e 
Kryesisë, u futën Azem Syla, Xhavit Haliti, Hashim Thaçi me Kadri 
Veselin, si përfaqësues të Shtabit Qëndror të UÇK-së. Ne, këta 
(Hashimin dhe Kadriun, D.G), i njihnim si ndërlidhës midis LPK-së 
dhe UÇK-së, ndërsa tani na dalin si antarë të atij organi, i cili kurrë 
nuk ishte ndërtuar. Dhe për më tepër vinin për të thënë se UÇK-ja e 
ka bazën e vet politike, prandaj asaj nuk i duhet asnjë organizim 
tjetër, aq më pak Fronti'19). 

Plotësisht pas tre muajve këtë shmangie të LPK-së dhe të çdo force 
politike nga udhëhegja e luftës për çlirimin e Kosovës dhe të UÇK-së 
e konfirmoi publikisht z.Jakup Krasniqi përmes TVSH, në cilësinë e 
antarit të Dr.P dhe të zëdhënësit të SHP të UÇK-së, duke thënë: 
“UÇK-ja nuk ka nevojë për të qenë nën kontrollin e çdo force politike, 
pasi ajo e di vetë se çka bën 20. Përmes kësaj deklarate anullohej 


'9 Bedri Islami: “I vërteti”, Tetovë 2011, f. 181-182 

1) Muhamet Kelmendi: “Pse nuk u ndërtua Fronti për çlirimin e Kosovës”, 
“liria”, Tiranë 1999, 87-88 

“0 Gazeta “Rilindja”, 6 dhe 11 Korrik 1998 

njëkohësishtë në mënyrë të njëanshme edhe marrëveshja e SHP të 
UÇK me Lëvizjen Kombëtare për Çlirimin e Kosovës (LKÇK), e 
nënshkruar në fillim të muajit Maj 1998, për të cilën do të flasim në 
vijim. 

Më tej Muhamet Kelmendi na tregon edhe periudhën e fillimit të 
dramës për UÇK-në: “Deri në Janar 1997 uniteti në kuadër të Degës 
për ndërtimin e UÇK-së ishte i padiskutueshëm. Si pasojë e vrasjeve 
dhe burgosjeve që ndodhën në Janar 1997, UÇK-ja mbeti pa 
udhëheqje ushtarake të vetën. Tash nuk kishte më Shtab Qëndror: 
ca u vranë, ca u burgosën dhe ca ikën jashtë vendit. Tërë udhëheqja 
kaloi në kuadër të Kryesisë së KP të LPK, Dega jashtë vendit. Me 
këtë filluan të duken edhe fërkimet e para, sepse dy antarë të sektorit 
(Xhavit Haliti dhe Azem Syla) kishin krijuar lidhje me disa forca 
brenda vendit (Kosovës), të cilat pretendonin të delnin në udhëheqje, 
edhe pse në asnjë sferë nuk kishin aftësi profesionale, as njohuri dhe 
nuk zotëronin as artin e luftës dhe të ushtrisë. Këta të dy, së bashku 
me disa brenda vendit, krijuan klanin që bëri grusht politik”2). 

“Shtabi i Përgjithshëm ka qenë më shumë enigmatik, më shumë 
sekret, me përbërje jo aq shumë profesionale”, dëshmon komandanti 
i zonës së tretë operative e UÇK-së, Ramush Haradinaj, dhe vijon: “E 
konsideroj periudhë krize se asnjë komandant zone nuk ishte anëtar i 
SHP të UÇK-së. Edhe kur mblidhej shtabi, aty mblidheshin Drejtoria 
Politike, zëdhënësit, shërbimet dhe ata diskutonin e merrnin vendime. 
Pse mendoj se ka qenë përbërje enigmatike” Sepse ne, 
komandantët e zonave, nuk i dinim përgjegjësitë e këtyre personave 
që mblidheshin në Shtab të Përgjithshëm. Kishte persona që deri dje 
figuronin dikund si emër dhe në momentin e caktuar bëhej zevendës 
komandant i ushtrisë, zëdhënës, përfaqësues për atje, përfaqësues 
për këtu, etj.722) 

Por, cilat ishin kushtet që u shfrytëzuan për t'u shfaqur ajo dramë2 “E 


“D Muhamet Kelmendi: Po aty, f. 28 
“9 Bardh Hamzaj “Rrëfimi për luftën dhe lirinë”, Prishtinë, 1999, f. 70 

meta themelore e tyre, (e LPK-së, D.G), do të thoja, ishte se për disa 
vite, nuk bënë të mundur që Këshilli i Përgjithshëm të konstituohej 
brenda në Kosovë, si organi më i lartë udhëheqës i Organizatës. Kur 
ata menduan se ishte koha për ta bërë, ishte tepër vonë, tashmë 
ishin të tjerë që i bënin regullat e lojës”23), na e sqaron vetë Kryetari i 
LPK, prej 23 Majit 1998, zoti Bedri Islami. 

Duke qenë se LPK-ja kish rënë në ato pozita dhe këta persona, që 
përbënin Drejtorinë Politike dhe SHP e shfrytëzuan atë pozitë të saj 
ngaqë kishin një bindje dhe mendësi të tillë, nuk kishin pse të 
konsultoheshin më me LPK-në, (jo dhe jo edhe me LKÇK-në), as 
minimalisht me Zotin Demaçi. Besojmë se më vonë duhet ta kenë 
çmuar seme qëndrimin e tyre kanë nënshkruar një herë e 
përgjithmonë “vdekjen” e UÇK-së, një akt ky me pasoja seroize për 
të ardhmen politike të Kosovës. 

Që të ishte sa më i ngushtë grupi i njerëzve që do të merrnin 
pushtetin të nesërmen e luftës, filloi lufta brenda tyre, të cilën na e 
bëjnë të qartë dy antarët e asaj Drejtorie Politike, të cilët janë edhe 
autorët që bënë marrëveshjen me zotin Adem Demaçi. Ja si na e 
tregon vetë z.Xhavit Haliti, në një mbledhje të kryesisë së LPK-së: 
“Largimi i Abazit (Ali Ahmetit) nga Sektori i veçantë është kërkuar nga 
Shtabi Qëndror brenda vendit (Hashim Thaçi dhe Kadri Veseli, D.G), 
për shkak të gabimeve që i kanë konsideruar ata si gabime, për 
shkak se nuk ka respektuar vendimet dhe kërkesat e tyre”. Të njëjtën 
gjë na e pohon edhe zoti Azem Syla, po në atë mbledhje: “Qëndrimi 
për largimin e Abazit është marë nga brenda”. Ndërsa zoti Bedri 
Islami e vijon shpjegimin edhe ai në po atë mbledhje: “Le ta lëmë për 
një herë tjetër faktin se cilët nga “brenda” kishin të drejtë të 
ndëshkonin dikë që kërkonte të fuste grupin e Fehmi Lladrovcit në 
luftë në Kosovë, pas thirrjes së Adem Jasharit në Prill 1996... Grupi 
për të cilin flitet, nuk ishte një grup anarkist, por aty bënin pjesë disa 


29 Bedri Islami: “T vërteti”, Tetovë 2011, f. 380 

nga ajka e trimave të Kosovës 29). 

Se cilët ishin këta personat nga “brenda”, na e bën të qartë zoti Ali 
Ahmeti: “Hashimi fliste në emër të shokëve nga brenda, por jo në 
emër të një institucioni 25) 

Arsyen se pse këmbëngulnin personat “nga brenda” që të largohej Ali 
Ahmeti nga “Sektori i veçantë” e shpjegon zoti Ibrahim Kelmendi, 
antar i Kryesisë së LPK dhe një prej themeluesve të saj: “Hashim 
Thaçi pat shpifur se gjoja Aliu ka qenë neglizhent... Hashimi nuk e 
pat ngritur akuzën në emër të asnjë institucioni, e pat ngritur në 
mbledhjen ku ishte vetëm mysafir (i ftuar)... Ajo akuzë u ngrit si 
tentativë për të bërë komplot kundër LPK-së dhe UÇK-së, 
mundësisht edhe puç. Ali Ahmeti ishte anëtar i Sektorit të Rëndësisë 
së Veçantë, i bërthamës së Shtabit të Përgjithshëm të UÇK-së, I 
formuar nga Kryesia e LPK-së... Akuzat qenë ngritur sepse 
pothuajse vetëm Aliu i kishte lidhjet me zonat e UÇK-së në Kosovë e 
Maqedoni dhe prandaj duhej të sajoheshin akuza të paqëndrueshme, 
fiktive, që një grup njerëzish të fusnin nën kontrollin e tyre strukturat e 
LPK-së dhe të UÇK-së”28). 

Duke qenë se për të dalë në krye të udhëheqjes së luftës u ndoq kjo 
praktikë, ndaj dhe “UÇK-ja nuk kishte as vijë të vetën politike, ndonjë 
subjekt politik që ta mbronte politikisht apo që të përcaktonte vijën 
dhe të paraqeste kërkesat politike para atyre ushtarake, ndërsa që 
ishte organizuar një “bërthamë alla-Hashimçe”, e cila as që e dinte 
situatën aktuale.”27, pohon nënkryetari i LPK-së, M. Kelmendi. 

Por se si do të quhej ky grup që po konturohej si udhëheqja e 
ardhëshme e UÇK-së, këtë na e bën të qartë antari i Këshillit të 
Përgjithshëm i LPK-së, Sadri Ramabaja, i cili thotë: “Duke e parë 
mungesën e përfaqësimit politik të shkallës që kërkonte koha, në 
njërën prej mbledhjeve të Shtabit Mobilizues, pata propozuar që 


“) Bedri Islami: Po aty, f. 219-220 

“) Po aty, f. 176 

“9 Shih Bedri Islami, “T vërteti”, f.301-302 
“D Muhamet Kelmendi, Po aty, f. 86 

Shtabi i UÇK-së ose do të duhej që ta pranonte publikisht LPK-në si 
krah politik, ose këtë punë t'ia ngarkonte Lëvizjes për Bashkim 
Demokratik në Kosovë. Nëse nuk e bënte as njërën e as tjetrën, 
atëherë le ta themelojë një Drejtori Politike dhe ta bëjë publik emrin e 
drejtorit dhe të përfaqësuesve të saj jashtë. Ndërkaq anëtarët e 
Shtabit kishim shprehur gatishmërinë për të hyrë në Kosovë dhe për 
t'u vënë në shërbim të UÇK-së. Këtë ide e kishte përvetësuar shpejt 
përfaqësuesi i LPK-së në këtë mbledhje të Shtabit, Ramadan Avdiu, 
dhe e kishte përcjellë tutje tek klani i tij. Natyrisht as atëherë e as sot, 
nuk kam diçka kundër pse u përvetësua ideja. Përkundrazi, jam 
ndjerë i nderuar. Por, duke lexuar librin “Lëvizja - Lindja e 
përgjakur”... disi u ndjeva keq, meqë kisha ndjesinë që përmes kësaj 
ideje, mund të kem kontribuar në shmangien e Kryesisë së LPK-së si 
organi më i lartë politik dhe marrjen nën kontroll të plotë të UÇK-së 
nga katërshja e famshme (Azem Syla, Xhavit Haliti, Kadri Veseli dhe 
Hashim Thaçi), për të cilën Ibrahim Kelmendi flet gjerësisht në këtë 
libër”29). 

Sikundër shihet, si nga përgjigja kontradiktore (e dykuptimshme) e 
sipërcituar e zotit Jakup Krasniqi, ashtu edhe nga dëshmitë e 
zotërinjve Bedri Islami, Muhamet Kelmendi, Ali Ahmeti, Ibrahim 
Kelmendi, Xhavit Haliti, Azem Syla e Sadri Ramabaja, (të gjithë me 
funksione të larta në udhëheqjen politike të LPK-së, e cila punoi 17 
vjet për përgatitjen dhe shpërthimin e asaj lufte çlirimtare, si dhe 
krijimin e furnizimin e UÇK-së me kuadro, luftëtarë dhe mjete), ata që 
morën vendimin për të shkuar në Rambuje dhe që përbënin edhe 
delegacionin e UÇK-së në atë Konferencë, ishin po ata që përbënin 
“Shtabin Qëndror brenda vendit”, Drejtorinë Politike si dhe pjesën 
kryesore të Shtabit të Përgjithshëm të asaj ushtrie. Të vetemëruar në 
ato dy struktura drejtuese politiko-ushtarake të UÇK-së, ata u 
bënë përfaqësues të saj në Rambuje dhe shkuan atje duke pyetur 
vetëm njëri-tjetrin dhe duke e marrë vetë atë vendim dhe përgjegjësi. 


29) yyyyuv. pashtriku. org, 15.04.2012 

Ky veprim i këtyre personave të dalë në krye të UÇK-së bëri të 
mundur marrjen nën kontroll të saj, struktura ushtarake e krijuar dhe 
e financuar nga LPK-ja, duke e shmangur përfundimisht këtë të 
fundit, e cila, nëse do të vijonte të ishte në krye të UÇK-së gjatë 
procesit të Rambujesë, (siç dihet, deri atëherë e pa kompromentuar), 
mund të supozohet që do të pranonte të bënte negociata, por me të 
tjera kushte e, për pasojë, edhe me të tjerë rezultate. E themi këtë 
duke patur parasysh përbërjen e udhëheqjes së saj, përvojën e tyre 
dhe parimin e kolegjalitetit në të cilin ata bazoheshin për marrjen e 
çdo vendimi. 


Pas këtyre zhvillimeve duket qartë se prej atëherë UÇK-ja 
kontrollohej nga një grup i vetmuar. Mirëpo, lufta e vetmuar është e 
pashpresë, sado që të kesh me vete qoftë edhe një çetë të tërë me 
njerëz të aftë e besnikë, pasi nuk ke mundësi ta tërheqësh të gjithë 
popullin me vete. Përveç kësaj, ai grup nuk ishte i strukturuar siç 
duhej politikisht, prandaj edhe nuk kishte se si të përdorte metodat 
politike luajale për të marrë drejtimin e luftës dhe të organizmave të 
saj, veçse me metoda jo demokratike. Duke qenë se UÇK-ja 
udhëhiqej politikishtë vetëm nga një grup i vetmuar, të cilët me 
vetëdije e shmangën Asamblenë Qytetare, natyrishtë që ajo do të 
përfundonte në vetvrasje. Kjo është arsyeja kryesore, e cila bëri të 
mundur që UÇK-ja të bëhej “kurbani” i Marrëveshjes së Rambujesë, 
pavarësishtë se ai grup, të cilët ishin edhe delegatët e UÇK-së gjatë 
atyre bisedimeve, pamë se atje bënë përpjekje për ta shpëtuar 
atë. Por ishte vonë, atëherë e kish marrë me kohë “ferra uratën” dhe 
ato përpjekje i ngjanin më shumë një spektakli. 

Lufta çlirimtare, që të jetë e tillë, duhet të ketë gjithmonë një bazë të 
gjerë shoqërore. Kjo e bën atë të domosdoshme për të bashkuar 
shumicën e popullit në luftë. Dhe për ta udhëhequr atë luftë nuk 
mund të ishin më të vendosur dhe më të aftë një grup prej 5-6 
personash sesa dy lëvizjet politike, LPK-ja dhe LKÇK-ja, pasi ky grup 
njerëzish, edhe sikur të ishin gjeni në vetëvete as që mund të njihte 
mirë mentalitetin e gjithë masave në Kosovë. Kur ata e kuptuan këtë 
gjë, thirrën në ndihmë Adem Demaçin ngaqë ishte bërë sinonimi i 

popullit, të cilit, mes të tjerave, i vunë për detyrë të organizonte 
Asamblenë Qytetare (Kombëtare), nga e cila do të delte Qeveria e 
Koalicionit, organi që do të bënte udhëheqjen politike të asaj lufte. 
Por..., sikundër e pamë më lartë, edhe ajo u sabotua më pas. 

Me këtë rast po hedhim edhe një mendim, sipas të cilit, supozojmë 
që ndërkombëtarët e kanë inicuar më herët këtë mënjanim të LPK- 
së, (por edhe të LKÇK-së dhe më pas Asamblenë Kombëtare), nga 
udhëheqja e luftës dhe UÇK-së, me qëllim që qysh të nesërmen e një 
konference të tillë, si ajo e Rambujesë, ata të mos e njihnin e të mos 
përballeshin me një apo më shumë struktura të organizuara politike. 
Ndoshta. Dhe ja përse e hedhim këtë mendim: Duke njohur aspiratën 
e shumicës së shqiptarëve në Kosovë, ku valonte ideja që me 
shpërberjen e ish-Jugosllavisë mund të arrihej bashkimi i Kosovës 
me Shqipërinë, (një ëndërr e vjetër kjo dhe e pashuar asnjëherë prej 
Lidhjes së Prizërenit), s'kemi arsye të besojmë që nuk janë ndikuar 
edhe nga ky qendrim. Por, duke qenë se ka shumë shqiptarë edhe 
në Mal të Zi e në Maqedoni, një bashkim i Kosovës me Shqipërinë, 
për Bashkimin Europian do të quhej destabilizim i rajonit, jo ngaqë 
detyrimisht i jepej faktorit shqiptar në Ballkan një rol përcaktues në 
zhvillimet e tij, por nga druajtja që vendet e këtij rajoni ishin dhe janë 
ende në raporte kontradiktore, e në disa raste edhe armiqësore, mes 
veti. 

Ndërkohë, faktori ndërkombëtar europian, - gjithnjë e nënvizojmë për 
efekt të analizës, - nuk mund të merret si një i vetëm, unik, sikur të 
gjithë fuqitë që e përbëjnë atë kishin të njëjtin mendim për një 
zgjidhje afatgjatë të së ardhmes së Kosovës. Obsione të ndryshme, 
me sa dimë deri në 13 sosh, janë hedhur nëpër tryeza, në shtyp e 
forume të ndryshme për këtë problem, shumica e të cilave, siç kanë 
rezultuar nga koha, më së shumti kanë patur për qëllim të 
ngatërrojnë se sa të zgjidhin drejt e përfundimisht çështjen e së 
ardhshmes së Kosovës, deri në pavarësinë e saj të plotë. 

Ndoshta mjaft qëndrime të panjohura, sa politike aq dhe diplomatike, 
sa të ndikuar nga faktorë ekonomikë e sa të tjera si pasojë e lidhjeve 
historike të disa prej këtyre vendeve me ish-Jugosllavinë, kanë 

përcaktuar jo pak edhe të ardhshmen e Kosovës, sipas vizionit që 
shpalosi Rambujeja. “Evropa ishte e ndarë. Franca historikisht ishte 
në favor të Serbisë. Madje Franca edhe pse ishte zgjedhur si vendi 
për bisedime për paqen, në vend që gjatë konferencës të qendronte 
asnjëanëse, u tregua shumë aktive në mbështetje të Serbisë, gjë që 
bie ndesh me parimet e doplomacisë për të tilla raste. Britania e John 
Majorit nguronte dhe po ashtu favorizonte Serbinë në disa 
aspekte”29. theksonte një prej analisëvet anglezë, i cili e ndiqte nga 
afër çështejn e Kosovës. Prandaj “Shqiptarët ishin të alarmuar nga 
lëshimet që Rambujeja po i bënte Millosheviçit, se trupat e NATO-s 
do të quheshin si një forcë antiterroriste, ato ngjanin se do të 
përmirësonin misionin e serbëve.”30), theksojnë publicistët anglezë 
James Pettifer dhe Miranda Vickers. 

Diçka më konkretisht për këtë temë mund të gjendet në një fakt që u 
bë i njohur nga shtypi amerikan ditët e fundit të muajit Prill 2014, 
sipas të cilit, Karl Bild, ish kryeministër i Suedisë gjatë asaj kohe dhe 
më pas Ministër i Jashtëm i saj, jo pak i angazhuar në zhvillimet në 
Kosovë, njihej mirë për qëndrimet e tij proserbe. 

Duke u kthyer më konkretisht në temën tonë, themi që udhëheqja 
politike e një lufte çlirimtare është mendja e saj, dhe pa mendje nuk 
ke ku vete, bëhesh copë e thërrime. Por udhëheqja politike e një lufte 
nuk mund të përbëhet kurrë nga pesë-gjashtë veta, por nga një 
armatë e tërë njerëzish dhe strukturash. Ndaj dhe Demaçi 
këmbëngulte që të mblidhte Asamblenë Qytetare. 

Luftrat çlirimtare e kanë si objektiv strategjik marrjen e pushtetit, por 
kjo gjë bëhet përmes armëve, duke delegjitimuar pushtetin e 
pushtuesit hap pas hapi, dhe në të njëjtën kohë, duke 
krijuar strukturat e reja të pushtetit të ardhshëm. Por, pa një forcë të 
organizuar politike, në krye të ushtrisë çlirimtare, nuk mund të 


“9 Shih Henry H.Perrit Jr.,Pristine,2008,f. 190). 
“9 James PettiferK Miranda Vickers: “Çështja shqiptare”, Tiranë-Nevy 
York,2007, f.333 

krijohen strukturat e pushtetit të ardhshëm. Jeta nuk zhvillohet sipas 
disa recetave të gatshme, por fjala është që me eleminimin e LPK-së 
si strukturë politike, u eleminua mundësia e krijimit të pushtetit të 
ardhshëm, pasi, sikundër thamë, një grup i vetmuar politik i 
pastrukturuar e madje si i improvizuar, nuk mundet të krijojë një 
strukturë pushteti të tillë në të gjithë territorin e vendit. Mos krijimi i 
këtij pushteti paralel u shfrytëzua mjeshtërisht nga ndërkombëtarët 
menjëherë pasi mbaroi lufta, ndaj dhe Qeveria e Përkohëshme nuk 
funksionoi sikundër e lypte nevoja. 

Besohet që drejtuesit e Dr.Pkur e panë se nuk e kishin këtë 
mundësi, thirrën Adem Demaçin, i cili, si politikan i mirëfilltë që është, 
menjëherë kërkoi të thirrte një Asamble Kombëtare (Qytetare) për 
këto qëllime. 

Siç del nga dokumentet e kohës, gabimi i tyre thellohet edhe më 
shumë për faktin se këta delegatë të pakët në numur nuk u 
konsultuan as edhe me LKÇK-në, me të cilën kishin një marrëveshje 
për krijimin e Frontit Politik të Luftës3), që do të hartonte rrugët dhe 
format e bërjes së politikës së saj. 

Mbi analizën e këtyre zhvillimeve në prag e në vazhdim të 
Konferencës së Rambujesë, mund të shprehemi se nëse për marrjen 
e vendimit për shkuarjen apo jo në Rambuje dhe përzgjedhjen e 
delegatëve nuk do të ishte shmangur Asamblea Qytetare nga 
udhëheqja politike e luftës, (ose më herët LPK-ja dhe LKÇK-ja), këtë 
gjë do ta kishin bërë forumet e këtyre formacioneve politike dhe, 
midis të tjerëve, në përbërje të asaj liste do të ishin jo vetëm kryetarët 
e LPK-së, LKÇK-së dhe kryetari i Qeverisë të dalë nga Asambleja, 
por edhe ndonjë aktivist i shkathët politik i LPK-së apo LKÇK-së në 
Perëndimin, që mund të njihej me shumë personalitete të larta 
politike e shtetërore të vendeve të BE-së. 

Edhe një vogëlsirë tjetër ka vlerë të nënvizohet: nëse ndodhte ajo 
përzgjedhje do të ishte shmangur fakti që 60 Yo e delegatëve të UÇK- 


“D Shukri Klinaku: ”Vendimi fatal”, Çlirimi, Prishtinë, 2000, f. 82 

së në atë Konferencë të ishin nga i njëjti lokalitet i Kosovës, që sot 
mund të shihet si shfaqja e parë e krahinorizmit në përcaktimin e të 
ardhmes së shtetit të ri, qëndrim ky që i bie ndesh standarteve 
demokratike që përcaktohen sot në Kushtetutën e Kosovës. 

Kush e propozoi Konferencën e Rambujesë dhe kur2 

Përgjigjen e kësaj pyetje na e jep vetë ambasadori amerikan i asaj 
periudhe në Shkup, dhe i ngarkuari nga Departamenti i Shtetit për 
bisedimet me përfaqësuesin politik të UÇK-së, zoti Kristofer Hill: 
“Francezët ishin tejet të interesuar që të ishin nikoqirë të takimit dhe 
ne, në anën tjetër, nuk ishim aspak të interesuar. Organizimi i 
bisedimeve paqësore kurrë nuk ka qenë inisiativë e SHBA-ve”32). Dhe 
nuk mund të ndodhte ndryshe, pasi historikisht dihet se çfarëdo plani 
që mund të ketë dëshirë ta propozoi Rusia, duhet së pari të 
shqyrtohet nga Franca dhe Anglia, -shkruan ish ministri i jashtëm i 
Anglisë Eduard Grey-, dhe, në rast se ata pajtohen, atëherë u 
paraqitet nga këto të tria Fuqive të tjera39). 

Dhe kjo nismë franceze u nxit ngaqë ngjarjet e Dhetorit 1998 dhe të 
fillim-Janarit 1999 në Kosovë ishin të tilla, që ia rritën shumë 
prestigjin UÇK-së e në mënyrë të veçantë Adem Demaçit, i cili po 
shkonte drejt bashkimit të të gjithë faktorit politik në Kosovë. Prandaj, 
duhej bërë diçka urgjente që t'i ulej rejtingu Adem Demaçit, duke mos 
e lënë të arrinte atë objektiv, i cili do të bëhej i mundur përmes 
Asamblesë Qytetare, pasi ishin bindur se Demaçi ishte i aftë të vinte 
në lëvizje shtresa të gjera të shoqërisë. Dhe për këtë zgjodhën 
metodën e përdorimit të mjeteve të zakonshme: Realizimin e 
Konferencës së Rambujesë para se të mblidhej Asamblea Qytetare 
e Kosovës. 

Mirëpo, francezëve u duhej edhe mbështetja e amerikanëve. Prandaj 
ata qysh herët kishin marrë masa që të bënin për vete Anglinë, një 


9 Blerim Shala, “Lufta diplomatike për Kosovën”, Zëri, Prishtinë 2003, 
f. 98 

9) “Dokumentet Britanike për Çështjen Shqiptare 1912-1913”, Tiranë, 
2012, f. 80, marrë nga dorëshkrimet e Eduard Grey-it, vëll. 14. 

nga shtetet partnerë të përhershëm të SHBA. Për këtë qëllim 
diplomacia franceze pat afruar Veton Surroin, të katapultuarin e 
Anglisë prej studios së BBC në Londër drejt e në Prishtinë, me 
ndihmën e së cilës arriti të prezantohej si intelektuali më me zë në 
Prishtinë dhe poligloti më i preferuar nga diplomatët e huaj. Paralel 
me këtë, Franca afroi edhe Austrinë, përmes ambasadorit Petriç. 

Dhe qëllimit iu arrit. G-6, porsa u njoh me atë projekt-marrëveshje e 
paraqiti planin me një shpëjtësi marramendëse, si kurrë më parë, 
duke e rrethuar të ardhmen e Kosovës me një aureolë, në sajë të së 
cilës edhe përbërja e delegacionit të Kosovës u duk me të vërtetë si 
thelbi i vullnetit të mirë dhe i arsyes së shëndoshë. Të gjithë 
argumentat e asaj projekt-marrëveshjeje kishin një logjikë aq të 
thellë, saqë dukej sikur po të mos i pranoje, do të bëje një gjë të 
paarsyeshme. 

Lind pyetja: Përderisa amerikanët edhe pse “nuk ishin aspak të 
interesuar për organizimin e bisedimeve paqësore” në ato monente, 
atëherë përsëri e pranuan atë propozim frances2 

Kosova, në ato momente ishte një pikë gjeografike sa e rrezikshme 
aq dhe e lakmueshme, jo vetëm prej rusëve e sllavët në tërësi, por 
edhe prej amerikanëve, pse jo edhe për vendet e fuqishme islamike, 
por sidomos prej gjermanve, të cilët ishin i vetmi shtet që e kish 
ndihmuar dhe po e ndihmonte materialisht UÇK-në, duke i siguruar 
gjithë mjetet e nevojshme të komunikimit modern (ndërlidhjen) të 
papërgjueshëm, por edhe shpenzimet që bëheshin me ato mjete, ku 
vetëm këto të fundit arrinin në 1 (një) milionë e 200 mijë marka 
gjermane39. Amerika e kuptoi se po të vonohej do ta merrnin atë 
çështje në dorë ose gjermanët ose rusët, ndaj ajo ishte e detyruar të 
kapej me thonj. Megjithatë, nëse amerikanët do të formulonin 
rezervat e tyre në ato momente, për atë konferencë, atëherë do të 
ishte një prishje e asnjëanësisë dhe një ndërhyrje në të drejtat e 


“9 Bedri Islami “Lëvizja-lindje e përgjakur”, Tetovë 2012, f. 445-446 dhe 
478-480 

palëve. Vetëm kur të bisedohej për kushtet e paqes, atëherë Amerika 
do të formulonte kërkesat e saj. Kjo duhet të jetë arsyeja që 
amerikanët pranuan të ishin dakort për pavarësinë e Kosovës, por jo 
për bashkimin e saj me Shqipërinë, sikundër ishte programi politik i 
UÇK-së. Ndërsa mosbashkimi i Kosovës me Shqipërinë është një 
program politik e diplomatik ndërkombëtar i caktuar. 

Demaçi ishte i vetmi që e kuptoi se në ato momente çështja e 
Kosovës kishte rëndësi jo vetëm për amerikanët dhe Ballkanin, por 
për të gjitha fuqitë e tjera europiane. Ndaj dhe ai ato ditë Janari 1999, 
pas shkëmbimit të robërve midis UÇK-së dhe Ushtrisë Serbe, (e cila 
u shoqërua me masakrën e Reçakut), mori urgjentisht rrugën drejt 
Tiranës, duke e vlerësuar si momentin më deçiziv që të mund të 
hynte në lojë Tirana, me qëllim që diskutimi të bëhej midis 
përfaqësuesve të Shqipërisë dhe Serbisë. Ky hap diplomatik i 
Demaçit kërkonte t'i thoshte diplomacisë botërore se Kosova është 
Shqipëri dhe, si e tillë, vetëm asaj i takon të bisedojë për bijën e saj. 
Dhe, nëse nuk pranohej ky kusht, Shqipëria të ishte pa tjetër e 
pranishme në bisedime. Mirëpo faktet treguan se Tirana nuk i kishte 
ato lloj mendësi, aftësi dhe ato këllqe. Si rrjedhojë, Demaçi u kthye 
nga Tirana ashtu si Skëndërbeu 532 vite më herët nga Papa Pali lli 
Vatikanit, në Janarin e vitit 1467. Një koinçidencë interesante: të dy 
shkuan për të kërkuar ndihmë në të njëjtin muaj e në të njëjtën 
moshë gjashtëdhjetëvjeçare tek të vetmit ku kishin shpresë se do të 
ndihmoheshin dhe, çuditërishtë, të dy u kthyen po njësoj, të 
zhgënjyer 

Kur e pa se ky varjant ishte i pamundur për Tiranën, atëherë Adem 
Demaçi kërkoi që problemi i Kosovës të shtrohej me ndërkombëtarët 
më vete, i shkëputur nga çështja serbe, pasi vetëm kështu kishte të 
ngjarë që çështja e bashkimit me Shqipërinë mund të zgjidhej 
përfundimisht. Ai e bëri këtë propozim ngaqë zgjidhja që jepte 
projekt-marrëveshja e Rambujesë ishte një zgjidhje që i imponohej 
Kosovës, duke e lënë në dorën e politikanëve kosovarë të joshur për 
pushtet, përderisa ata i pranuan ato kushte. 

Edhe në këtë pikë dështuan bisedimet e Demaçit me diplomatët 
amerikanë dhe kjo për shkak të mosmirëkuptimit midis tyre. Por 
Demaçi përsëri nuk dekurajohet. Ai, duke shfrytëzuar faktin që UÇK- 
ja “ishte faktor më i fuqishëm luftarak sesa kur kishte hyrë në 
luftë”, e që kulmoi me shkëmbimin e robërve midis asaj dhe ushtrisë 
serbe, si dhe i entusiazmuar edhe në ecurinë për realizimin e 
Asamblesë Qytetare, e ndjente veten më të sigurtë, ndaj dhe po 
bënte të pamundurën që të shtyhej në kohë ajo konferencë 
ndërkombëtare dhe nuk bëri të kundërtën: të afronte mbledhjen e 
Asamblesë Qytetare dhe të mos e linte atë për në afatin e fundit, në 
10 Shkurt. Duke qenë se Demaçi nuk e kish atë forcë që të shtynte 
Mbledhjen e Rambujesë, ai nuk duhej të harxhonte kohë duke shkuar 
në Tiranë, pasi e njihte politikën e saj, por të shkonte në SHP dhe tek 
Rexhep Qose, dhe më pas tek forcat e tjera politike në Prishtinë, për 
të realizuar sa më shpejtë mbledhjen e Asamblesë Qytetare. 

Edhe në këtë pikë francezët u treguan më të shkathët se Demaçi. 
Ishin ata që kishin menduar që t'ia hiqnin Demaçit mbështetjen e 
Shtabit të Përgjithshëm, pasi vetëm në këtë mënyrë realizohej 
plotësishtë ideja e sabotimit të Asamblesë Qytetare. Dhe kjo u bë e 
mundur prej tyre, duke bërë për vete zëdhënësin e atij shtabi, Jakup 
Krasniqin. Nëse shkëputej Jakup Krasniqi nga Demaçi, shkëputej 
edhe Shtabi i Përgjithshëm, pasi Jakupi ishte figura më autoritare e 
UÇK-së, si për UÇK-në edhe për Demaçin. Nëse nuk shkëputej 
Jakupi nga Demaçi, realizohej Asamblea Qytetare. 

Bazuar në ecurinë e ngjarjeve, kuptohet se kjo detyrë duhet t'u jetë 
ngarkuar z.z.Hashim Thaçit, Xhavit Halitit dhe Kadri Veselit, të cilët 
ato ditë ndodheshin në Tiranës5). Bindja e Jakupit nga Hashimi dhe 
kthesa prej 180 gradësh e Jakupit, lidhur me Asamblenë Qytetare, 
duhet të jetë rrjedhojë e ndonjë premtimi tepër tundues, duke 
shfrytëzuar paqartësinë e programit politik të UÇK-së, të cilin nuk pati 
kohë ta korigjonte as Adem Demaçi. Mirëpo edhe Jakupit i duhej një 


5) Pr.Dr Paskal Milo “Ditari i një ministri të jashtëm”, Tiranë, 2009, f. 180 

“arsye” e fortë për ta bërë atë kthesë që të mund të ishte i 
besueshëm për masën e UÇK-së dhe për publikun. Dhe ajo u gjet: 
Anullojmë Asamblenë, pasi “me potencialin dhe organizimin e 
tashëm ushtarak, UÇK-ja nuk mundet të ngadhënjei në luftë”30), 
sikundër i janë shprehur z.Jakup e z.Ramë Buja në Rambue z.Blerim 
Shala. Jo më kot ekziston parimi: Nëse lufton, duhet të kesh besim 
në fitore: në të kundërt..., kapitullon shpejt. 

Lind pyetja tjetër: 

Pse nuki pranuan amerikanët kërkesat e Demaçit2 

Së pari, ngaqë amerikanët kishin dhe kanë opsione krejt të ndryshme 
për çështjen e Kosovës. Amerikanët janë për statukuonë e tashme të 
pozitës së shqiptarëve në Ballkan, sepse interesi dhe nevoja e tyre 
është që në këtë pjesë të Evropës të kenë një popullsi që të ushqejë 
ndjenja sa më të larta miqësore ndaj SHBA, për një popullsi që të 
mos bjerë as nën ndikimmin rus (sllav), as nën ndikimin grek, as atë 
Italian apo turk, as frances dhe sidomos as nën atë gjerman. Dhe 
rasti më i mirë për ta realizuar këtë qëllim ishte duke angazhuar 
NATO-n në luftë kundër Serbisë, por jo të thellohej më tej, me 
vetvendosjen e shqiptarëve. Largimin e Serbisë nga Kosova, 
propaganda pan-shqiptare ia njeh për faleminderit vetëm SHBA. 
Kështu që i gjithë kombi shqiptar në Ballkan, edhe pse i ndarë në 6 
shtete, kanë të njëjtën ndjenjë: pro amerikan, në lërtësinë më të 
madhe, si asnjë popull tjetër në Evropë. Nëse qëndrojmë kështu, të 
ndarë në 6 shtete, ndjenja pro-amerikane do të vijë gjithnjë duke u 
forcuar. Në të kundërt, po qe se lejohet vetvendosja dhe bashkimi i 
trojeve shqiptare në një shtet të vetëm, atëherë për amerikanët nuk 
është më e sigurtë që të jetë e përjetshme ndjenja e fuqishme 
proamerikane e shtetit të fuqishëm shqiptar të ardhshëm, pasi ai do 
të ishte i aftë t'i përballoi vetë fqinjët edhe sikur ata të veprojnë së 
bashku. Kështu që, bashkimi i gjithë shqiptarëve në Ballkan në një 
shtet të vetëm do të thotë rënie graduale e ndjenjës së fuqishme pro- 


59 B. Shala “Vitet e Kosovës”, f. 281 

amerikane edhe tek shqiptarët. Kjo është edhe njëra nga arsyet pse 
amerikanët pranuan që të çarmatosej UÇK-ja dhe po përpiqen të 
zgjasi pa mbarim konsolidimi i pavarësisë së Kosovës. Kjo është 
edhe arsyeja kryesore që i vetmi popull që është çarmatosur e 
çarmatoset në Ballkan janë shqiptarët, ndërkohë që shtetet e tjera 
fqinje armatosen. 

Ka gjasa që amerikanët ua shpjeguan politikanëve shqiptarë të 
Kosovës, pjesmarrës në Rambuje, me mënyra të tjera këtë strategji 
të tyre, sikundër ishte, p.sh., afati trevjeçar për referendum, si dhe ajo 
e një konference tjetër ndërkombëtare për Kosovën, (qëllimisht u 
dhanë dy varjante), si dhe duke u premtuar garanci në marrjen dhe 
mbajtjen bashkarisht të pushtetit, UÇK dhe LDK. Dhe, nuk është 
rastësi që Hashim Thaçi pranoi qysh në zgjedhjet e para 
parlamentare, pas lufte, të bënte koalicion me LDK-në, si dhe pse 
është shumë i bindur ndaj ambasadorëve të tyre në Prishtinë. Kush 
nuk e beson këtë lloj strategjie le të lexoi dokumentat e 
kabllogrameve amerikane të Uikilix-it për Kosovën, të ekspozuara 
nga mediat gjatë muajve Korrik - Gusht — Shtator 2011. 

Vendet e Evropës Perëndimore, kur u bindën për këtë pozicionim të 
amerikanëve, duke mos pranuar që shqiptarët të bashkohen në një 
shtet të vetëm, gjë që u konvenonte, e pranuan vendimin e SHBA për 
ndëshkimin e Serbisë. 

Një arsye tjetër, pse amerikanët ishin për çmobilizimin e UÇK-së, që 
parashihej në atë projekt-marrëveshje, është nga që ata druheshin se 
mos vallë fitorja e UÇK-së trajtohej si një fitore islamike kundër një 
force jo-islamike, sikundër ishte ushtria e Sërbisë. E themi këtë pasi 
edhe humbja e ish-Bashkimit Sovjetik në Afganistan në vitet '80 të 
shekullit të XX, nga historianët ushtarakë perëndimorë nuk është 
konsideruar si fitore afgane, por si një fitore islamike kundër një 
supërfuqie jo-islamike, e për më tepër kundër një ushtrie ateiste, për 
mos të thënë si fitore islamike kundër krishtërimit. Ja se si e 
komenton historiani amerikan i luftrave dhe konflikteve të ndryshme 
ushtarake, Xhorxh Fridman: “Eksperienca në Afganistan do të shihej 

si një ngjarje kyçe në historinë e Islamit... Lufta e Afganistanit ishte e 
para luftë në shekuj, ku një forcë islamike kish mundur një forcë jo- 
islamike. Forca sovjetike nuk ishte vetëm jo-islamike por edhe 
ateiste... Më e rëndësishmja është se kjo u pa si një fitore islamike 
më tepër se një fitore afgane. Ushtarët që mundën Bashkimin 
Sovjetik ishin forca multinacionale të luftëtarëve islamikë, të paktën 
pjesërishtë, dhe sigurisht u bë një legjendë islamike. Paratë që u 
paguan për luftën ishin tërhequr prej vendeve islamike. Ideja u 
shndërrua se luftëtarët islamikë i dhanë fitoren e tyre Amerikës 
kundër Sovjetikëve”s7, pavarësishtë se amerikanët nuk ishin 
pjesmarrës të drejtëpërdrejtë në atë luftë. 

Por edhe “aksioni në Ballkan — vijon më tej Xhorxh Fridman - u 
përceptua si një ndërhyrje në një luftë midis Islamit dhe Kristianizmit 
Ortodoks. Kristianët në Bosnjë dhe në Kosovë i panë SHBA-të duke 
vepruar në emër të Muslimanëve”38). Të gjitha këto e trembën 
Evropën, por edhe Amerikën, se mos edhe lufta e jonë në Kosovë 
merrte ngjyrimet e një fitoreje të islamikve kundër të krishterëve, 
edhe pse Shtabi i Përgjithshëm i UÇK-së qysh në fillim të luftës nuk i 
kish pranuar një grup luftëtarësh vullnetarë nga vendet islamike, të 
cilët patën marrë pjesë në luftën e Bosnjës, dhe këtë NATO-ja e dinte 
shumë mirë. Kësaj imagjinate të pabazë i vinte në ndihmë edhe 
propaganda e Rugovës dhe e partisë së tij, me qëllimin e vetëm që 
bota demokratike të mos e përkrahte UÇK-në, duke botuar madje në 
gazetën e tyre “Rilindja” edhe një emblemë të rreme të UÇK-së me 
betim ndaj Allahut. 

Këto janë arsyet që “Për Uashingtonin, pranimi i marrëveshjes nga 
ana e UÇK-së duhej ta theksonte izolimin e Millosheviçit, ata ishin të 
bindur se do të tërhiqej vetëm “duke i treguar muskujt”. Kurse Evropa 
u përpoq deri në fund që serbët ta nënshkruanin marrëveshjen. Pra, 
midis dy brigjeve të Atlantikut, kishte një qëndrim jo gjithmonë 


$N George Friedman “America”s Secret VVars”, USA, 2007, f. 16 
“9 George Friedman, Po aty, f. 52 

homogjen”3), sqaron Kryeministri i atëhershëm i Italisë Massimo 
D'Alema. 

Cila ishte arsyeja tjetër që diplomacia ndërkombëtare u ngut që 
Konferenca e Rambujesë të realizohej para se shqiptarët të 
mblidhnin Asamblenë Qytetare 2 

Së pari, amerikanët, duke e njohur nga afër Demaçin, duhet të kenë 
mbritur në përfundimin se po të arrinte Demaçi të mblidhte 
Asamblenë Qytetare, nga e cila do të delte Qeveria e Koalicionit, 
natyrisht që në krye të saj do të vendosej “nacionalisti kokfortë Adem 
Demaçi”. Mirëpo amerikanët s'para i kanë qejf nacionalistët e tillë që 
shprehen si Demaçi: Unë e dua Amerikën, por më shumë dua 
Kosovën. Këtë e bazojmë në deklaratën e ish Presidenti Xhorxh 
Bush (i vjetri) në vitin 1991 në Ukrainë, i cili tha: “Liria nuk është e 
njëjta gjë si pavarësia. Amerikanët nuk do të mbështesin ata që 
kërkojnë pavarësi, ...amerikanët nuk do të mbështesin ata që 
kërkojnë njënacionalizëm...”. Kjo është një arsye më shumë që 
shpjegon pse amerikanët e pranuan propozimin frances. 

Një arsye tjetër është se ndërkombëtarët nuk i linte paragjykimi që 
kishin krijuar për UÇK-në si ushtri “komunistësh” e “enveristësh”, i 
ushqyer ai paragjykim edhe nga LDK-ja, me qëllim që amerikanët të 
mos e pranimin UÇK-në as si ushtri, as si luftë, si dhe të mos e 
njihnin Demaçin si përfaqësues të saj politik. Dhe kjo vihej re në 
faktin që Rugova nuk e thirri asnjëherë Demaçin edhe pse e quante 
veten President të Kosovës dhe Komandant të Forcave të saj të 
Armatosural As Serbia dhe as Rugova nuk donin ta njihnin Demaçin 
si Komisar Politik i UÇK-sël 

Dhe këto përfundime logjike na i përforcon edhe këshilltari kryesor i 
atëhershëm i Ibrahim Rugovës, Xhemail Mustafa: “ndërmjetësit Hill 
dhe Petriç, ndërkaq, kishin informacione se shqiptarët do të mund të 
bashkoheshin pikërisht rreth Asamblesë Qytetare. Duket se kjo ishte 
arsyeja pse ata e shpejtuan fuqishëm idenë e Konferencës së 


5 Massimo D'Alema, “Kosova, Italianët dhe lufta”, Tiranë, 2004, f. 20 

Rambujesë, në një situatë kur kishte angazhime serioze për krijimin e 
kësaj asambleje.”40. Gjithashtu, për ndërkombëtarët nuk dihej se cilat 
do të ishin vendimet e asaj Asmableje të drejtuar nga i 
paparashikueshmi Adem Demaçi. 

SHBA e pranuan propozimin frances për Rambujenë edhe për faktin 
që të mos e linin Francën të kishte monopolin në ato bisedime. Dhe 
këtë na e shpreh qartë sekretarja amerikane e shtetit, zonja Medlin 
Ollbrajt kur thotë: “Unë rashë dakord, dhe shkova të merrja pjesë në 
bisedime për dy qëllime kryesore: së pari, të bindja serbët se 
marrëveshja do të ishte në interesin e tyre, çka e besoja edhe vetë, 
së dyti, të bindja shqiptarët të pranonin marrëveshjen-komizë që 
kishte propozuar Grupi i Kontaktit'5), (i cili përbëhej nga SHBA, 
Anglija, Franca, Kanadaja, Rusia, Gjermania, dhe Italia. Amerikanët e 
pranuan atë propozim), pasi “pa mbështetjen e Evropës nuk muna t'i 
realizonim qëllimet tona në Kosovë.”42) 

Njëkohësisht amerikanët pranuan të ishin të pranishëm në atë 
konferencë, edhe për faktin tjetër se ata e patën “zbuluar planin e 
përgjithshëm strategjik të Millosheviçit për të “zgjidhur” problemin 
shqiptar, i njohur si Operacioni Patkoi i Kalitë$), për të dhënë një 
shembull kuptimplotë sesi duhej dhe si mbroheshin parimet e tyre 
humane. Dhe, për realizimin në ato momente të Operacionit “Patkoi”, 
serbëve u erdhi në takim jo vetëm vendimi i Dr.P, për të shkuar në 
Rambuje, por edhe urdhëri i H. Thaçit për ndalimin e luftimeve dhe 
zgjerimin e mëtejshëm të UÇK-së. Po të ishte zgjeruar UÇK-ja sipas 
strategjisë së Demaçit, për kalimin e saj në sulme të shpeshta në tërë 
territorin e Kosovës, “Patkoi” nuk do të kishte sjellë aq masakra dhe 
përdhunime sa solli në kushtet e “strategjisë” së Drejtorisë Politike. 
Duke ndjekur rrugën deri te Konferenca, mund të thuhet se thirrja me 


“0 Xhemail Mustafa “Një lutje për Prishtinën”, Prishtinë, 2000, f. 200-201 
“D Madeleine Albright, “Zonja sekretare”, Dudaj, Tiranë, 2003, f. 464 

“ Po aty, £.449 

“9 Pr.Dr John G. Stoessinger “Pse kombet shkojnë në luftë”, Tiranë 2009, 
f. 154 

urgjencë e saj plotësoi atë që shumë diplomatë europianë nuk e 
arritën dot përmes bisedimeve që bënë paraprakisht me Adem 
Demaçin në Prishtinë. Dhe këtë na e tregon vetë ambasadori britanik 
në Beograd, Brajan O'Donel, në datë 4 Shkurt 1999, kur doli në TV 
Beograd: “Bashkësia ndërkombëtare respekton sovranitetin territorial 
të RFJ-së. Kërkesat për pavarësinë e Kosovës ose, Siç e quajnë 
disa, Republika e Kosovës, as që mund të vijnë në konsiderim”44. 
Por edhe “Franca dhe Gjermania thuajse nuk ishin kurrë të gatshëm 
të përballeshin me Moskën. Italianët bënin mjaft biznes me serbët 
dhe nuk i donin sanksionet”), na e plotëson përgjigjen e pyetjes 
zonja Medlin Ollbrajt. 

Parë në këtë kontekst, në gjykimkin tonë, amerikanët, sikundër 
treguan edhe ngjarjet, ishin mbështetësit më të mëdhej të lirisë dhe 
pavarësisë së Kosovës, duke e përligjur pranimin e thirrjes së 
Konferencës së Rambujesë me justifikimin për të ndërprerë sa më 
shpejt vrasjet dhe masakrat në Kosovë“6), por kjo më së shumti 
ngaqë insistonin francezët dhe anglezët. 

Edhe sot qëndrimi angles ka ngelur i pandryshuar. Ambasadori i 
Britanisë së Madhe në Kosovë, Jan KIif, në datën 5 Maj 2014 
shprehu frikë nëse në zgjedhjet e përgjithshme Lëvizja Vetëvendosje 
do të fitonte shumicën në Kuvendin e Kosovës, (ngaqë këmbëngul në 
bashkimin e Kosovës më Shqipërinë dhe trajtohet si pasuese e 
UÇK), ndërkohë që nuk ka reaguar me rastin e fitores së radikalëve 
apo socialistëve të Millosheviçit në Serbi, si dhe ka përkrahur 
themelimin e Gjykatës së Veçantë Njëetnike kundër luftësë”), e cila ka 
për t'i sjellë dëme Kosovës në imazhin ndërkombëtar. 

Pavarësisht se Adem Demaçi nuk u bë pjesë e asaj Konference 
Ndërkombëtare, (rasti i parë ku përfaqësohej Kosova në një forum të 


“9 Fehmi Baftiu: “Kosova krizë ndërkombëtare”, Prishtine, 2004, f.320 
“) Madelein Olbright: “Zonja sekretare”, f. 446 

“9 Noam Chomsky “Failed States”, Pinguin Books, London, England, 
2006, f.95 


) Shih vyvyyv.radiokosovaelire.com, datë 5 Maj 2014 

tillë ndërkombëtar), ai porsa e lexoi projekt-marrëveshjen desh ta 
shfrytëzonte atë angazhim ndërkombëtar si rastin më të 
volitshëm për të njohur ndërkombtarisht UÇK-në dhe luftën e saj të 
drejtë, prandaj, qysh të nesërmen këmbënguli që çështja e UÇK-së 
dhe 9 (nëntë) çështjet e tjera të panegociueshme, të ishin të 
negociueshme, ndryshe...() 

Kurse Drejtoria Politike, (dhe më pas një pjesë e Shtabit të 
Përgjithshëm të UÇK-së), e pranuan propozimin e Francësi Kur Dr.P 
e pranoi propozimin frances, atëherë Demaçi pyeste dhe përgjigjej po 
vetë: “Përse u angazhuan, pikërisht, francezët” Sepse francezët ishin 
të parët që “nuhatën” se forcat serbe nuk do të ishin të zonjat ta 
shuanin kryengritjen shqiptare pa rënë në kurthin e pafalshëm të 
gjenocidit mbi popullin shqiptar. Dhe në atë rast mekanizmat 
ndërkombëtare nuk do të kishin qare pa reaguar dhe Serbia për 
pasojë do të humbte çdo atu për të mënjanur më tutje Kosovën”8). 
Përsa i përket Kryetarit të LBD, akademikut poliedrik të kulturës 
shqiptare, zotit Rexhep Qose, edhe dy vjet pas asaj konference, ai 
nuk është ende i qartë se pse kish shkuar në Rambuje. Dhe këtë e 
shohim tek përgjigjia e tij dykuptimshe (ambiguitive) ndaj një pyetjeje 
që i është bërë në Vlorë, në 21 Maj 2001, nëse kosovarët ishin 
detyruar apo jo diplomatikisht për ta nënshkruar Rambujenë, ku 
thotë: “Ajo konferencë është bërë për të ndëruar fatin e Kosovës, jo 
për ta lënë ashtu siç ishte. Natyrisht në Marrëveshjen e Rambujesë, 
Kosovës i parashikohej statusi i autonomsë, si e quajnë 
ndërkombëtarët “substanciale”. Këtë autonomi substanciale ata nuk e 
kanë shpjeguar asnjëherë. Asnjëherë nuk kanë thënë dhe s'kanë 
arritur të na thonë edhe sot e kësaj dite se çfarë nënkupton 
“substanciale.74971 

Ndërsa, për atë “ngutje të francezëve”, Ibrahim Kelmendi na jep të 
dhëna se ka pasur bashkpunim të më hershëm midis zbulimit 


“9 Adem Demaçi: “Liria dhe joliria”, Prishtinë, Tetor 2002, f. 38 
“) Servet Tartari “Labëria në kuvende”, Tiranë 2014, f. 74-75 

ushtarak frances dhe Hashim Thaçit, qysh prej viteve 1994-1998. Ai 
shpjegon se në ato vite Thaçi dhe Kadri Veseli, edhe pse ishin në 
Zvicër, nuk qenë aktivizuar në LPK, por shfaqen papritmas në 
mbledhjen e përgjithshme të jashtëzakonshme të saj, në Tiranë, në 
Maj 1998, edhe pse nuk ishin delegatë të asnjë nëndege të LPK- 
së.50) 

Madje Ibrahim Kelmendi jep edhe të dhëna të tjera, ku përforcon 
lidhjet e Hashim Thaçit me zbulimet franceze, kur thotë: “Po atë ditë 
(23 Shkurt 1999, D.G) më takon një bashkpuntor i stafit të ministrit të 
jashtëm gjerman, Joshka Fisher. M'u lut të shkoja në konferencën e 
shtypit që do të mbante ai, “meqë do të bisedojë me ju.” Shkova. 
Sapo mbaroi konferencën e shtypit, ju afrova Fisherit: “Je ti Ibrahim 
Kelmendi””, më pyeti. M'u drejtua kështu për të dëshmuar se më 
njihte si koleg të të njëjtës parti, meqë unë isha i angazhuar në 
partinë e tij, “Të Gjelbërtit”.... “Situata është serioze. Këshilltarët më 
thonë se ti je pengesa kryesore që Zoti Thaçi nuk pranon të 
nënshkruajë marrëveshjen. Ma bëj këtë nder, dhe i thuaj zotit Thaçi 
të nënshkruajë”.... I zënë ngushtë, i thashë: Nuk jam unë penguesi, 
për më tepër nuk kam as si të jem, megjithatë po ua them dyshimin 
tim se kush në të vërtetë po pengon. Jo unë, as komandantët e 
zonave të Ushtrisë sonë, por po e pengon Shërbimi Informativ 
Ushtarak Francez. Këtu në Konferencë ndodhet edhe një oficer i atij 
Shërbimi, të cilin zotëri Thaçi e paraqet si “shok personal”. Kam 
drojën se Zotëri Thaçi ndikohet nga ai, ose ai ka gjetur mënyrën për 
të bërë presion ndaj tij. Duhet të intervenoni permes Qeverisë 
Franceze, që “shoku personal” të mos bëjë presion ndaj Thaçit dhe 
më pas, besoj unë, edhe Thaçi do pranojë”.51) 

Dhe më pas Ibrahim Kelmendi vijon: “Hashimi erdhi në Aeroport të 
KëlniBonit... Me Hashimin ishte Bilall Sherifi... Hashimi dhe Bilalli u 


“9 Bedri Islami: “Lëvizja-lindje e përgjakur”, Tetovë 2012, f.245-246 dhe 
464-465 
“D Bedri Islami”Lëvizja”, f.464-465). 

ngjitën në dhomë, në hotel, për të lënë valixhet, unë po prisja te holli. 
Duke qenë aty mu afrua një zotëri dhe më përshëndeti me një 
gjermanishte, në të cilën dallohej aksenti francez: “Mirëdita, Zotëri 
Kelmendi. Jam shoku i Hashim Thaçit..”. U ulëm dhe deri sa prisnim 
po bisedonim. E pyeta, që kur ishte shok me Hashimin dhe ku ishin 
takuar për herë të parë. Më tha se e kishte takuar në kursin e 
gjermanishtes në Cyrih, ku e kishte dërguar Shtabi i Ushtrisë së tij 
për të mësuar gjermanishten. Me atë rast ma zgjati kartvizitën. E 
pyeta paksa me nëntekst: “Nuk kishte Shtabi juaj një kurs të gjuhës 
gjermane në Paris, ose në Gjermani, diku më afër se sa në Cyrih2 
Përse pikërisht në Cyrih, ku qytetarët nuk e flasin gjermanishten 
standarte2” Pyetja ia thartoi ca paraqitjen e fytyrës dhe zuri të 
arsyetohej se në Cyrih ai kishte pasur dëshirë të mësonte 
gjermanishten, se ishte koinçidencë që aty e njohu dhe u shoqërua 
me Hashimin... Disa muaj pas Çlirimit të Kosovës, në Hotel Grand në 
Prishtinë, më rastisi të asistoja në një fjalosje të rreptë midis Bardhylit 
(Mahmudi) dhe “shokut personal” të Hashimit. Ndërhyra që Bardhyli 
të përmbahej. “Mos ndërhyj, ky nuk është mik, por një spiun i fëlliqur 
proserb...” — më foli Bardhyli'52. 

Dhe ky “shoku personal” erdhi pas Rambujesë në Shtabin e 
Përgjithshëm të UÇKI 

Ardhjen e oficerave të zbulimit frances pranë Shtabit të Përgjithshëm 
të UÇK-së është vetë Hashim Thaçi që ia ka pohuar Bernard 
Kushnerit, Përfaqësuesit Special të OKB në Kosovë, (shefi i UNMIK- 
ut), duke i thënë: “Në Shtabin tonë të Përgjithshëm erdhën disa 
punonjës të shërbimeve të fshehta franceze”53): ndërkohë që oficerat 
zbulues amerikanë u refuzuan të vinin pranë SHP të UÇK-sël 

Këto të dhëna prej Ibrahim Kelmendit i përforcon edhe ish-Shefi i 
Shërbimit Inteligjent Frances në vitet '90, Pjer Sirami, si dhe 
informatori specialist për Ballkanin i atij shërbimi, Arno Donzhou, 


“9 B. Islami “Lëvizja-lindje e përgjakur”, f. 466-468 
“9 Bernard Kushner: “Luftëtarët e paqes”, Mësonjëtoria”, 2004, F.119 

treguar në emisionin televiziv “Zonë e ndaluar”, në “Vizion Plus”, datë 
10 Tetor 2011, me temën: “Hije mbi Hashim Thaçin”, i drejtuar nga 
gazetari Paskal Henri, në përgjigje të pyetjes: “A ka qenë Hashim 
Thaçi person i shërbimeve sekrete francezet”. Të dy zbuluesit 
francezë e pohuan se “ai është kontaktuar nga njeriu ynë në Kosovë 
për pranimin e shkuarjes në Rambuje. Deri atëherë, - theksuan ata, - 
Franca përkrahte Rugovën, ngaqë ishte frankofon. Gjithçka luhej në 
prapaskenë. Thaçi, është njeriu ynë edhe si kryeministër, ai është një 
këmbëz e Francës për Ballkanin, ndaj dhe e quanim një sukses 
lidhjen me Thaçin”54). 

Për Adem Demaçin nuk ishte argument bindës pretendimi i zotit 
Jakup Krasniqi se UÇK-ja “po sabotohej nga qeveria Bukoshi si dhe 
po mbylleshin rrugët e fumizimit', si dhe “me potencialin dhe 
organizimin e tashëm ushtarak, UÇK-ja nuk mundet të ngadhënjei në 
luftë”, argumenta që u përdorën praktikisht për të ndërprerë luftën 
dhe për të shkuar në Rambuje. Këto “argumenta” delegatët e UÇK-së 
i shprehën edhe para diplomatëve të huaj, me të mbërritur në 
Rambuje. Ndërkohë Adem Demaçi këmbëngulte në vendimin e tij të 
kthjellët, pasi, përveç fakteve optimistë që numëronte zoti Jakup 
Krasniqi, shihte se në radhët e UÇK-së kishte mbi 400 vajza luftëtare. 
“Në cilën anë të luftës sheh se gratë kanë rrokur armët, mos dysho 
në të drejtën që ka ajo anë, sepse gruaja nuk i kap armët pa qenë 
gjendja e padurueshme”, thotë Sami Frashëri. Duke patur parasysh 
Kosovën patriarkale, ky fakt vlen të nënvizohet sepse është shprehja 
më e plotë që tregon se masivisht populli ishte me trimat, me rrugën 
e luftës që ata kishin zgjedhur, dhe për pasojë, zemërimi për shtypjen 
dhe urrejtja e tij ndaj armikut kish gjetur rrugëdaljen e drejtë, por 
priste që dikush t'i thoshte: Merr armën dhe dill 

Bazuar në këto fakte, Adem Demaçi e ndjente se delegatët e UÇK-së 
jo vetëm që e braktisën ëndërrën e UÇK-së, por ishin ata që çonin në 
Paris “fermanin”, edhe pse ajo ishte faktori kryesor për ndërtimin e 


“9 TV “Vizion Plus”,emisioni “Zonë e ndaluar”, 10 Tetor 2011 

Kosovës së re, por që me atë ferman ata do të sillnin çarmatosjen pa 
kushte të saj. Këtë e kuptoi shumë shpejt edhe Veton Surroi ndaj dhe 
shpejtonte dhe bënte çmos të nënshkruhej sa më shpejt 
Marrëveshja, duke u shprehur: “dorëzimi i armëve është njëri prej më 
simbolikave për konstatimin, se UÇK-ja nuk ka qenë çlirimtare.”55) 
Është me interes të analizohet, me aq sa kemi mundësi, edhe ky 
fakt: këto parakushte të projekt-marrëveshjes ishin refuzuar disa ditë 
më herët edhe prej vetë Shtabit të Përgjithshëm, përmes zëdhënësit 
të tij politik, z.Jakup Krasniqi, para se ai shtab të deklaronte të 
kundërtëns9). 

Kur Jakup Krasniqi, me deklaratën e 3 Shkurtit 1999 komunikoi 
vendimin se antarët e Drejtorisë Politike të UÇK-së dhe të Shtabit të 
Pergjithshëm do të shkonin në Rambujes7), deklaratë e cila binte 
ndesh me atë të 30 Janarit 1999, ai u shndërrua nga sulltan në 
skllav. 

Delegatët e UÇK-së shkuan vullnetarisht në këtë rrugë, duke 
vendosur me veton e tyre pjesëmarrjen, pa u konsultuar aspak me 
Demaçin, të cilin e kishin zgjedhur vetë në krye të politikës së luftës 
dhe të UÇK-sël Konsultimi i Dr.P me Demaçin ishte i detyrueshëm, 
detyrim, i cili buronte nga marrëveshja e tyre me Demaçin në 13 
Gusht 1998. Madje, të paktën, dy antarët e asaj drejtorie politike, Xh. 
Haliti dhe A. Sylla, të cilët e thirrën dhe i propozuan atë funksion 
Demaçit në emër të Dr.P, ishin të detyruar të kontaktonin me të dhe 
ta sqaronin pse ata po e shkarkonin de fakto nga ajo detyrë që ia 
patën propozuar vetë: por, për fat të keq, deri sot ata nuk e kanë 
marrë mundimin të japin qoftë edhe një spjegim sado formal, apo ti 
kërkojnë faljel Për këto arsye e themi me bindje se ai vendim i 
Drejtorisë Politike s'ishte gjë tjetër, veçse për t'u vetëlidhur me 


“) Veton Surroi “Këmbët e gjarpërit”, Prishtinë, Qershor 2014, f. 79 

“9 Shih Deklaratën e z. Jakup Krasniqi, në cilësinë e zëdhënësit dhe 
përfaqësuesit politik i UÇK-së, dhënë Radios Kosova e Lirë, datë 30 Janar 
1999. (Arkivi i RKL, vëll.1, 135-136) 

5) Shih Arkivi RKL, v.1, f.164 

zinxhirët e Serbisë dhe të aleatëve të saj. 

Adem Demaçi, nga këto zhvillime thuajse krejtësisht të papritura, 
bluante në mendje të njëjtat dyshime që ka në kokë një luan i 
tmerruar, kur gjendet mes një mizërie njerëzish, që e rrethojnë 
dinakërisht, ndaj dhe do t'i jenë shtruar përpara një varg pyetjesh pa 
përgjigje, por mbi të gjitha: Mos vallë çështja e luftës u tradhëtua” 
Deri në ato momente, fundi i Janarit 1999, kishin dështuar të gjitha 
përpjekjet e diplomacisë së huaj për ndërprerjen e luftës çlirimtare 
nga ana e UÇK-së. Me propozimin urgjent për çeljen e një 
konference në Paris dhe pranimi i beftë i saj prej Dr.P, u hap një 
hendek midis asaj dhe Përfaqësuesit të Përgjithshëm Politik të UÇK- 
së, por edhe një perspektivë e zymtë për UÇK-në. 

Kthesa e papritur që morën antarët e Dr.P dhe SHP në ato katër ditë, 
(fundi i Janarit dhe fillimi i Shkurtit 1999), nuk është krejtësisht e 
papritur. Ajo e ka bazën që në marrjen e vendimit e atyre pak 
përfaqesuesve të UÇK-së, pa autorizimet përkatëse e pa miratim sa 
më të gjerë prej atyre që po bënin luftën, që ata të shkonin në atë 
Konferencë. 

Duke e shtruar kështu problemin, kjo nuk do të thotë se Adem 
Demaçi ishte kundër çdo lloj tryeze bisedimesh, për të arritur në 
përfundimin që Rambujenë ta quajmë apo ta vleresojmë si një 
“aksident të rëndë” në rrugën e Kosovës për liri e pavarësi. Kur 
Demaçi është pyetur për këtë problem nga gazetari Shkëlzen Gashi, 
në vitin 2004, ai është shprehur: “Të gjithë draftet e Hillit ne i kemi 
pranuar, duke përjashtuar sovranitetin dhe integritetin e Jugosllavisë. 
Kjo ka qenë pika në të cilën ne kemi insistuar dhe nga e cila nuk kemi 
hequr dorë kurrë”59. 

Mbi këtë bazë gjykojmë që për një varg interesash komplekse, 
kryesisht të huaja, grupi i delegatëve shqiptarë në Konferencë ka 
qenë nën presion, e në mënyrë të vaçantë përfaqësuesit e njohur e 
të vetëzgjedhur të UÇK-së. 


“9 Shkëlzen Gashi: “Marrëveshja për paqe të përkohëshme”, f. 18 

Nga ana tjetër, ata u gjendën në këtë Konferencë pa përvojën e 
duhur politike që të angazhohen në bisedime të vështira 
ndërkombëtare, ku diskutohej e ardhmja e Kosovës, ku “luftohet” 
edhe për një fjalë e për një rrjesht në dokumentat që nënshkruhen. 
Ata nuk kishin as njohuritë fillestare se si vepron “diplomacia”, të 
cilën po e quajmë në këtë rast - pse jol — diplomaci e “rrahjes së 
shpatullave”, e “buzëqeshjeve lajkatuese”, për të mos folur për 
premtime ndaj të cilave janë joshur, (si p.sh. ai i referendumit), 
fatkeqësisht të pushtuar nga etja për pushtet. Ja, në këtë terren gjeti 
kushte dhe u mboll ajo farë që zhbëri faktikisht UÇK-në. 

Ky vendim i befasishëm i Shtabit të Përgjithshëm, shpallur përmes 
Jakup Krasniqit, kishte si rrjedhojë logjike mosnjohjen më tej të Adem 
Demaçit si Përfaqësues i Përgjithshëm Politik i UÇK-së, duke na 
detyruar të mendojmë se jemi në konturet e një puçi të mirëfilltë 
ushtarak, pasi SHP i UÇK-së, me të tilla hapa që u hodhën për 
shkuarjen në Rambuje, vihej mbi politikën, dhe kjo ndodhte në 
udhëheqjen më të lartë të UÇK-sël “Puçi nuk është një sulm nga 
jashtë. Puçi është një fenomen i kohës së luftës që bëhet nga një 
pjesë e trupës së forcave të armatosura nën udhëheqjen e lidershipit 
të vef'9). 

Për Adem Demaçin, ai vendim i Drejtorisë Politike dhe i SHP, e thënë 
më ashpër: a cope, tregonte “gatishmëri për ta pranuar sovranitetin 
dhe integritetin territorial të RFJ'S0, dhe, për pasojë, nënkuptonte 
shndërrimin e UÇK-së në një qengj i bërë kurban dhe që më pas ajo 
ushtri nuk do ti shërbente popullit që e lindi, që e mbështeti dhe që e 
mbajti në këmbë, pasi nuk zgjidhi asgjë nga synimi kryesor që e kish 
deklaruar publikisht më herët. Si rrjedhojë, ajo ushtri nuk duhej të 
ekzistonte më pas mbarimit të luftës, ndaj dhe nuk ia përmendën as 
emërin në atë Marrëveshje, ashtu edhe në Rezolutën 1244: të paktën 
delegatët e UÇK-së të insistonin që t'i shkruhej emëri UÇK në atë 


9 Edvard Luttvvak “Coup d”Etat”,USA, N.Y., October 1969, f. 10 
“0 Arkivi i RKL, v.1, £.158 


DRAMA E UÇK dhe e ADEM DEMAÇIT 45 


marrëveshje, por as atë nuk mundën. Ja se ç'do të thotë të 
nënshtrohesh e të nënshkruash pa kushte. Dhe kjo nuk u bë pa 
qëllim nga ndërkombëtarët: UÇK-së nuk duhej t'i jepej mundësia të 
merrte pushtetin në Kosovë, as edhe mundësia të ekzistonte qoftë 
edhe si një ushtri e çarmatosur (si TMK-ja$)). 


Për ta vënë në jetë këtë vendim të parashikuar qysh në projekt- 
marrëveshjen e Rambujesë, pra “vdekjen klinike” të UÇK- 
së, menjëherë pas nënshkrimit të asaj Marrëveshjeje, së bashku me 
delegacionin e UÇK-së, u nis nga Parisi dhe erdhi në Kosovë edhe 
njeriu i posaçëm, që do ta zbatonte pikë për pikë atë vendim fatal, 
Agim Çeku. Dhe ai e nisi misionin e tij qysh në pamiletin e KFOR-it, 
të emërtuar “Ndërmarrja e demilitarizimit dhe transformimit të UÇK- 
së”, i shpërndarë nga ajri dhe toka nëpër të gjitha qendrat e banuara 
të Kosovës, gjatë muajve Korrik e Gusht 1999. Në pikën nr.2 të atij 
pamifleti-trakt shkruhet: “Sipas kësaj ndërmarrjeje duhet që të gjithë 
ata që sjanë nga Kosova të largohen: e sidomos duhet të largohen 
këshilltarët, luftëtarët e lirisë, ekspertët, vullnetarët dhe antarët e tjerë 
të ardhur nga vendet fqinjë”. Ndërsa në pikën nr.3 të saj thuhet: 
“Demilitarizimin dhe integrimin e UÇK-së në jetën e përditshme të 
Kosovës e ka nënshkruar dhe verifikuar komandanti i UÇK-së, Agim 
Çeku, dhe është aprovuar nga komanaanti i KFOR-it”. 

Këto dy pika, edhe pse u hoqën nga Marrëveshja gjat bisedimeve në 
malet e Berishës, (Katundi i Ri), midis UÇK-së dhe Komandantit të 
KFOR-it, Gjeneralit Xhekson, (në datat 18-20 Qershor 1999), përsëri 
del se janë pranuar nga zotërinjtë Thaçi e Çeku, pas shpinës së 
SHP, kur shkuan me helikopter në Prishtinë për ta nënshkruar atë, në 
pasditen e datës 21 Qershori 


$0 TMK: në origjinalin anglisht thuhet: Kosovo Protect Corps, (dhe jo 
Defence Corps), por qëllimisht është përkthyer “Trupat Mbrojtëse të 
Kosovës”, që populli të mos dyshonte se UÇK-ja ishte eleminuarr totalisht. 

NDERMARRJA 


Më 21 Qërshor, Hashim Thaqi, përfaqësuesi legjitim i U ÇK-së 
Nënshkrol “Ndëmarrjen për Demilitarizimin Qe Transformimin 


e Ushtrisë Çlirimtare të Kosovës”. Nënshkrimi I kësaj ndëmarrje ka 
të bëjë me armëpushimin dhe demilitarizimin edhe të ushtarëve të 
UÇK-së. Me anën e kësaj ndërmarrje parashihet që UÇK-ja aktivitetin 
e vet do ta zhvilloje, duke u inkuadruar në jetën 
shoqërore dhe civile të Kosovës. Marrëveshja parasheh kohën deri ku 
duhet të bëhet demilitarizimi. Bo 
Qështje kyçe del se ndërmarrja duhet 
, të ptotësohet para 19 shtatorit. 
Nj 1. Sipas kësaj ndërmarrje të gjitha armë e kalibrit prej 
12.7 mm dhe të 
BI gjitha llojet € 
d armëve:, 
antitankë , armët 
kundërajrore 
FI granatat , minat 
si dhe mjetet 
“7 eksplozive janë 
të ndaluara. 
Të gjitha këto lloje të armëve do të vëndosën në 5 
ve 1det që më parë janë regjistruar dhe janë 
verifikuar nga të dy palët: KFOR-i, dhe UÇK-ja. 


Kë:o depo të armatimit dhe të deponimit të 
municionit do të jenë nën kontrollin e UÇK-së 


dhe të KFOF-it. 
2. Sipas kësaj ndërmarrje duhet që të gjithë 
ata që s'janë nga Kosova të largohen: e sidomos duhet të lar gohen këshilltarët, luftëtarët 


e lirisë, ekspertët, vullnetarët dhe anëtarët e tjerë të 


ardhur nga vendet fqinje. 
3. Jemilitarizimin dhe integrimin e UÇK-së në jetën e përditëshme të Kosovës. e ka 


nëshkruar dhe verifikuar komandanti I UÇR-së, Agim Çeku, dhe është aprovuar 
nga komandlantii KFOR-it. 
“Ndërmarrja e demilitarizimit dhe transformimitt të UÇK-së” 
është një demonstrim dhe devotshmëri e angaizhimit të 
LIÇY vë eqë dëlirë që u pëe jë paqës në Koso 


Lej: 
E Ndihmon Kosovën Në Rrugë Të Paqes 


Në N84P-HB 


Një kopje të protokollit të këtyre bisedimeve dhe të marrëveshjes që 
u pranua në ato bisedime nga të dy palët, i posedon autori i këtij libri, 
i cili ishte edhe personi që mbajti atë protokoll. Dhe, çuditërisht, edhe 
pse në atë pamilet-trakt thuhej se “të gjithë ata luftëtarë që sjanë nga 
Kosova të largohen”, pasi u larguan të gjithë luftëtarët vullnetarë jo 
banorë të Kosovës, në radhët e TMK-së u pranuan oficerë nga shteti 
amë, edhe pse nuk kishin marrë pjesë në luftël Dhe sot ata marrin 
pension me mbi 300 Euro në muaj, ndërsa ndaj ish-luftëtarëve vijohet 
të mbahet qëndrim armiqësor nga të gjitha institucionet e Kosovës. 

Për ta bërë edhe më bindës këtë diskreditim që u bëhet atyre që ikën 
nga liria dhe shkuan të jepnin edhe jetën për Kosovën, boll të 
krahasohet madhësia e pensionit që parashikohet prej Parlamentit të 
Kosovës për veteranët e luftës, i cili është 120 Euro, tre herë më pak 
se i atyre që nuk guxuan të rrëmbenin armërt dhe të rreshtoheshin në 
radhët e formacioneve të UÇK-së apo që e anatemuan këtë të fundit 
ose që u mjaftuan me veshjn e uniformës së saj duke u kapardisur në 
Shqipëri, dhe pas lufte u rreshtuan në radhët e TMK-së. Kush nuk e 
sheh këtë diskriminim në trajtimin e ish-luftëtarëve, të propozuar nga 
PDK-ja, (e cila pretendon se ka dalë nga radhët e UÇK-së, ku gjatë 
këtyre 15 viteve i ka braktisur totalisht këta luftëtarë), ose është qorr 
ose është injorant. Gjeneral Agim Çeku kaloi në politikë dhe u bë 
ministër i qeverisë së PDK-së pasi largoi nga radhët e TMK-së e të 
FSK-së edhe ish-luftëtarin e fundit të UÇK-së. 

Për marrjen përsipër nga Çeku të atyre detyrave, i dërguari Special i 
OKB, të nesërmen e çarmatosjes së plotë të UÇK-së e shpërbleu atë 
me gradën e Gjeneralit, edhe pse TMK-ja nuk ishte asnjë lloj ushtrie, 
por thjeshtë një lloj shërbimi komunal me uniformë, e cila shprehet 
qartë në marrëveshjen midis zotërinjve Hashim Thaçi e Agim Çeku 
me KFOR-in, më 18 Shtator 1999, si dhe në regulloren e UNMIK-ut: 
“Trupat Mbrojtëse të Kosovës themelohen si agjensi civile e shërbimit 
emërgjent, detyra e të cilave do të jetë: (a). Të sigurojnë shërbime në 
raste të fatkeqësive natyrore, (b). Të bëjnë kërkimin dhe shpëtimin e 
të rrezikuarve, (c). Të ofrojnë mundësitë e veta për ndihma 
humanitare në zonat e izoluara, (d). Të ndihmojnë për çminimin e 
zonave të minuara, dhe (e). Të kontribojnë në rindërtimin e 
infrastrukturës dhe të komuniteteve” 92). 

Paradoksalisht antarët e Drejtorisë Politike dhe mbështetësit e verbër 
të saj, duke pranuar 10 pikat e panegociueshme të projekt- 
marrëveshjes, të cilat ishin në dëm të Kosovës, e shndërruan UÇK- 


Aa Shpëtim Golemi: “Romantika e luftës së UÇK” Tiranë-Prishtinë, 2012, 
f. 168-169 

në në “një të mallkuar”, ndërsa vetë, duke e braktisur UÇK-në dhe 
idealet e saj, u bënë interpretë në potencë të të gjithë epiteteve 
denigruese e deri kriminale që u ishin vënë mbi kurriz luftëtarëve 
shqiptarë të rrjeshtuar në të parin formacion ushtarak serioz në 
Kosovë, siç ishte UÇK-ja, e cila iu imponua si armikut që kishte 
përballë — Serbisë, ashtu edhe faktorit ndërkombetar me luftën e 
drejtë që bëri. 

Nën këtë vështrim përgjegjësia historike e atyre që nënshkruan 
zhbërjen e UÇK-së është e madhe. Të tillë njerëz u leverdisnin (dhe 
mbase u leverdisin akoma) disa qarqeve të caktuara, sidomos 
në Evropë, në emër gjoja të ruajtjes se “ekuilibrave në Ballkan”. Për 
pasojë, dashje apo pa dashje, ata u bënë të përkëdhelurit e qarqeve 
politike proserbe në rradhët e ndërkombëtarëve, jo se duan që të 
mos i burgosin, sikundër po veprohet me të “pabindurit” e tjerë 
drejtues apo luftëtarë të thjeshtë të UÇK-së, por, sepse vepra e tyre 
që u kurorëzua me nënshkrimet që bënë në Rambuje fatkeqësisht u 
hyn në punë atyre që nuk ia duan të mirën Kosovës për të vërtetuar 
se “UÇK-ja ishte një krijesë bandash të armatosura”99) dhe se “rasti i 
saj është një lojë e fëlliqur marksiste-leniniste”69, si dhe “grup 
terrorist islamik”55. Gabimi më i rëndë i politikës shqiptare dhe i 


“9 Massimo D'Alema, “Kosova, italianët dhe lufta”, f. 64, 139. 165 

“9 Ylli Polovina, “Ditari i Romës” , Mësonjëtorja, 2000, f.205: “4 Tetor 
1998. Partia Demokratike kish shpërndarë një deklaratë për shtyp, ku 
thuhej: Zhvillimet e fundit në Kosovë janë një ndeshje mes shqiptarësh e 
antishqiptarësh. Dy shërbimet informative, ai shqiptar e ai serb, bëjnë lojën 
më të fëlliqur në historinë e kombit shqiptar në kuriz të dymilionë 
shqiptarëve të pambrojtur në Kosovë. Ata 1a dolën të vendosin në krye të 
UÇK-së element të Millosheviçit, bashkpuntorë të tij, me damkën e 
marksist-leninistave.”. Ndërkohë që në krye të UÇK ishte Adem Demaçi 
dhe ishte njohur nga ndërkombëtarët, të cilët kishin pranuar edhe 
armëpushimin e njëanshëm të saji 

“) Ylli Polovina, Po aty, (220: “Fatos Nano dëgjoi amerikanët, dëgjoi 
çfarë u tha nëpër zyrat e Brukselit, mori vesh se çfarë mendonte Ibrahim 
Rugova, bëri vemendien se çfarë qëmtoi për t'ia zbrazur rrethit të ngushtë 


DRAMA E UÇK dhe e ADEM DEMAÇIT 49 


diplomacisë ndërkombëtare, si atëherë edhe tashti, vijon të jetë se e 
gjykojnë UÇK-në sipas tregimeve serbe dhe intelektualëve 
filojugosllavë, si Veton Surroi, që thotë: “jam i gatshëm të marrë 
përsipër edhe konsekuencat e herezisë dhe të them se nuk ka 
ekzistuar ndonjëherë Ushtria Çlirimtare e Kosovës.”56), gjë që tregon 
se edhe në Rambuje ai ka bërë këtë politikë, ndaj dhe e zgjodhën 
ndërkombëtarët bashkëkryetar të delegacionit kosovar. I “pavaruri” 
Veton dhe gjithë bashkëmendimtarët e tij vendas e të huaj i trajtojnë 
luftëtarët e UÇK-së si kriminelë, ngaqë nuk e kuptojnë, se tek pragu i 
paragjykimeve të tyre për atë ushtri çlirimtare qëndron një realitet 
krejt ndryshe. 

Sot, pas 15 vjetësh, ngjarjet e këtij fillimviti, ku Evropa po përgatitet të 
ngrejë në Kosovë ose jashtë saj Tribunalin e posaçëm 
ndërkombëtarë, që pritet të gjykojë “krimet e luftës”, të cilat 
pretendohet se jenë kryer nga Ushtria Çlirimtare e Kosovës, tregojnë 
se largpamësia e Demaçit ishte e jashtëzakonshmel: ai e shihte qysh 


të tij Sali Berisha dhe u bashkua me të gjithë ata: në Dhjetor 1997, fare pak 
muaj pas Kretës, në gazetën e partisë së tij, “Zeri i Popullit”, ai e quajti 
UÇK-në një grup terrorist islamik”. 

“9 Veton Surroi “Këmbët e gjarpërit”, Prishtinë, 2014, f. 76 


D Në datën 23 Prill 2014 Kuvendi i Kosovës me 89 vota pro, 22 kundër dhe 
3 abstenime e miratoi atë Tribunal, që do të funksionalizohet pas datës 14 
qershor 2014, (i cili që do të merret me hetimin e raportit të senatorit 
zviceran, Dik Marti), ku të gjithë delegatët e UÇK-së në Rambuje qenë 
dakort, përfshi edhe Agim Çeku, i cili është antar i Qeverisë që e propozoi në 
Parlament këtë Tribunali Edhe ish-kryeprokuroja e Tribunait të Hagës, 
Karla del Ponte, e cila kishte sajuar lajmin virtual për gjoja trafikimin e 
organeve nga UÇK-ja, duke folur për radion zvicerane SFR, është shprehur 
kundër këtij Tribunali, duke thënë se “nuk ka nevojë të ketë Gjykatë të re 
për të gjykuar krimet e pretenduara të luftës në Kosovë. Ka një Tribunal që 
trajton krimet e kryera në hapësirën e ish Jugosllavisë dhe se ky është 
Tribunali ndërkombëtar i OKB-së në Hagë. Të gjitha hetimet që janë bërë 
për krimet e mundshme në Kosovë, kanë qenë pjesë e këtij Tribunali. Të 
gjitha hetimet, të cilat janë kryer për krimet e supozuara në Kosovë, për të 
cilat planifikohet të themelohet Gjykata, deri më tani nuk kanë sjellë asgjë 
në dritë.” (vyvvvy.radiokosovaelire.com, 24.4.2014). 

atëherë se, qëllimi final i disa shteteve të fuqishme të Evropës ishte 
kriminalizimi i UÇK-sël 

Dhe, për t'i bërë bindës ato lloj epitetesh ndaj UÇK-së, diplomatët 
europianë bënë zhurmë për orekse gjoja shqiptaromadhe, 
duke shfrytëzuar emërtimet që pat bërë LPK-ja për zonat e hershme 
operative në të gjitha trojet shqiptare nën ish-Jugosllavi: “Si zonë të 
parë operative kishim Kosovën, si zonë të dytë Maqedoninë, si zonë 
të tretë Preshevën, si zonë të katërt Malin e Zi dhe si zonë të pestë 
kishim emigracionin”t8), sikundrër shpjegon Ali Ahmeti, si dhe 
deklaratën e zotit Jakup Krasniqi, në verën e vitit 1998, i cili, në një 
dalje të tij në TVSH, pat deklaruar se “qëllimi i luftës së UÇK-së është 
bashkimi i trojeve shqiptare në Ballkan'$)), (sipas programit të 
UÇKJ)I, gjë që përmendej edhe në tekstin e Betimit Ushtarak të saj. 
Amerikanët, duke qenë nën presionin e diplomatëve europianë, 
ndoshta e besuan mendimin e hedhur prej tyre se mund të ndodhte 
edhe një reagim masiv dhe i menjëhershëm në mbështetje të UÇK- 
së, në të gjitha trojet shqiptare nën ish-Jugosllavi, gjë që do të vihej 
në rrezik jo vetëm siguria në Ballkan, por edhe stabiliteti në Evropë. 
Këtë supozim të europianëve e përforconte fakti që, pavarësisht se 
Shqipëria sapo kishte dalë nga kriza e rëndë e piramidave financiare, 
ajo gjeti forca që në përkrahje të Kosovës të formulonte thirrjen “Një 
komb, një qëndrimi”. 

Njëkohësishtë, amerikanët, duke pranuar nismën franceze për 
konferencën urgjente, e cila nuk i linte asnjë hapësirë për diskutim 
përfaqësisë kosovare, menduan se mos vallë në radhët e UÇK-së 
dhe të popullit shqiptar në Kosovë lindte pakënaqësi ndaj tyre, gjë që 
nuk u interesonte, pasi kjo pakënaqësi gradualisht mund të shtrihej 
edhe në tërë kombin shqiptar, si kombi më pro amerikan në Ballkan. 
Ndoshta janë të gjitha këto zhvillime që e nxitën 


“) Shih Bedri Islami “T vërteti”, Tetovë 2011, f. 210 
9 Zekeria Cana “Ditari i Robërisë”, v.2, Prishtinë, 2000, f. 35 
79 Shih J.Krasniqi, “Kthesa e Madhe”, f. 83 

Departamentin Amerikan të Shtetit të deklaronte në 3 Shkurt, duke 
thënë se, “plani amerikan po shqyrton mundësinë e dërgimit të 
trupave tokësore” dhe se autonomia për Kosovën do të ishte për një 
periudhë tre vjeçare e pastaj do të aplikohej referendumi 
(vetvendosja)77. Hedhja nga amerikanët e varjantit për vetëvendosje 
pas një periudhe tre vjeçare, ndoshta ishte edhe për të thyer 
rezistencën e Adem Demaçit, që ai të pranonte të kryesonte 
delegacionin në Rambuje: njëkohësisht edhe një lloj “karremi” që 
masa e gjerë e luftëtarëve të UÇK-së ta pranonte atë projekt- 
marrëveshje. 

Këtë gjë na e pohon edhe një ndër drejtuesit e njohur të rezistencës 
kosovare, Ibrahim Kelmendi, kur thotë, se madje “edhe ne të Lëvizjes 
ishim pro nënshkrimit me që në marrëveshje u miratua faza 
kalimtare 3-vjeçare dhe referendumi i popullit të Kosovës për 
pavarësi.72). 

A do të thotë kjo, se të gjithë u mikluan nga ky qëndrim, përveç A. 
Demaçiti2 Një përgjigje shterruese është e vështirë të jepet për këtë 
pikë. Veç dimë që Demaçi këtë gjë e ka ritheksuar edhe 5 vite pas 
luftës, apo 10 vite më herët se u shpall ky Tribunal i Posaçëm i këtij 
viti, duke thënë: “Nga luftëtarë e kryengritës të lirisë, jemi shpallur 
“terroristë”. E “terroristëve”, si “shpërblim”, iu rezervohen burgjet e 
dënimit'3). 

Ajo deklaratë e amerikanëve, për vetëvendosje pas tre vjetësh, i 
erdhi në takim Drejtorisë Politike, pasi miratohej nga masa e gjerë 
vendimi i saj. Dhe ashtu ndodhi. Masa e gjerë shqiptare e miratoi 


7D Shih Ramë Buja, “Konferenca e Rambujesë”, Prishtinë, 2006, f. 124 2 
Jakup Krasniqi, ”Kthesa e Madhe”, f.181 dhe Madeleine Albright, “Zonja 
sekretare”, £.470 

P Bedri Islami: “Lëvizja-lindje e përgjakur”, Tetovë, 2012, f. 469 

P) Gazeta “Epoka e Re”, e Premte, 12 Mars 2004 

vendimin e Drejtorisë Politike dhe filloi ftohja graduale ndaj Demaçit. 
Fakti që tre vjet më pas, në vitin 2002, jo vetëm që nuk pati asnjë lloj 
përpjekje a diskutim për atë “referendum për vetëvendosje”, por as 
që u përmend fare prej asnjerit nga ish-delegatët kosovarë në atë 
konferencël, edhe pse tashmë ishin të gjithë me funksione të larta në 
organe politike vendimmarrëse të Kosovës, flet qartë që: ai premtim 
ishte një hile e propozuar nga delegatët e UÇK-sël Ndryshe ata do të 
kërkonin, qoftë si Qeveri e Përkohëshme, qoftë si Qeveria Bukoshi, 
qoftë si Parlament i Kosovës i zgjedhur në 1998 dhe që funksionoi 
deri në krijimin e Këshillit të Përkohshëm Administrativ, qoftë si 
Qeveri koalicioni PDK-LDK, që u krijua më pas. Madje ata nuk 
organizuan menjëherë pas lufte as zgjedhjet parlamentare, sikundër 
kishin vendosur dhe ishin dakorduar së bashku në Rambujel74) 

Po ashtu, përderisa zoti Jakup Krasniqi doli e deklaroi në emër të 
Shtabit të Përgjithshëm për shkuarjen në Rambuje, disa orë pasi kish 
folur zëdhënësi i qeverisë amerikane”5), bindesh edhe më shumë që 
janë këta tanët, ata që e kanë sugjeruar atë shprehje në deklaratën 
amerikane për referendum, premtim që as nuk përmendet ende pas 
15 vjetësh, por përkundrazi, tash deklarohen tërë mburrje, duke e 
sanksionuar edhe në Kushtetutë, se janë kosovarë dhe jo shqiptarël 
Madje edhe në ditët paszgjedhore të 8 Qershorit 2014 slloganet 
partiake të tyre i trajtojnë si “interesa kombëtare”, duke nënkuptuar 
“kombin kosovar'i “Njeriu mund të zgjedhë cilëndo fë që ka 
trashëguar prej stërgjyshërve dhe që i pëlqen, - na thotë erudite ynë 
Fan Noli,- por s'mund të zgjedhë një tjetër kombësi dhe të luftojë të 
tijën, pa vënë në ballë një vulë të madhe prej “tradhëtari”.” 

Prandaj, me të drejtë Demaçi dhe populli dyshonin në atë premtim, 
ku edhe sot shtrohet pyetja: pse me u pyet Kosova se me cilin shtet 
don të shkoi, kur dihet se ajo është popullsi shqiptare2 Si mund të 
vihet në diskutim që Kosova duhet me u pyet nëse do apo jo me 


79 Shih “Arkivi i Radio Kosova e Lirë”, v.1, f. 387 
D) Po aty, f. 164 

qenë me Serbinë2 Edhe nga këto pyetje retorike kuptohet që 
premtimi për referendum ishte me hile. Dhe këtë na e pohon njëri 
ndër këshilltarët e delegacionit kosovar në Rambuje, Marc VVeller, i 
cili shkruan: “Letra e sekretares amerikane për të mbajtur referendum 
për statusin final të Kosovës pas tre vjetësh, nuk do të kishte asnjë 
vlerë detyruese juridike.”70. Ai “premtim” ishte i ngjashëm me atë 
anglo-sovjeto-amerikan i Luftës së Dytë Botërore dhe i Konferencës 
së Bujanit, për referendumin pas mbarimit të asaj lufte. I njëjti 
premtim, i njëjti përfundimi Pas luftës së Dytë Botërore askush nuk i 
pyeti e nuk i detyroi hebrenjtë të jetonin së bashku me gjemanët në 
të njëjtin shtet, pse shqiptarëve në Kosovë do t'u kërkohej dhe u 
kërkohet një detyrim i tillë21 Çudia është se politikanët dhe qeveritarët 
aktualë shqiptarë, sidomos ata të dalë nga radhët e UÇK-së, nuk e 
kanë as kurajon civile të ish-komunistave gjakovarë e prishtinas të 
vitit 1968, të cilët jo vetëm në aktivet e Lidhjes Komuniste të 
Kosovës, por edhe në shtypin e kohës kërkuan me forcë: 
“shqiptarëve t'u njihet e drejta e vetëvendosjes”, kur dihet që 
“Tashmë një përfundim është i qartë, Kosova multietnike për të cilën 
luftoi NATO-ja ka vdekur ndofta përgjithmonë”8), sikundër shprehet 
sot Pr.Dr.John G. Stoessinger. 

Njëkohësishtë, ai lloj premtimi për vetëvendosje tregon se vendimin 
për të shkuar pa kushte në Rambuje e kanë marrë dhe deklaruar 
zotërinjtë H. Thaçi, Xh. Haliti, A. Syla dhe K. Veseli, që ishin de fakto 
edhe Drejtoria Politike edhe SHP i UÇK-së, e që ato ditë ndodheshin 
në Tiranë, të cilën na e vërteton Ministri i Jashtëm i saj, Pr.Dr.Paskal 
Milo: “2 Shkurt 1999. Me ndihmën e Fatos Klosit, prita dy herë në 
zyrë tre përfaqësues të Shtabit të UÇK-së, Hashim Thaçin, Xhavit 


'9 Marc VVeller,' The Ramboulliet Conference in Kosovo ”.(Shih Shkëlzen 
Gashi “Marrëveshja për paqe të përkohëshme”, Prishtinë, 2004, f. 261) 

'N Rexhep Qosja: “Ditari”, v.1, Tiranë, 2014, f. 120-121 

9) Pr.Dr.John G. Stoessinger “Përse kombet shkojnë në luftë”, Tiranë 

2009, f. 165 

Halitin (Zeka) dhe Kadri Veselin.79. E themi këtë, pasi nuk 
disponohet as edhe një vendim i dokumentuar, i çfarëdo forumi politik 
a ushtarak i UÇK-së apo dhe i Lëvizjes Popullore së Kosovës (LPK), 
që të ketë një vendim kolegjal, ndryshe do të ishte dokumenti më i 
botuar prej tyre pas lufte. Kështu që zoti Jakup dhe Shtabi i 
Përgjithshëm, të bindur verbërisht ndaj katër zotërinjve që 
ndodheshin në Tiranë, nuk kishin ç'vendim të merrnin, veçse bënë 
magnetofonin. 

Ai vendim i Drejtorisë Politike, duke pranuar kushtet në dëm të 
Kosovës dhe UÇK-së, tregoi edhe faktin tjetër se antarët e saj nuk 
ishin gjë tjetër, veçse thjeshtë disa radikalë etikë, të pleksur me 
mosnjohjen e strukturave shoqërore, të prirur për revolucionarizëm 
gojor (deklarativ), të cilët ishin të fortë falë të drejtës së fituar për të 
drejtuar luftën dhe UÇK-në, por kurrë revolucionarë. Në thelb, duke 
qenë intelektualisht të pakompletuar, doemos që do të shfaqeshin me 
një lloj karjerizmi të tepëruar, i cili ndodhej në raport të zhdrejtë me 
nivelin e kompletimit intelektual dhe të identitetit personal të tyre. Për 
këtë shkak, ishte frika nga rreziku për humbjen e karjerës që i 
drejtonte të gjitha veprimet e tjera të tyre, si në raport me veten, 
ashtu dhe në raport me të tjerët. Andaj është e kuptueshme pse ishin 
tejet të pandjeshëm për problemet që nuk i rrezikonin pozitat e tyre 
dhe tejet të ndjeshëm për çdo synim të kundërt. Ky kishte qenë dhe 
kishte mbetur i vetmi kriter i sjelljes së tyre. 

Mirëpo, ai vendim i Drejtorisë Politike, për momentin ishte një futje e 
luftës në qorrsokak, pasi e theu në një masë të konsiderueshme 
dëshirën e popullit për t'u angazhuar totalisht në luftën për çlirimin e 
Kosovës. Dhe këtë politikë të pamenduar e shfrytëzuan me mjeshtëri 
Rugova dhe udhëheqja e LDK-së, me gjithë satelitët e saj, të cilët 
dolën “trimërisht” kundër vijimit të luftës çlirimtare si dhe kundër UÇK- 
së, pasi ai vendim ishte një dhuratë për ta. Kjo u duk qartë edhe në 
“përbërjen e delegacionit kosovar, ku shumica përbëhej nga LDK-ja, 


7) Pr.Dr.Paskal Milo: “Ditari i një ministri të jashtëm”, Tiranë 2009, f. 140. 

ku isha edhe unë”80), sikundër mburej më pas Rugova në Gjyqin e 
Hagës. Pranimi për të shkuar në Rambuje me ato kushte dhe me atë 
përbërje të delagacionit, tregon mosnjohjen e politikës nga antarësia 
që përbënte delegacionin e UÇK-së, gjë që të bind se, ata kishin 
paqartësi politike për drejtimin e luftës, ajo tregon se atyre u 
interesonte më së shumti pushteti se çdo gjë tjetër. Kjo i përplaste 
ata me Demaçin. 

Madje, gjatë kohës që diskutohej shkuarja në Rambuje, Shtabit të 
Përgjithshëm, (për mos të thënë Drejtorisë Politike), i vjen në ndihmë 
edhe një vendim i Këshillit të Përgjithshëm të LPK-së, duke e 
zevendësuar këtë të fundit përfundimisht me Drejtorinë Politike: “Në 
Janar 1999 Këshilli i Përgjithshëm mori vendimin që administrimi i 
Fondit t'i kalojë Shtabit të Përgjithshëm”, thotë Kryetari i atëhershëm i 
LPK, shkrimtari Bedri Islami. Dhe antari i Kryesisë së LPK-së, 
Ibrahim Kelmendi i përgjigjet: “Të dy e dinim se ai vendim ishte një si 
komplot ndaj Fondit.... Ky vendim erdhi menjëherë pas vendimit tonë 
për përqëndrimin e Fondit në zyrën që kishim ngritur, me vendim të 
Këshillit të Përgjithshëm... Kam qenë në zyrë, në Fond, kur erdhi 
letra që e kishit shkruar ju, së bashku me Vendimin e Këshillit të 
Përgjithshëm dhe e pashë se si u ngrysën disa. Lëvizja e kish 
themeluar UÇK-në dhe Fondin “Vendlindja Thërret”. Pse “fëmija” 
duhej t'u impononte tani prindërve parimet21... Lëvizja për UÇK-në 
ishte parlamenti, qeveria dhe Ministria e Mbrojtjes. Vetëm militaristët 
që mendojnë se ushtria duhet të jetë mbi të gjitha institucionet, 
mundohen ta “pavarësojnë” ushtrinë, që do të thotë ta vënë mbi 
institucionet që e kanë formuar dhe financuar 81). 

Pse u organizua me aq urgjencë Rambujeja”2 

Thirrja me urgjencë e Konferencës së Rambujesë diktohej më tepër 
nga një llogari e menduar mirë, sesa nga zemërgjerësia. Kjo rezulton 
nga fakti që dihet se UÇK-ja prej 20 Dhjetorit 1998 e në vijim kish 


80 Shih LDK: “Dr. Rugova në Hagë”, Prizëren, 2002, f. 49 
8D Bedri Islami, “Lëvizja-lindje e përgjakur”, Tetovë 2012, f. 448-449 

pasur disa suksese të njëpasnjëshme në luftimet me ushtrinë serbe, 
e cila rezultoi edhe me kapjen dhe shkëmbimin e robërve midis 
Ushtrisë së Serbisë dhe UÇK-së, në 13 Janar 1999. Kapja rob prej 
UÇK-së e 8 (tetë) ushtarëve serbë dhe shkëmbimi i tyre me 9 (nëntë) 
ushtarë robër të UÇK-së (të kapur më 17 Dhjetor 1998 nga Serbia), 
ishte një ngjarje që as shqiptarët më optimistë nuk e kishin marrë me 
mend që të arrinte UÇK-ja në një stad të tillë ekuilibrimi me ushtrinë e 
rregullt serbe. Me këto suksese UÇK-ja po e përforconte besimin 
ndaj saj në gjithë popullsinë e Kosovës, (edhe në atë të qyteteve). Ky 
sukses i UÇK-së sillte një rend tërësisht të ri të gjërave. Kurorëzimi i 
atyre arritjeve të saj me shkëmbimin e robërve duket se ngjalli 
dyshime në mendjet e shumë politikanëve europianë e serbë lidhur 
me fuqinë e UÇK-së, të cilët nisën të mendonin se nuk kish më asnjë 
pengesë për UÇK-në për arritjen e ambicjeve të saj. 

Në këto kushte edhe Serbia e kuptoi plotësishtë pafuqinë e saj, ndaj 
dhe ajo u kërkoi ndihmë miqve të saj në Evropë. Këto arritje të UÇK- 
së i vunë miqtë e saj në Evropë përpara një dileme: ose Evropa 
duhej t'i thoshte Serbisë të largohej nga Kosova, duke e ndërprerë 
luftën, ngaqë qenë praktikisht të sigurtë se SHBA do të ndërhynin 
ushtarakisht me anë të NATO-s, ose ta nxisnin Serbinë të kryente 
ndonjë masakër dhe, nëpërnjet intrigave dhe propagandës panserbe 
ta përdornin atë për një mbledhje ndërkombëtare urgjente, ku të 
imponoheshin të merrnin pjesë edhe amerikanët, me të vetmin qëllim 
që Kosova të qëndronte përsëri pjesë e Serbisë. 

Ndaj dhe u organizua kryerja e masakrës së Reçakut, të cilës mediat 
ndërkombëtare i dhanë shumë publicitet, (pavarësisht se disa muaj 
më herët serbët kishin kryer masakra edhe më të mëdha në Kosovë), 
dhe kjo për të eklipsuar arritjet e UÇK-së, të kurorëzuara me 
shkëmbimin e robërve, duke e ngritur UÇK-në në nivelin e një ushtrie 
guerile të rregullt. Sikundër dihet, ajo masakër u krye 40 orë pas 
shkëmbimit të robërve midis dy ushtrive ndërluftuese. Franca dhe 
mbështetësit e tjerë të Serbisë, e shfrytëzuan bukur fort këtë 
masakër, për ta nxjerrë Serbinë nga situata diskriminuese ku kish 

rënë me shkëmbimin e robërve me UÇK-në. Masakra e Reçakut u 
shfrytëzua me urgjencë për të organizuar Rambujenë, ku “Qëllimi 
ishte i qartë: procesi politik i zhbllokimit të situates në Kosovë të 
shkonte përpara atij ushtarak dhe... UÇK-ja të izolohej e ti 
ngushtohej hapësira e veprimit.”84, sikundër e pat vlerësuar edhe 
shkrimtari Mehmet Kraja. 

Propozimi i Rambujesë nxori në pah, por jo në mënyrë të dukshme, 
konfliktin e përgjithshëm që ziente nën rrogoz midis BE-së dhe 
Amerikës. Shtetet propozuese të Rambujesë ftuan për atje edhe 
LDK-në, me synim që të thellohej edhe më shumë armiqësia midis 
asaj dhe UÇK-së dhe se, me riaktivizimin e LDK-së shpresonin që 
Kosova të mos i shkëputej kurrë Serbisë. Politika përça e sundo. 

Në kurthin e masakrës së Reçakut, ndoshta edhe nga interest e 
ngushtë personalë (7), ra edhe Drejtoria Politike, duke u justifikuar se 
“këtu filloi vlerësimi i luftës çlirimtare të shqiptarëve”83), ndërkohë që 
Adem Demëaçi e kuptoi që ajo masakër ishte thjesht një kurth, ndaj 
dhe e anashkaloi, duke mos iu referuar fare, pasi nuk dëshironte të 
largohej vemendia nga Asamblea Kombëtare. 

Mirëpo, miqtë e Serbisë e të Rusisë, për ta thelluar më tej përçarjen 
brenda UÇK-së, bënë të pamundurën për të sabotuar Asamblenë 
Qytetare (Kombëtare). Dhe ky qëllim arrihej duke organizuar 
urgjentisht një konferencë ndërkombëtare. Nëse ajo konferencë nuk 
mblidhej, por mblidhej Asambleja Qytetare e Kosovës, UÇK-ja do të 
arrinte të inkurajonte ndikimin e vet edhe në trojet e tjera shqiptare, 
dhe atëherë do të ngrihej gjithë kombi shqiptar në përkrahje dhe 
mbështetje të saj, me të gjitha format. “Konflikti në Kosovë rriti frikën 
se ai mund të përhapej në Shqipëri, Maqedoni dhe pastaj edhe në 
Greqi, Bullgari e Turqi, duke e shkatërruar paqen e brishtë të arritur 
nga marrëveshjet e Dejtonit.'89, theksonte analisti anglez Henry 


“9 Mehmet Kraja “Mirupafshim në një luftë tjetër”, f. 170. 

“9 Jakup Krasniqi, “Kthesa e madhe”, f. 131 

89 Henry H.Perritt Jr. “Rrëfim prej brenda për një kryengritje”, Koha, 
Prishtinë, 2008, f. 194 

H.Perritt Jr. Pa vepra të mëdha, lufta s'fitohet dot dhe kombi që 
s'është i zoti për vepra të tilla ka për të humbur në shekullin e luftës. 
Madje 4 ditë më herët se Dr.P dhe ShP të merrnin vendimin për të 
shkuar në Rambuje, lëshuan komunikatën nr.71, datë 26 Janar 1999, 
ku theksohej: “Shtabi i Përgjithshëm, në bazë të kërkesave të 
komandave të zonave operative, si dhe kërkesave që shtron koha, ka 
marrë qëndrim që deri në 10 Shkurt 1999, të bëhen konsultime me 
subjektet politike rreth krijimit të Asamblesë Qytetare dhe të Qeverisë 
së Kosovës.”55) 

Mirëpo, anullimi i Asamblesë prej Dr.P e SHP dhe pranimi prej tyre i 
dhjetë pikave të panegociueshme të asaj projekt-marrëveshjeje, duke 
mos u marrë parasysh pasojat e atij pranimi, të cilat i theksonte me 
forcë Demaçi, ishin baraz me një kapitullim, pasi, sikundër konkludon 
edhe diplomati i mirënjohur amerikan H. Kissinger: “kushtet që nuk 
do të mbrohen përbëjnë dorëzim”. Dhe kjo ndodhte ngaqë anëtarët e 
Drejtorisë Politike, duke mos patur përvojën e nevojshme, si dhe të 
prirë nga interesa meskine, shihnin në atë projekt-marrëveshje vetëm 
makjazhin politik të saj, ndërsa Demaçi shikonte fytyrën e vërtetë të 
saj. Vetëm naivët mendojnë se politika e të fortëve udhëhiqet nga 
humanizmi. 

Drejtoria Politike, me marrjen e kësaj përgjegjësie historike, duke u 
konsultuar vetëm me veten e saj, e shkëputi përfundimisht drejtimin e 
UÇK-së nga Lëvizja Popullore për Kosovën (LPK), pavarësisht se sot 
pas 15 vjetësh zoti Bedri Islami kërkon të mbuloi Diellin me shoshë, 
duke na thënë të kundërtën: LPK-ja udhëhoqi edhe luftënë9), gjë që 
nuk është e vërtetë, pasi ai bie ndesh me atë çka ka shkruar vetë 
para tre vjetëshë. “UÇK-ja nuk ishte LPK dhe ajo asnjëherë nuk u bë 
krah politik i këtij formacionf'88), shprehet edhe shkrimtari dhe analisti 
kosovar Mehmet Kraja, por që e pat vënë re edhe gjithë inteligjenca 


59 Arkivi RKL, v.1, f. 122 

“9Gazeta “Dita”, Tiranë, datë 18 Prill 2014 

8) Bedri Islami “Lëvizja-lindje e përgjakur”, f. 374-378 

89) Mehmet. Kraja “Mirupafshim në një luftë tjetër”, Prishtinë, 2003, f. 163 

në Kosovë. Duke u shkëputur nga LPK-ja si dhe nga LKÇK-ja, por 
edhe nga Demaçi, ajo Drejtori krijoi një sistem mosdhënie llogarie 
dhe moskontrolli të veprimtarisë së saj. Kjo ishte dhe pika më e fortë 
e asaj Drejtorije: vetë vendoste, vetë vuloste, “vetë Ali, e vetë Kadr. 
Për t'ia arritur këtij qëllimi, ajo Drejtori shfrytëzoi dobësitë e 
udhëheqjes së LPK-së, ku difekti kryesor i saj ishte se ajo vijonte të 
qëndronte jashtë atdheut dhe, përveç kësaj, në vend që të merrej 
drejtpërdrejt me çështjet e organizmit dhe zhvillimit të luftës në 
Kosovë, merrej me emra të përveçëm, se kush duhet të hyjë në 
Kosovë, e kush jo, sikundër u veprua me Fehmi Lladrovcin e disa të 
tjerë89. Një organizëm politik e luftarak si LPK-ja, që i kishte vënë 
vetes detyrën e rëndësishme historike: çlirimin e Kosovës, - nuk 
duhej të qëndronte përgjithënjë jashtë atdheut, sido që të ishin 
rrethanat e luftës. Ajo duhej të futej në terren, të drejtonte në luftë, 
dhe të bënte gjithçka për rregullimin e gjëndjes ku puna nuk ecte, dhe 
jo të merrej se cili person mund të ishte më i përshtatshëm për 
kryetar i LPK-së, si shteg jo për forcimin e unitetit në udhëheqjen e 
saj, sesa me qëllimin që të mos i prishej qejfi asnjë klani ambicios. 
Duke qëndruar jashtë Kosove, anëtarët e udhëheqjes së LPK-së nuk 
do të bëheshin as luftëtarë më të mirë dhe aq më pak politikanë të 
mirë e të vërtetë të luftës çlirimtare. 

Sikur të bazohemi vetëm në deklaratën e fundit të zotit Hashim Thaçi, 
se nuk ka qenë kurrë në frontet e luftës 90, vetëm me kaq kuptohet 
pse ajo Drejtori nuk ishte në gjendje të gjykonte kushtet në të cilat 
ndodhej UÇK-ja në periudhën e Janarit të vitit 1999: ndaj ajo Drejtori 
nuk ishte në gjendje të gjykonte reagimin e atyre që luftonin nëpër 
frontet e luftës. Edhe nëse e pranojmë se Drejtoria Politike përbënte 
udhëheqjen e vërtetë politike të UÇK-së, de fakto, antarët e paktë të 


“) Bedri Islami “Lëvizja-lindje e përgjakur”, f.353-355. 
9 Më 14 Shkurt 2014, në intervistën dhënë “Global Conversation”, e 
transmetuar në Euronevys. 

saj nuk mund ta njihnin gjendjen e vërtetë të saj ushtrie97), përveç 


Po “,.... Disa prej tyre, shkonin e vinin në Shqipëri e në zona të luftës, disa 


të tjerë i shihnim shumë rrallë, meqë ata kishin “punë të thella” dhe disa 
kurrë nuk pranuan të futen në Kosovë, derisa mbaroi lufta, jo mbase, sepse 
u frikësuan mos po i godet ndonjë plumb qorr, por sepse “kishin” aq shumë 
punë në Tiranë, sa nuk mund të largoheshin, as edhe për një apo dy ditë. Ç” 
është e vërteta, jo pak prej tyre nga Tirana shkonin e vinin pandërprerë deri 
në Kukës, në Bajram Curr e në pikat e kufirit, kuptohet “gjithnjë me punë”, 
por hyrja në frontet e luftës dhe në kufirin e vdekjes, ishte e rrezikshme për 
ta, sepse ata mendonin për veten e tyre se po të vriteshin, do të vihej në 
pikëpyetje fati i luftës dhe i Atdheut.(I)Andaj, tutje kufirit mrizuan të gjithë 
ata që prisnin pa durim të mbaronte lufta dhe t'i qepeshin institucioneve. 
Atje mrizonin edhe “FARK”-istët, “mërgimtarët” e ikanakët e Tahir Zemës, 
oficerët “me nam” të APJ-së, apo disa të Republikës së Shqipërisë, që luanin 
shah e domino në zonat e kufirit, në kohën kur këndej kufirit luftohej për 
jetë a vdekje....... Ky lloj i këmbë-fortëve të luftës, i rrugëtarëve të rrugëve të 
gjata të atdheut, ky lloj i të vetë-vlerësuarve gjithnjë në lëvizje, që nuk më 
hiqet dot nga mendja, ky taraf special njerëzish me kohë ishte pozicionuar 
në kreun e luftës, në Shtab, në Operativë, në krye të shtabeve lokale të 
brigadave e batalioneve. Disa syresh, meqë nuk kishin punë tjetër, poi 
ndanin postet e ministritë, madje duke iu premtuar poste edhe shokëve të 
tyre, që ditët e netët i kalonin nëpër hotelet e Prishtinës dhe në shtëpitë e 
tyre të ngrohta e të rehatuara. Disa syresh, mrizonin në ambientet e Shtabit 
në Kleçkë, e në Divjakë ndërsa nga telefonat satelitorë na raportonin se ata 
sapo kishin krijuar zonën NN dhe po luftonin në ballë të frontit kundër 
forcave ushtarake e policore serbe. 

Disa prej tyre, së bashku me familjet, ia kishin mbathur për në Shqipëri, 
meqë konsideronin se ishin “kuadro” me influencë dhe duhej doemos të 
kurseheshin, për ta qeverisur Kosovën pas luftës, sepse ky ishte dhe mbeti 
qëllimi i tyre kryesor. Disa, edhe pse nuk ishin parë kurrë në zonat e luftës, 
nga shokët e tyre në shtab ishin caktuar në poste me rëndësi, disa kishin 
lënë familjet në Kosovë, dhe sapo kishin arritur në Tiranë kishin ndarë poste 
ministrash e zëvendësministrash, drejtorësh e zëvendës-drejtorësh, etj. Disa 
nga ata konsideronin për veten e tyre se ishin të zgjedhur e të përzgjedhur, 
dhe nuk duhej lejuar kurrsesi që të vriteshin, nga arma armike qoftë edhe 
fare rastësisht, jo për tjetër, por sepse nuk kishte kush i zëvendësonte pas 
luftës, sepse po të vriteshin ata, vaj halli për Kosovën..... 

Të tillët që qëndruan në Shqipëri, të cilët, gjatë luftës ia mbathën për ta 
shpëtuar prapanicën, për “meritat” e tyre, pas luftës u postuan dhe u vetë- 
postuan në vende të ndryshme udhëheqëse, nëpër institucione dhe sapo 
mbaroi lufta, u turrën drejt Prishtinës. Nuk pati forcë që ta ndalojë 
marshimin e tyre ngadhënjimtar në Kosovë. Ata gjetën njëri tjetrin, u 
riorganizuan, u pasuruan qoftë nga paratë e fondit “Vendlindja thërret”, nga 

Jakup Krasniqit. Kjo ishte edhe arsyeja pse zoti Jakup ishte më aktivi 
në bisedimet në Rambuje. 

Gjersa 4 nga 5 antarët e delegacionit të UÇK-së, që u 
vetëpërzgjodhën për në Rambuje, nuk kishin qenë në frontet e luftës, 
nuk mund të pranohej nga Demaçi vendimi i tyre, pasi ata gjykonin 
jashtë kufijve të Kosovës, ndërkohë që drejtimi duhej bërë nga 
brenda, sikundër Demaçi. Madje ata nuk e njihnin edhe gjendjen 
politike në Prishtinë. Vetëm Demaçi i njihte të dy anët e gjendjes në 
Kosovë, si atë ushtarake, ashtu edhe atë politike. 

Me t'u shpallur ai vendim i Drejtorisë Politike prej zëdhënësit të 
Shtabit të Përgjithshëm, (J. Krasniqi, njëkohësisht ai edhe antar i 
Dr.P), Demaçin filluan ta sulmonin të gjitha forcat politike mbarë 
shqiptare, të qiellit e të tokës. Edhe kjo luftë bënte pjesë në 
strategjinë e thirrjes me urgjencë të asaj Konference dhe thyerjen 
morale të Demaçit. 

Ne edhe mund ta qortojmë Adem Demaçin për atë durim të tij, por ai 
nuk kish fuqi që ta anullonte atë vendim, pasi edhe pjesa e mbetur e 
Shtabit të Përgjithshëm po robërohej vullnetshëm ndaj dhunimit që i 
bëri Drejtoria Politike. Njëkohësishtë Demaçi e ndërpreu sulmin ndaj 
Dr.P, pasi u nis nga mendimi që të paqëtonte kryengritjen e UÇK-së, 
duke u përshtatur më shumë me rrethanat se sa me të vërtetën. Ai 
vendosi ta duronte me vendosmëri fatkeqësinë që po pësonte UÇK- 
ja dhe u vu në pritje për rastin që mund të sillte një çast më i mirë, 
sikundër u përpoq në 1 Mars 1999. 

Antarët e SHP të UÇK-së zgjodhën të bënin rrugën e kthesës që mori 
Drejtoria Politike, edhe pse fuqia e saj nuk kish pse t'i frikësonte. 


“Fondi i 3-përqindëshit”, qoftë nga “haraçi” apo trafiqet, qoftë nga pasuria 
që kishin trashëguar ku di nga ku e nga kush. Ata nuk e krijuan “lobin”për ta 
ndërtuar Kosovën, por “Lozhën e masonëve” për ta qeverisur atë, për ta 
zhvatur dhe për ta katandisur ashtu sikur e kanë katandisur”., analizon 
Ahmet Qeriqi, shkrimtar, analist, përkthyes, ish i përndjekur politik, drejor i 
Radio Kosova e Lirë gajtë dhe pas lufte: 23.10.2013: “Ikanakët gjatë luftës, 
matrapaqzë e profiterë pas lufte”, (tututv.radiokosovaelire.com, 23.10.2013) 

Shtabi u tut nga ajo Drejtori edhe pse ajo nuk kishte asnjë lloj force 
për t'i frikësuar ata. Por, e tillë qënka dobësia e shoqërisë sonë 
njerëzore: e shtrënguar që të bindet ngaqë është e përçarë mes veti. 
Si e tillë, nuk gabojmë të themi se, ndër ne, asnjëherë nuk mundet 
me qënë masa më e fortë se individi apo një grupi njerëzish, edhe 
pse ai individ apo ai grup njerëzish nuk kanë asnjë lloj mjeti dhune 
për të na nënshtruar. 

Mirëpo, kur dhe si i dha Kjo Drejtori Politike provat e përsëritura se 
ishte e pajisur me largpamësi të madhe, që të imponohej e t'i zihej 
kaq besë nga SHP dhe tërë UÇK-ja2 Ku i dha ajo Drejtori provat e 
guximit të madh intelektual e qytetar për mbrojtjen e UÇK-së, apo 
mos vallë kur kryesori i saj, zoti Xhavit Haliti, shtatë muaj më herët 
pat deklaruar botërisht se UÇK-ja nuk mundet me e fitue luftën” Si 
dhe kur e fitoi Drejtoria Politike atë lloj epërsie intelektuale, morale 
dhe guximi ndaj SHP dhe tërë UÇK-së, apo kur përcaktoi strategjinë 
e luftës mbrojtëse frontale dhe atë të mbrojtjes së “territoreve të lira”2 
Si dhe kur e fitoi Drejtoria Politike atë lloj epërsie politike e 
intelektuale dhe largpamëse ndaj simbolit të rezistencës sonë, Adem 
Demaçit” Nuk e marr guximin të them se në këtë rast Shtabi i 
Përgjithshëm ka vepruar me urtësi. 

Por, ja që ka edhe nga ata persona që kanë më shumë dhunti se të 
tjerët, që e ndjejnë peshën e zgjedhës, që nuk mësohen dot me 
robërinë e paraardhësve të tyre. Një i tillë mëndjekthjellët e 
largpamës ishte Adem Demaçi, si dhe ajo pjesë e popullsisë që 
rrëmbeu armët dhe mbushi radhët e UÇK-së, duke mos e dëgjuar më 
LDK-në pacifiste 800 mijë anëtarëshe (1), e cila e mallkonte luftën 
çlirimtare. Ndaj dhe nuk duhet të habitemi pse në këtë kryengritje, në 
luftën çlirimtare të viteve 1997-1999, vetëm 19. e popullsisë rrëmbeu 
armët, ndryshe nga çdo kryengritje tjetër e këtij populli, ku gjithherë 
pjesmarrja më e ulët me armë në dorë ka qenë mbi 596 e popullsisë. 
Por, duke qenë se 8290 e UÇK-së ishin me arsim të mesëm e të 
lartë, bindemi se ata ishin ajo pjesë e popullit shqiptar në Kosovë që 
e kish ushtruar veten me mësime dhe dije për mënyrën e fitimit të 


DRAMA E UÇK dhe e ADEM DEMAÇIT 63 


lirisë dhe rëndësinë e saj, sado që robëria e LDK-së së Rugovës 
ishte stolisur e maskuar mirë. Ky 82 përqindëshi i mirëarsimuar i 
UÇK-së tregon forcën e edukimit, e cila e mohon zakonin tradicional 
të nështrimit. Jo më kot Serbia dhe LDK-ja ua mbyllën shkollat 
shqiptarëve e i futën nëpër bodrume, atë që kërkonte dikur shpesh e 
me ngulm nëpër kongreset e LKJ akademiku Dobrica Qosiç92. 

Kur antarët e delegacionit të UÇK-së u nisën për në Francë, Demaçit 
nuk i mbeti rrugë tjetër veç të bënte sqarimin politik të popullit me anë 
të shtypit, rreth vendimit të Dr.P e SHP, duke bërë dallimin midis asaj 
që ishte e regullt dhe jo e regullt, duke shprehur pikëpamjet e tij mbi 
rezultatet e pritshme të Konferencës së Rambujesë, me bindjen se 
argumentat e tij do t'i detyronin delegatët e UÇK-së të ndryshonin 
qëndrimin. 

Shpesh herë është hedhur pyetja: pse u vendos mos ekzistenca 
e mëtejshme e UÇK-së para se të fillonte mbledhja e 
Rambujesë”2 

Përgjigjia është shumë e thjeshtë: sepse UÇK-ja nuk ishte aleate me 
askënd, ngaqë e kishin anatemuar jo vetem të hujat por edhe vetë 
shqiptarët dhe, së treti, qarqet sunduese serbe dhe ato LDK-iste në 
Prishtinë përhapnin pikpamjen e gënjeshtërt se gjoja UÇK-ja ishte 
organizatë marksiste terroriste, e shprehur kjo edhe nga ministri i 
jashtëm i Italisë, Lamberto Dini, dhënë agjensisë ANSA në 15 Janar 
199993), etj. E gjithë kjo propagandë anti UÇK edhe prej forcave 
politike dhe shtypit shqip, bëhej për të mashtruar jo vetëm opinionin 
publik mbarë shqiptar, por edhe atë botëror. Prandaj UÇK-në nuk 
pranonin ta njihnin si ushtri çlirimtare as gazetarët, as diplomatët, as 
pushtetarët dhe as politikanët e Tiranës dhe të Prishtinës. Si 
rrjedhojë, ajo askujt nuk i jepte shkas për mëshirë ose keqardhje, 
përderisa eleminimi i saj nuk i sillte dëm personal askujt prej tyre, veç 
popullit të thjeshtë, luftëtarëve të UÇK-së, Kosovës dhe vetë 


9 Rexhep Qosja: “Ditari”, v.1, Tiranë 2014, f. 110 
99) Fehmi Baftiu, vepër e cituar, f. 295 

emërtimit UÇK. Propaganda kundër UÇK-së ishte aq e madhe sa që 
në një pjesë të konsiderueshme të popullit shqiptar në Kosovë dhe 
jashtë saj, si dhe në shumicën e diplomatëve shqiptarë e të huaj, kur 
flitej për UÇK-në kish diçka që i bënte ata të kishin mendime të 
gabuara për të. Dhe, për të qenë realistë, duhet të pranojmë se 
njoftimet që kishin diplomatët e huaj rreth UÇK-së mbështeteshin 
kryesishtë në ato që thoshte propaganda dhe shtypi i LDK-së e ai “i 
pavarur” i Prishtinës, (“Koha Ditore”, “Kosova sot”, etj.), i cili në verën 
e vitit 1999 i quajti fashistë shqiptarët që luftuan, por edhe në 
shkrimet e gazetave “RD”, “Rilindja”, “Tema” dhe satelitët e tyre në 
Tiranë. 

Për këto dhe të tjerë “argumeta” të ngjashëm, diplomacia europiane 
dhe ajo e Rusisë kishin vendosur t'i jepnin fund luftës që bënte UÇK- 
ja në Kosovë. Si rjedhojë, askush prej atyre që ishin mbledhur në 
Kështjellën e Rambujesë nuk donte t'i dëgjonte emërin UÇK-së dhe 
luftës që ajo bënte, përjashtuar zonjën Medlin Ollbrajt, të cilën na e 
tregon vetë Komandanti i NATO-s, Uesli Klark: “Medlin Ollbrajt, e cila 
gjat një takimi në katër sy, duke ngrënë mëngjes, pak më shumë se 
katër javë para fillimit të luftës, më tha: “Pra, Ues, e tëra varet nga ti”, 
tha ajo, në momentin kur u ul. “Kam bërë çdo gjë që ishte e munaur, 
por ata e kanë cilësuar këtë si luftën time dhe janë kthyer kundër 
meje. Tash ata do të kthehen në drejtimin tëndl”. Nuk dëshiroja të 
pyesja se kush ishin “ata”, kjo ishte gjë tejet e dhimbshme.94 Kjo 
vërteton atë që zonja Ollbrajt e përkrahu Kosovën dhe UÇK-në për 


99 Vesli Klark: “Të bësh luftë modern”, f. 295. Shtojmë se, ajo çka thotë 
zonja Ollbrajt për gjithë Departamentin e Shtetit, (përjashtuar atë dhe 
z.Klinton), vërtetohet edhe pas 15 vjetësh nga ish zevendësi i saj, prej 
1993-2001, Strobe Talbott, i cili në 22 Mars 2014 ka botuar një shkrim tek 
gazeta “Ëashington Post “, (ndërsa tek “Evropa e lirë” u botua më 24. 3. 
2014), ku gjat komentimit të analogjisë së Putinit mes Krimesë dhe Kosovës, 
ai shprehet se, “për serbët Kosova është tokë e shenjtë, e krijuar nga gjaku i 
paraardhësve të tyre, që kishin pësuar disfatë nga invaduesit otomanë, 
derisa pasardhësit e tyre myslimanë, që flasin sot shqip, përbëjnë shumicën 
në Kosovën moderne”. 

shkak të vullnetit të saj të lirë dhe jo për shkak të ndonjë trysnie. Për 
të tjerët ishte e pamundur t'i kuptonin si ajo vuajtjet dhe psikologjinë e 
popullit shqiptar në Kosovë e të luftëtarëve të UÇK-së, e cila i kish 
parë me sy krimet serbe disa vite më herët në Bosnjë. Dhe kjo epërsi 
e zonjës Ollbrajt ndaj gjithë diplomatëve të tjerë qëndronte edhe për 
faktin se ajo, para së gjithash, ishte nënë dhe dihet që, zemrat e 
nënave kur shohin krime lotojnë e qajnë dhe veç dritë ato 
shpërndajnë. 

Pse Adem Demaçi nuk pranonte që në bisedime, nuk duhej të 
merrnin pjesë as Rugova, as Qeveria Bukoshi dhe as satelitët e 

re2 

Ka e kundërshtonte pjesëmarrjen e Rugovës dhe udhëheqjen e 
LDK-së në konferencën ndërkombëtare, jo se ata nuk ishin për 
pavarësinë e Kosovës, por, edhe pse ishin sjellë si zot për gati një 
dekadë në Kosovë, ishin përgjegjës që nuk kishin ndryshuar asgjë. 
Kjo ishte një nga arsyet që ata nuk e shikonin me sy të mirë UÇK-në, 
dhe dashur pa dashur ishin bërë pengesë serioze për luftën çlirimtare 
të popullit. “Rugova për një kohë të gjatë e kishte mohuar 
ekzistencën e UÇK-së dhe bota i kishte besuar atij, pohonte 
analisti angles H. Perrit. Duke qenë “kryesori i shqiptarëve të 
moderuar dhe rival i kryengritësve”96, Rugova e pat kundërshtuar 
publikisht luftën e armatosur për çlirimin e Kosovës, edhe pse “është 
gjë e rallë që një komb i shtypur nga diktatura të gjejë mënyrën të 
çlirohet pa një luftë”, sikundër shprehej i vetmi personalitet i madh i 
Evropës Prëndimore të pasluftës, nobelisti Vili Brand. Madje është 
Rugova ai që në konferencën për shtyp, në 10 Prill 1998, pasi u 
shpall rezultati i zgjedhjeve të paimagjinuara në kushte lufte, bëri 


9 Henry H. Perrit Jr. “Rrëfim prej brenda për një kryengritje”, Koha, 
Prishtinë, 2008, 193 

“9 Associated Press: “As Fighting Eurupts in Serbia, U.S. Envoy Presses 
the Rebels”, 28 Janar 1999 

deklaratën më të hapur dhe më fyese të tij kundër luftës së armatosur 
për liri dhe për mohimin e UÇK-së: “Në Kosovë kemi shtetin e 
ndërtuar. Edhe zgjedhjet presidenciale e parlamentare janë kryer. 
Këto janë baza e shtetit, i cili doli nga zgjedhjet e Marsit të këtij viti. 
Mbi këto zgjedhje së shpejti do ndërtohet edhe qeveria”9. 

Mirëpo dihet që zgjedhjet elektorale të Marsit 1998 ishin një 
gënjeshtër dhe se parlamenti i dalë nga ato zgjedhje nuk kishte asnjë 
vlerë, nga shkaku jo vetëm i gjëndjes së luftës, ku në disa krahina 
nuk u zhvilluan as votime, por edhe i korrupsionit në kohën e 
zgjedhjeve dhe në të gjithë aparatin administrativ të LDK, mbajtur në 
kushtet e një nënshtrimi absolut nga aparati shtypës shtetëror serb. 
Demaçi nuk e akuzonte LDK-në për tradhëti, por rruga që ata ndiqnin 
kundër luftës çlirimtare ishte e rrezikshme për Kosovën. Përçarja, në 
çdo periudhë të historisë sonë, ka qenë rreziku më i madh i 
shqiptarve. Të përpiqesh të dobësosh bashkimin e popullit në kulmin 
e luftës për çlirim, për Demaçin dhe cilindo shqiptar me dy parë mend 
në kokë, vetëm punë patriotike nuk mund të quhet. 

Një nga të këqijat më të mëdha të LDK-së, për të justifikuar 
qëndrimin e saj anti-UÇK, ajo nisej nga kushte paraprake të rreme 
ndaj saj. Ajo thoshte se UÇK-ja frymëzohej nga mësimet e Enver 
Hoxhës, se gjoja luftonte për revolucion shoqëror dhe kjo ka ndodhur, 
theksonte Rugova, me ardhjen në pushtet të Partisë Socialiste, në 
Tiranë, duke ia thënë këto edhe Presidentit Klinton në 28 Maj 199888), 
kur ishte i ftuar në zyrën ovale të tij. Kjo ishte teza kryesore e LDK-së 
dhe e Rogovës. 

Edhe në 25 Mars 1998, 20 ditë pas luftës së Jasharajve në Prekaz, 
kur në Kongresin Amerikan mbahej dëshmia për Kosovën nga 


“N Gazeta “Rilindja”, 11 Prill 1998 
2) Shpetim Golemi “Romantika e Luftes së UÇK”, Tirane-Prishtinë, 2012, 
f.47 

diplomati Robert Gelbard, bëhet e njëjta deklaratë kundër UÇK-së 
nga Kryeministri në ekzil i Kosovës, i dalë nga LDK, Bujar Bukoshi, 
ndërkohë që 25 mijë shqiptarë të Amerikës brohorisnin “UÇK, UÇKI”, 
para Kapitolit, (100 metra larg vendit ku bëhej kjo dëshmi). “Në 
pauzën e asaj dëshmije, në një nga sallat e Kongresit, Xho Guardi e 
takoi Robert Gelbardin me Bujar Bukoshin dhe Alush Gashin (kryetar 
i LDK në SHBA). Pyetja e parë e Gelbardit drejtuar Bukoshit ishte: 
“Çka mendon për UÇK-në2” Dhe Bukoshi, pa pikë ngurimi u përgjegj: 
“Ushtria Çlirimtare e Kosovës është një grupacion i njerëzve të 
frustuar, fshatarëve injorantë, të manipuluar nga fundërinat e 
marksizëm-leninizmit dhe të sigurimit të Enver Hoxhës, të cilët me 
veprimet e tyre terroriste provokojnë policinë serbe.” “99: kurse para 
tubuesve shqiptarë pat bërë hipokritin, duke thënë: “të gjithë 
shqiptarët janë UÇK”, sikundër dëshmon një nga organizatorët e atij 
tubimi, dëshmitari okular Naim Balidemaj. Ja pra që zoti Demaçi 
kishte të drejtë të mos u besonte këtyre njerëzve me njëzet flamurë 
në xhep. 

Edhe “Në Kuvendin e Serbisë, nëse ju kujtohet ajo kohë, është cituar 
edhe Rugova”, - tregon një nga figurat drejtuese të formacioneve të 
UÇK-së në zonën e Junikut, Naim Maloku.- “Është thënë kështu: 
“Edhe Rugova po thotë se nuk ka Ushtri Çlirimtare të Kosovës”.100)” 
Historia ka treguar se sa herë të privilegjuarit kanë parë se kombi ka 
cënuar privilegjet e tyre, ata kanë marrë anën e këtyre privilegjeve 
dhe janë hedhur kundër tij. 

Por nuk mund ta akuzoje UÇK-në për revolucion shoqëror, pasi edhe 
parulla politike kryesore e saj ishte: “Luftojmë për shtet dhe jo për 
pushtet'101: ajo luftë nuk mund të trajtohej si revolucion shoqëror pasi 
në programin e saj politik nuk pretendohej kalimi nga një mënyrë 
qeverisëse në një tjetër mënyrë, pavarësisht se në pushtetin e 


9 Naim Balidemaj “Tragjedia kosovare”, Prishtinë, 2001, f. 184-185 
19) Naim Maloku:”Dëshmi për rrugën e lirisë”, Prishtinë, 2000, f. 116 
19) Dilaver Goxhaj: Gazeta “Rilindja”, Tiranë, 28 Korrik 1998, si dhe 
“Rruga që më çoi në radhët e UÇK”, Tiranë, 2000, f. 55 

Rugovës ishin njerëzit e së kaluarës: nuk propagandohej përmbysja 
e marrëdhënieve ekzistuese të pronësisë apo cënimi i interesave të 
kësaj apo asaj pjese të popullsisë, si dhe nuk pati aspak faza tiranike 
ndaj asnjë lloj pjese të popullsisë. Të gjitha këto i dhanë asaj thjeshtë 
tiparet e një lufte çlirimtare, që pretendonte vetëm largimin e 
pushtuesit dhe lirinë e popullit. 

Mirëpo, akuzat që LDK-ja i bënte UÇK-së se gjoja udhëhiqej nga 
ideologji majtiste kishin për qëllim jo vetëm që ta nënçmonte atë dhe 
luftën e saj, por gjithë popullin shqiptar në Kosovë, pasi bijtë e atij 
populli ishin ata që mbushnin radhët e UÇK-së, si një forcë që kish 
për qëllim të çlironte Kosovën nga pushtuesi serb. 

Përderisa Serbia me policinë dhe ushtrinë e saj e urrente dhe e 
sulmonte UÇK-në, si e vetmia forcë reale që i qendronte përballë 
Serbisë, LDK-së nuk i falej të fliste me të njëjtën gjuhë si Serbia, 
kundër UÇK-së. Atëherë, në mullirin e kujt shkonte uji i saj2 

Mirëpo tezës së LDK-së, se UÇK-ja bënte revolucion komunist, kishin 
dëshirë dhe i besonin shumë prej ndërkombëtarëve, ndaj dhe në atë 
projekt-marrëveshje e theksuan kërkesën e Rugovës dhe të 
Millosheviçit që të çarmatosej UÇK-ja, se ndryshe “përmbyste LDK- 
në”, aleaten e pushtuesit dhe të çdo ndikimi të huaj, ndërkohë që në 
atë projekt-marrëveshje nuk ngulej këmbë për largimin total të 
forcave ushtarake të Serbisë nga Kosova, dhe kjo pikërisht për ta 
“shpëtuar” Kosovën që mos t'i bashkangjitej Shqipërisë. Të gjithë 
jemi dëshmitarë që Rugova nuk donte ti dëgjonte as emërin 
Shqipërisë. Dhe rasti më i dukshëm ishte ai kur ai u kthye nga 
Rambujeja, ku nuk pranonte as të zbriste në tokën shqiptare, ku e 
priste te shkallët e avjonit edhe Presidenti i Shqipërisë, por qëndronte 
në avjon me ambasadorin francesi02(1) E si mund të pranonte 
Demaçi që këta mosprishës rehati të Serbisë të bëheshin avokatë të 
Kosovës dhe UÇK-së”21 

Shumë prej ndërkombëtarëve e donin Rugovën dhe Bukoshin të ishin 


199 Pr.Dr Paskal Milo “Ditari i një ministri të jashtëm”, f. 180 

prezentë në Rambuje sepse këta të dy ishin miq të bindur të tyre, të 
cilët nuk u hapnin asnjë problem për çështjen shqiptare në Ballkan, 
sidomos për bashkimin e Kosovës me Shqipërinë. Rugova, Bukoshi, 
shumica e kryesisë së LDK-së, por edhe shumica e 
ndërkombëtarëve nuk donin aspak ta njihnin UÇK-në, megjithse, 
ç'është e vërteta, nuk dinin asgjë për të. Ata nuk kishin bërë gjë tjetër 
veçse i kishin shpallur luftëtarët e saj si rebelë e separatistë të 
rrezikshëm dhe ishin mjaftuar me kaq. Nëse Evropa, LDK-ja dhe vetë 
Rugova do të interesoheshin me të vërtetë për UÇK-në, pse nuk 
shkuan të kontaktonin me të në terren, sikundër shkuan Amerikanët” 
Anëtarët e kryesisë së LDK-së dhe vetë Rugovën kush i pengonte të 
shkonin në terren2 Nëse Rugova kish frikë të shkonte në male, pse 
nuk e thirri një ditë në zyrën e tij Përfaqësuesin Politik të UÇK-së, 
Demaçin, i cili edhe konferencat e tij të shtypit i jepte në godinën ku 
kish zyrat LDK-ja, atje ku i jepte edhe Rugova”21 

Që të zhdukej ai mosbesim ndaj UÇK-së, pse ndërkombëtarët nuk 
organizuan një takim me të gjithë antarët e SHP, por bënin veç 
takime të fshehta me dy antarë të Drejtorisë Politike dhe kurrë të 
paktën me gjithë përbërjen e asaj Drejtorie2 Pse nuk takoheshin 
qoftë edhe në Zvicër apo Gjermani me kryesinë e LPK-së, që kish 
inicuar dhe financuar UÇK-në, ndërkohë që kishin tre javë që debati 
bëhej publik2 Apo këto gjëra nuk i dinin2 Prandaj bindemi se 
organizimi i Rambujesë dhe thirrja në të e LDK-së ishte një dredhi 
për të arritur qëllimim e shuarjes së UÇK-së. 

Mos shkuarja në terren e diplomatëve evropianë, që vepronin në 
Prishtinë, dhe e Rugovës për kontakt me SHP të UÇK-së tregon se 
nuk donin ta njhnin atë. LDK-ja nuk pranoi të merrte pjesë dhe nuk u 
interesua aspak edhe në ceremoninë më fatlume të UÇK-së, gjatë 
shkëmbimit të robërve midis dy ushtrive ndërluftuese, në 13 Janar 
19991 Qëndrimi pasiv i LDK-së në këtë rast, ishte thjeshtë një 
neutralitet armiqësor ndaj UÇK-së. LDK-ja, nëse do të shkonte në 
terren për të kontaktuar me udhëheqjen e UÇK-së, ose të paktën në 
momentin e shkëmbimit të robërve, do të tregonte së paku shfaqjen e 

dëshirës për bashkpunim me UÇK-në, gjë që tregoi se nuk e 
dëshironte një gjë të tillë. 

“Partitë e tjera e kanë shfrytëzuar rastin mirë, kurse administratorëve 
të huaj kjo u ka konvenuar. Edhe pse nuk kanë pasur ithtarë të 
shumtë afër vetes, mendoj për të dy partitë, LDK, LBD, që kanë qenë 
pjestare të delegacionit në Rambuje, ato e kanë shfrytëzuar rastin 
dhe kanë shfaqur mospajtueshmëri me politikën e luftës dhe këta 
janë ata gjeneratorët kryesorë që nuk kanë lejuar të shfrytëzohet ky 
mekanizëm. Kujtoj që këta janë përgjegjës dhe fajtorë për gjendjen e 
krijuar.'105),, mbështet qëndrimin e Demaçit komandanti i zonës së 
pestë operative, Rrustem Mustafa. 

Atëherë, me ç'të drejtë LDK-ja duhej të përfaqësohej në Rambuje2 
Mirë, u bë si u bë dhe u përfaqësua, por me ç'të drejtë me një numër 
edhe më të madh delegatësh se UÇK-ja2 Ato dy forca, UÇK-ja dhe 
LDK-ja, ndoshta ishin me të vërtetë me ndikim të barabartë në 
opinionin kosovar, por me veprimtari dhe qëndrime ishin diametralisht 
të kundërta. Si të tilla, o njëra, o tjetra duhej të shkonte në Rambuje. 
Futja e LDK-së dhe e të “pavarurve” në përbërje të delegacionit, të 
cilët nuk kishin hedhur qoftë edhe një fjalë të vetme në përkrahje të 
UÇK-së dhe luftës që ajo po bënte, e jo më një pushkë, u bë me 
qëllim që edhe nëse do të ishte shumica me UÇK-në, të paktën në 
konferencë të ekuilibrohej ajo. Kjo taktikë u përdor edhe për kryesinë 
e delegacionit: 2 me 2, Rugova t Surroi : Thaçi t Qosja. Dhe kjo 
bëhej ngaqë shumica europiane ishte e sigurtë se LDK-ja do të 
përkrahte çdo propozim të tyre, gjë që do t'ua lehtësonte nënshkrimin 
e marrëveshjes, sikundër edhe ua lehtësoi. Faktikisht, sikundër edhe 
e pamë, LDK-ja dhe të “pavarurit” ishin ortakët e tyre. Dhe këtë gjë 
Adem Demëaçi e kish më se të qartë, prandaj dhe nuk ishte dakort që 
LDK-ja të ishte pjesë e atij delegacioni. 

Mirëpo, pranimi i atyre kushteve nga SHP ishte rënie në kurthin e 
LDK-së, i ngritur nga francezët dhe europianët e tjerë, me qëllim që 


199 Safet Zejnullahu “Lufta për Kosovën”, Prishtinë, 2000, f. 120 

të ringrihej LDK-ja nga gremina ku kishte rënë, duke qenë se vetëm 
tek ajo ata kishin besim. Dhe SHP e kreu këtë mision të tyre(ii) Kjo 
ishte një nga ato momentet e papritura dhe fyese që ata bënë ndaj 
UÇK-së dhe Adem Demaçit, në të cilën mori pjesë edhe SHP dhe që 
i vështirësoi aq shumë marrëdhëniet me Demaçin. Me atë veprim të 
tyre, antarët e SHP e trajtuan Demaçin për budalla, po a nuk u tregua 
Demaçi shumë herë më i mënçur se të gjithë ata së bashku2 E keqja 
ishte se në Dr.P dhe në SHP ka patur njerëz të interesit, kështu që 
është e vështirë të merret vesh se pikërisht cilat forca brenda tyre e 
luftuan UÇK-në dhe Adem Demaçin. Ndoshta në këtë dakordim të 
SHP mund të kenë vepruar edhe forca jashtë UÇK-së. Lufta, ndonse 
jo të gjithve, disave u hyn në punë. 

E megjithatë, edhe pse pati shumë presione, Demaçi nuk e pranoi as 
përbërjen e delegacionit dhe as përmbajtjen e projekt-marrëveshjes, 
edhe pse ajo ishte hartuar sipas të gjitha rregullave ndërkombëtare. 
Demaçi e argumentoi atë qëndrim me faktin e të qenit të Kosovës e 
okupuar nga Serbia, gjë që nuk i jepte as diplomatëve të përfshirë në 
ato ngjarje dhe as G-8 të drejtën t'i impononin vullnetin e tyre popullit 
shqiptar në Kosovë e në mënyrë të veçantë ushtrisë së tij çlirimtare, 
si për kushtet e propozuara, ashtu dhe për përbërjen e delegacionit. 
Demaçi i kundërshtoi, duke thënë se me këtë lloj delegacioni nuk 
mund të arriheshin përfundime konkrete. Dhe ashtu ndodhi. 
Qëndrimin e tij kundërshtues ndaj Rugovës, Demaçi ua pat shprehur 
amerikanëve shumë më herët, madje në zyrën e tyre, në Prishtinë, 
qysh në 4 Korrik 1998: “Rugova duhet të tërhiqet plotësisht nëse 
duam të bëjmë punë... Këtu ka hile pse insistohet që ai të 
mbetet”.104): ua tha atëherë kur qenë bërë publike shpifjet e Rugovës 
për UÇK-në thënë në zyrën e Presidentit Klinton, një muaj më herët. 
Duke mos e pranuar LDK-në në bisedime, Demaçi nuk mendonte për 
pushtet të vetin, por për shkëputjen e plotë të Kosovës nga Serbia, 


19 Blerim Shala: “Vitet e Kosovës”, Prishtinë 2000, f.106 

mosçarmatosjen e UÇK-së, realizimin e vetëvendosjes së Kosovës 
dhe shmangien e LDK-së nga pushteti i ardhëshëm, të cilën e 
konsideronte si forcë politike e dëmshme për Kosovën. Një qeveri e 
përbashkët e UÇK-së me LDK-në, sikundër edhe u propozua në 
Rambuje (dhe u bë realitet pas zgjedhjeve të vitit 2001), e cila për 
Demaçin ishte më shumë se një gjethe fiku në rrugën e ardhjes në 
pushtet të udhëheqësve politikë të UÇK-së, për Adem Demaçin nuk 
ishte gjë tjetër veçse përjetësimi i Rugovës dhe i politikës së tij pa 
bosht kombëtar. Çështja e vërtetë që shtrohej para Adem Demaçit 
nuk ishte zgjedhja midis arritjes së fitores dhe kompromisit, por midis 
fitores dhe disfatës për UÇK-në: gjë që ishte edhe për Kosovën. 
Adem Demaçi këmbëngulte në mospranimin e LDK-së dhe të 
Rugovës në përbërje të delegacionit për bisedime, edhe për faktin se 
pacifistët e kishin humbur shansin e tyre për këtë gjë, sepse nuk 
kishin ngritur as gishtin kundër pushtuesve serbë, duke e ruajtur 
veten vetëm për të vepruar kur të çlirohej Kosova dhe atëherë për të 
sulmuar UÇK-në, sikundër deklaroi publikisht Rugova, kur ishte në 
Romë, në Gusht të vitit 1999, duke thenë: “Nuk kthehem në Kosovë 
pa u çarmatosur edhe ushtari i fundit i UÇK-së.” Gjë që vërtetoi se 
për Rugovën populli i armatosur ishte më i frikshëm se pushtuesi 
serb. 

Dhe ky konstatim i Demaçit u vërtetua edhe ditët e para të pas luftës, 
ku shtypi i LDK-së dhe ai i “pavarur” e akuzuan UÇK-në si ushtri 
fashiste dhe se gjoja ka bërë spastrim etnik, mbi bazën e të cilave 
justifikohet sot ngritja e një Tribunali në Kosovë105), gjë që u pa edhe 


195) “Pas mos-përkrahjes së Ligjit për veteranët e UÇK-së, LDK ka befasuar” 
me përkrahjen e saj për Tribunalin. Anëtari i Kryesisë së LDK-së dhe 
kryetari i Pejës, Gazmend Muhaxheri ka thënë se kjo parti përkrah idenë që 
ky Tribunal të jetë në Kosovë. Ai madje ka thënë se ky Tribunal i mundëson 
Kosovës perspektivë evropiane” (sici)”. (vyvvvv.radiokosovaelire.com, 28 
Mars 2014) 

në mospranimin e miratimit prej tyre të Ligjit për Veteranët e UÇK-së, 
më 27 Mars 2014. Kjo tregon se LDK-ja dhe satelitët e saj kanë patur 
më të shtrenjtë pasurinë dhe privilegjet e tyre106) se sa largimin e 
Serbisë pushtuese nga Kosova dhe kurrësesi vetvendosjen e 
Kosovës, të cilën, së bashku me Drejtorinë Politike, (udhëheqja 
kryesore e sotme e PDK-së), e kanë sanksionuar edhe në 
Kushtetutë. LDK-ja dhe satelitët e saj kanë qenë e janë nacionalistë, 
por janë nacionalistë të pasurisë dhe jo të Kosovës. Ata e kanë 
dashur dhe e duan Kosovën, shprehet Demaçi, por si çiflik të tyre 
dhe jo si Atdhe, ndryshe do të sakrifikonin për atë. 

Gjithkush që mbaron së lexuari këta argumenta, që tregojnë se pse 
Demaçi nuk pranonte që LDK-ja të merrte pjesë në bisedimet 
ndërkombëtare së bashku me UÇK-në, ka të drejtën të shtrojë 
pyetjen: Kur Demaçi kish këto arsye kundërshtuese ndaj LDK-së, pse 
ai pranonte që LDK-ja të ishte pjesë e Asamblesë Qytetare nga e cila 
do të delte edhe Qeveria e Koalicionit Kombëtar ku, pa dyshim do të 
merrte pjesë edhe LDK-ja2 Kur flasim për kompromis historik midis 


109) se si e përshkruan këtë fakt, kryetari 1 Shoqatës për të Drejtat e 
Njeriut në Kosovë, z.Behxhet Shala: “Qytetarët” e pispillosur janë 
“aristokracia” e formuar pas heqjes së autonomisë së vitit 1989 edhe 
“aristokracia” e formuar pas përfundimit të luftës në vitin 1999. Këto 
“aristokraci“ shquhen apo identifikohen me vetura të kushtueshme, truproja 
prej banditësh të cilët pastaj edhe vet u bënë “aristokratë“, të dashura të 
mbuluara me para dhe flori por të zhveshura nga rrobat dhe morali, 
frekuentim të lokaleve dhe restoranteve që nuk ua dinin as kuptimin e 
emrit, mësimin e gjeografisë duke shetitur shtete që nuk ua kishin dëgjuar 
kurrë emrat, stolisje me tituj akademikë dhe shkencorë duke mos hyrë 
asnjëherë në këto institucione, pushimet verore në Antali, Rodos, Florida, 
Ibica, San Tropez etj., ndërsa ato dimërore në Sent Moric, Insbruk, 
Garmish Parterkirhen etj., çmime ndërkombëtare për fleksibilitet politik, 
mirënjohje ndërkombëtare për oratori orale dhe shërbime anale, takime në 
korridore me mogulët vendimmarrës botërorë si infuzion për ringjallje dhe 
mbijetesë politike, fotografi ma krerë të Vatikanit dhe ajatollahë të 
Iranit,...”. (Shih: vvvvv.Pashtriku.org, 28. 02. 2014) 

UÇK-së dhe LDK-së pacifiste, në kohë lufte, nuk do të thotë se në 
qendër të atij koalicioni udhëheqës të luftës do të qenë udhëheqësit 
pacifistë të LDK-së, por do të ishin ata drejtues politikë të saj që ishin 
për fitoren e lirisë përmes luftës së armatosur dhe që i ishin bashkuar 
asaj lufte, si p.sh. Sokol Dobruna197 me shokë. Së dyti, prania e 
LDK-së si forcë e përgjithshme në atë grupim qeverisës për drejtimin 
e luftës, do të thoshte që ajo të hynte në atë grupim ku, me forcën e 
përgjithshme që do të kishin, do të vlerësoheshin bashkëpërgjegjës 
për vendimet që do të merreshin, ata do të ishin pjesë e asaj qeverie, 
për hir të unitetit kombëtar, por jo si elementë përcaktues, por si 
elementë kontribues. Ky lloj kontributi do t'u jepte të nesërmen të 
drejtën që të ishin pjestarë të barabartë në bisedime apo në qeverinë 
e pasluftës. 

Mirëpo, pranimi vullnetarisht i çarmatosjes së UÇK-së nga ana e 
Drejtorisë Politike, u vinte në takim ndërkombëtarëve nismëtarë të 
Rambujesë, të cilët kishin si objektiv vetëm përfundimin e luftës, 
ngaqë e shihnin UÇK-në si një pengesë për paqen dhe jo si një 
aleate. Ndaj dhe donin ta çarmatosnin atë. 

Dallimi në këtë pikë midis Drejtorisë Politike dhe Adem Demaçit ishte, 
se Dr.P nuk donte ta kuptonte këtë realitet, por që kuptohej shumë 
qartë nga vetë Rugova, LDK-ja dhe satelitët e saj. Por, duke qenë se 
Dr.P i pranoi parakushtet e marrëveshjes që do të nënshkruanin në 
Rambuje, Demaçi e kuptoi se fati i së ardhmes së Kosovës nuk do të 
vendosej nga lufta që pat bërë e do të bënte UÇK-ja, por në tavolinën 
e bisedimeve, ku vendimmarrëse do të ishte edhe pala tjetër 
shqiptare që ishte kundër UÇK-së, përjashtuar LBD-në e Rexhep 
Qoses. 

Bazuar në sa më sipër, Demaçi ishte i bindur se në të tilla bisedime 
vetëm UÇK-së i takonte të përfaqësonte Kosovën, pasi ishte e vetmia 
dalëzote ushtarake dhe politike e saj. Por që të arrihej me siguri të 


19) Sokol Dobruna, Kryetari i LDK për Gjakovën, luftëtar, drejtori i 
Drejtorisë Juridike 1 SHP të UÇK. 


DRAMA E UÇK dhe e ADEM DEMAÇIT 15 


plotë kjo pozitë për UÇK-në, Demaçi mendonte se ajo duhej të 
shpërthente në sulme masive të vijueshme me grupe të vogla në të 
gjithë territorin e Kosovës, kundër çdo objektivi ushtarako-policor të 
Serbisë në Kosovë, për ta kapur Serbinë në befasi të plotë dhe të 
mos i lihej asaj inisiativa e sulmeve për të zënë në befasi UÇK-në, 
sikundër e zuri në Reçak e në Rogovë gjatë muajit Janar 1999. 
Vullnetarizmi i antarëve të Dr.P të SHP të UÇK-së, duke pranuar 
eleminimin e UÇK-së, pa pyetur asnjë strukturë të saj, (sepse edhe 
shefat kryesorë të Shtabit të Përgjithshëm ishin vetë ata), për 
Demaçin mëshironte dështimin ideologjik të njerëzve që nuk kuptojnë 
thelbin e luftës çlirimtare dhe më në fund bëhen padashur rrezik për 
të ardhmen demokratike të Kosovës, të cilët shprehen në mënyrë 
hipokrite si patriotë të ndershëm. Me atë vullnetarizëm personal ata 
sabotuan Asamblenë Kombëtare të Kosovës, e cila do të mbahej 
maksimalishtë vetëm 4 ditë më pas se ajo e Rambujesë, në 10 
Shkurt, e që do të merrte vendime për fatin e Kosovës. 

Po të mblidhej Asambleja, përveç se krijoheshin Qeveria e Koalicionit 
dhe institucionet e tjera për drejtimin e luftës, do të kishim edhe disa 
përparësi të tjera: do të ngjallej në popull besimi në fitore: do të 
forcohej në popull vullneti për luftë: do të krijohej mundësia për t'u 
kuptuar nga shumica e popullit në Kosovë se vetëm të bashkuar 
mund të shkatërrohej edhe një armk i fortë si ushtria e Serbisë: do të 
ndërgjegjësohej populli për zgjatjen e luftës dhe, së fundi, 
prezantoheshin e hiqeshin dyshimet e përfolura për ata që ishin në 
krye të UÇK-së. Mirëpo, ata e sabotuan Asamblenë Qytetare, 
ndoshta ngaqë kishin frikë se mund të mos ishin të gjithë në krye të 
Qeverisë të dalë prej saj, ndaj dhe e vlerësuan situatën e krijuar në 
Janarin e vitit 1999 në mënyrën më kontraverse që mund të bëhej. 
Përveç kësaj, ai sabotim arbitrar i Asamblesë prej Drejtorisë Politike 
e mënjanoi popullin për të vendosur për fatin e vet, si dhe tregoi se 
ata e konsideronin UÇK-në si me qenë pronë private e tyre dhe e 
pavlefshme për më tej. 

Ky veprim i Dr.P u erdhi për hosh disave prej diplomatëve europjanë, 

atyre, të cilët mbledhjen e Asamblesë Qytetare e shihnin si një qëllim 
armiqësor ndaj vendeve të tyre, si aleatë të përhershëm të Serbisë 
që ishin. Gjithashtu, duke u sabotuar Asambleja, nuk krijohej Qeveria 
e Koalicionit, e cila pa dyshim që do të kryesohej nga Demaçi, gjë që 
ishte shqetësim për Serbinë, për faktin se sigurohej udhëheqja solide 
dhe ekzistenca e UÇK-së edhe pas pushimit të luftës. 

Dhe të gjitha këto “rreziqe” Serbia dhe ndërkombëtarët i shihnit tek 
roli i Demaçit. 

Pse Adem Demaçi nuk pëlqehej nga shumë diplomat të huaj108)2 
Filozofi, poeti dhe dramaturgu gjerman Emanuel von Gaibel, thotë se, 
“Diplomacia përpiqet ta ndryshojë historinë e re me një gomë, që me 
ndihmën e saj të fshijë revolucionin”. Kjo ka dash të ndodhë edhe për 
rastin tonë: një pjesë e mirë e diplomatëve europianë, të angazhuar 
me luftën në Kosovë, kërkonin ta fshinin nga kujtesa e historisë gjithë 
luftën e bërë nga UÇK-ja dhe ta dënonin atë me vdekje. Mjafton të 
sjellim në kujtesë përpjekjen që po bëhet me ngulm gjatë vitit 2014 
nga Brukseli dhe EULEX-i për ngritjen e Tribunalit të Posaçëm për 
“krimet” e UÇK-së, bindesh që diplomacia europiane e ka pasur dhe 
e ka ende atë qëllim. Dhe, të ishe kundër dënimit me vdekje të UÇK- 
së, natyrisht që do të viheshe në shënjestrën e tyre: dhe shembulli 
më i mirë ndaj këtij qëndrimi kundër dënimit me vdekje të UÇK-së 
ishte Demaçi, i cili luftoi kundër atij absurditeti. Dhe këtë luftë ai e 
luante pa prapaskena. Ai nuk i pëlqente këto mjete të diplomacisë. 
Duhet të jesh më trim nga ç'pandehet që ta thërrasësh veten me 
emërin tënd të vërtetë. Nuk mund të merret me mend se sa ka 
vuajtur Adem Demaçi deri sa ka arritur në këtë stad njerëzor. 
Diplomatët e ndjenin se Demaçi simbolizonte mendjen e kërkuesit të 
fitores me çdo kusht, teknologjinë e orientuar drejt ndryshimit të 
strategjisë së luftës, për ta transformuar atë dhe historinë si favorit i 


198) “E di mirë që Adem Demaçi është përfaqësues i UÇK-së këtu, në 
Prishtinë, por as unë, as ambasadori Hill, nuk mund të merremi vesh me të 
për asgjë. - u shpreh z. Hollbruk”. (Blerim Shala: “Vitet e Kosovës”, 
Prishtinë 2000. F.149) 

përhershëm për Kosovën. Qëndrimi, pamja dhe fjala e tij u jepte 
diplomatëve të huaj idenë e një qëndrimi prej aristokrati të 
natyrshëm. Si i tillë, ai s'kish si të pëlqehej prej tyre. 

Por ja që puna ia desh që Demaçi të përplasej me diplomacinë dhe 
prapaskenat e saj. Diplomatët e huaj kërkonin që ta detyronin atë të 
hiqte dorë nga vijimësia e mëtejshme e UÇK-së dhe të pranonte 
bisedimet për këtë problem. Pikërisht këto ishin kërkesat kryesore të 
tyre. Dhe, kur Demaçi i kundërshtonte u dukej interesant. Kjo 
ndodhte se ata nuk mund ta merrnin me mend se ai kish jetuar në 
kohëra interesante, nuk mund ta kuptonin vendosmërinë e tij si 
shkëmb graniti, ngaqë ishte më mirë i informuar se autorët e 
komunikimit diplomatik, si dhe nuk e kuptonin atë nevojë që ndjente 
ai: ndreqës i çdo padrejtësie për popullin e tij, mbrojtës i popullit të 
nëpërkëmbur. 

Edhe Adem Demaçi, sikundër thamë, ishte për bisedime 
ndërkombëtare. Edhe ai ishte i bindur se momenti përfundimtar për 
largimin e Serbisë kolonizuese nga Kosova ishin bisedimet. Por ai 
këmbëngulte që bisedimet të kryheshin pa i ndërprerë UÇK-ja 
luftimet, ose bisedimet të zhvilloheshin në fund të luftës. Gjithashtu, 
në këto bisedime ai nuk pranonte 10 parakushtet e panegociueshme 
të projekt-marrëveshjes të hartuar nga ata diplomatë109, ndaj dhe 
këmbëngulte të hiqej mosnegocimi i tyre, dhe kjo të bëhej para se 
delegacioni të nisej për bisedime. Është më se e vërtetë dhe më se e 
provuar që edhe negocjimi më i keq për pushimin e një lufte është 
më i mirë se lufta më e mirë. Por ja që “Propozimet e Rambujesë nuk 
lanë zgjidhje tjetër përveç luftës”110, sikundër konkludon pas asaj 
konference, diplomati i shquar amerikan Henry Kissinger, gjë që i jep 
të drejtë Demaçit në parashikimet e tij. 

Dhe, ajo që vlen të theksohet, Demaçi nuk fliste në emër të tij, por në 


19) Adem Demaçi: “Liria dhe joliria”, f. 30-31 
119 Henry Kissinger “”A ka nevojë Amerika për një politikë të jashtme””, 
Tiranë, 2004, f. 409 

emër të popullit të Kosovës, që pritej ta thoshte fjalën e vet deri në 10 
Shkurt. Për këto arsye ai u shprehej ndërkombëtarëve pse nuk ishte 
dakort për prezencën e LDK-së e të Rugovës, pasi prezenca e tyre 
në tavolinën e bisedimeve e inkurajonte Serbinë të këmbëngulte 
edhe më me forcë në kërkesën e saj për ta mbytur UÇK-në pa luftë. 
Kjo këmbëngulje e tij ishte një arsye më shumë pse diplomatët 
shprehnin pakënaqësi ndaj Demaçit. 

Diplomatëve nuk u pëlqente të debatonin me njerëz këmbëngulës si 
Demaçi. Prandaj në rrugë të tjera po mundoheshin të bindnin 
udhëheqjen e ngushtë politike të UÇK-së, Drejtorinë Politike, që të 
pranonte shkuarjen në Rambuje. Dhe se si u arrit ajo, këtë na e 
sqaron Ministri i Jashtëm i Francës i asaj kohe, Hubert Vedrin, duke i 
deklaruar Agjensisë AFP të nesërmen e fillimit të bisedimeve në 
Rambuje, më 7 Shkurt 1999: “Ajo që për diplomacinë franceze është 
me rëndësi, është fakti se ishim ne ata, që i tejkaluam divergjencat 
në grupin e shqiptarëve. Na u desht mund dhe aftësi që t'i bindnim 
ata, se nuk ka rëndësi as emri as numri i anëtarëve, as kush do të 
jetë kryesuesi i grupit, por me rëndësi është që Kosova të fitojë një 
status të autonomisë substanciale më kuadër të Serbisë- 
Jugosllavisë”111. Dhe ia arritën qëllimiti Ata e ndoqën atë rrugë, pasi 
u bindën se Demaçin nuk mund ta gënjenin, ai u dukej si një dijetar i 
rreptë, i cili shpesh herë u thoshte: “Nuk duam as të na lavdëroni as 
të na shani. Mbështetuni vetëm në faktet që duken sheshit dhe jo në 
fjalët që përhapen nga dashakeqët e UÇK-së”. 

“Përfaqësuesit e OSBE-së kanë bërë një presion jashtzakonisht të 
madh ndaj Demaçit'112, - tregon komandanti i zonës së pestë 
operative, Rrustem Mustafa, por shumë shpejt u bindën se Demaçit 
ata nuk ia delnin dot as edhe me anë kërcënimesh indirekte për 
UÇK-në, ndaj dhe hoqën dorë shpejt nga ajo metodë. 


11D Fehmi Baftiu “Kosova krizë ndërkombëtare”, Prishtinë, 2004, f. 324 
19 Safet Zejnullahu “Lufta për Kosovën”, Prishtinë, 2000, f. 85 

Adem Demaçi nuk ishte vetëm përfaqësuesi politik i UÇK-së, por 
edhe diçka tjetër. Ai ishte për UÇK-në dhe gjithë Kosovën edhe një 
kujtim i vyer dhe i paprekshëm i një të kaluare legjendare, prandaj 
dhe thirret: simboli i rezistencës. Reagimet e tij nervore ishin tepër të 
shpeshta, pasi distanca midis mendimit dhe veprimit tek ky njeri 
është shumë e shkurtër. E megjithatë, përsëri atij i mbetej kohë për të 
menduar çdo fjalë kur bisedonte me diplomatët, por edhe me antarët 
e Dr.P dhe të ShP të UÇK-së. Demaçi, duke shprehur të vërtetën 
ashtu si e ndjente, e kishte gjuhën shumë të mprehtë, shumë i fortë 
në diskutime, qëndrimin e tij ai e shprehte shumë qartë, duke e 
shpjeguar haptazi, pa bërë asnjë dredhi dhe pa dhënë shkas që ata 
të bënin supozime. Mëndjemprehtësia me të cilën Demaçi i thoshte 
të vërtetat, ata i bënte që të mos e ndjenin veten të qetë përpara tij. 
Adem Demaçi kish arritur në këto vlera përmes një rruge të 
natyrshme, duke u mbështetur në përvojën e tij dhe jo në arsyetime 
metafizike të kota dhe në përuljen morale përpara ndonjë 
personaliteti ideal. 

Eshtë e vërtetë që Demaçi nuk jepej edhe aq pas ceremonialit 
diplomatik, mirëpo, po t'u referohemi bisedave të tij, duket që në çdo 
frazë të tij fshihej një ironi e hollë e thumbuese, gjë që, një gjë e tillë 
nuk u pëlqen aspak diplomatëve. Mirëpo ata nuk mund t'i duronin 
fjalët e tij thumbuese, edhe pse ishin mendime të çiltra dhe të hapta, 
sepse i merrnin për fyerje edhe pse ato nuk ishin fyerje. Ndaj dhe ata 
shpesh herë i shmangeshin Demaçit, duke u konsultuar me 
Rugovën, por edhe me 'të pavarurit”, të cilët përfaqësonin shoqërinë 
civile, edhe pse ajo vijonte të funksiononte nën regjimin e 
Millosheviçit. 

Diplomatët nuk e duronin Demaçin sepse ai jo vetëm që i 
kundërshtonte ata, por edhe i korigjonte në çështjet ku kish mundësi 
t'ua delte atyre. Mirëpo diplomatët s'e durojnë dot një gjë të tillë. Ndaj 
dhe ata gradualisht filluan të ndjenin një urrejtje të përmbajtur ndaj tij, 
ngaqë u vinte edhe maraz nga besimi që ai kish tek forcat e UÇK-së 
dhe tek vetja e tij, si dhe u vinte plasja që ai nuk i frigohej asgjëje. E 

vërteta i ka këto të këqija, që për fat të mirë a të keq, nuk dimë se si 
ta themi, ajo ndodhet gjithmonë në duart e të vuajturve dhe të 
vegjëlve. 

Demaçi u bënte diplomatëve, si të thuash, një provim mbi qëndrimin 
e tyre kundrejt UÇK-së dhe përfaqësuesit të saj. Që të kalonin këtë 
provim ata duhej të çmonon Demaçin, sikurse i çmonte edhe ai, të 
mësoheshin me të, siç u mësua edhe ai, të ndjenin forcën e 
personalitetit të tij, ta pikasnin çdo gjë që kish ndodhur e ndodhte në 
Kosovë si dhe ai, të kishin besim në luftën e popullit shqiptar në 
Kosovë si dhe ai dhe, më së fundi, të tregoheshin në diskutim po aq 
të durueshëm sa edhe ky martir i gjallë e i pamposhtur, që qëllonte 
aq lehtë me shigjetat e satirës së tij çdo “nishan”. 

Po të dëshironin ata diplomatë ta shtronin problemin e UÇK-së dhe të 
ardhmen e Kosovës vetëm me Demaçin, duke u shkëputur nga 
Rugova dhe të “pavarurit”, kish të ngjarë që bisedimet dhe ngjarjet të 
merrnin shumë shpejt rrugën e zgjidhjes dhe nuk do të kishin 
ndodhur gjithë këto ngjarje që ndodhën e po ndodhin pas luftës. Por, 
me sa u duk në Rambuje, pengesë për ata ishte ekzistenca e UÇK- 
së dhe qënia e Demaçit në krye të saj. 

Diplomatët e huaj ndiheshin gushtë kur Demaçi thoshte se Lufta 
Çlirimtare në Kosovë ishte një revolucion historik për Kosovën, një 
lëvizje që lindi vetvetiu, ndaj dhe shpifjet se gjoja ishte një lëvizje me 
tendenca komuniste as që duhej të merreshin fare në konsideratë. 
Për Demaçin, ajo luftë ishte një vepër historike e ligjshme, ndaj dhe 
duhej të njihej e të pranohej për bisedime vetëm UÇK-ja. Nuk ishin të 
pakta rastet që Demaçi diskutimin me diplomatët e kalonte në 
shpjegimin e ligjeve të historisë, duke ua përsëritur se ligji themelor i 
saj janë ndryshimet e pandërprera që përmirësojnë gjendjen e 
popujve. Ndaj dhe ata e etiketonin atë dhe UÇK-në si shumë 
radikalë, pasi harronin që radikalizmi i saj ishte inversi i radikalizmit 
serb ndaj popullit shqiptar në Kosovë, por me një ndryshim rrënjësor: 
UÇK-ja nuk hakmerrej ndaj popullsisë serbe në Kosovë. Radikalizmi i 
UÇK-së, argumentonte Demaçi, do të qetësohej shumë shpejt nëse 

Serbia pranonte të tërhiqej pa kushte nga Kosova. Nëse UÇK-ja nuk 
do të kish treguar ndaj policisë dhe ushtrisë serbe të njëjtën ashpërsi 
që tregonin serbët kundër popullit shqiptar, Kosova sot do të ishte e 
boshatisur nga shqiptarët dhe ne nuk do të ishim duke biseduar së 
bashku, ngulte këmbë Demaçi. 

Diplomatët, gjithashtu, nuk donin ta pranonin se UÇK-ja kish lindur në 
gjirin e popullit të shumëvuajtur shqiptar në Kosovë, si një forcë e 
armatosur që kish për qëllim largimin e kolonializmit serb prej saj dhe 
të krijonte kushtet për vetëvendosjen e popullit të Kosovës, por e 
quanin atë si një nxitje nga Shqipëria, pasi ashtu fliste edhe Rugova 
e dashamirët e tij në Tiranë dhe satelitët e tyre. Me argumentat e 
faktuar të tij, Demaçi ua bënte të qartë diplomatëve se Serbisë i kish 
ngelur sharra në gozhdë gjatë përpjekjeve për ta shpopulluar 
Kosovën dhe kjo nga shkaku i UÇK-së. “Kjo ndodh se luftëtarët e saj 
nuk e kanë zakon ta shohin luftën si një zbavitje xhentëllmenësh, 
sikundër e shohin “patriotët” tanë nga Tirana e Zvicra”, shprehej tërë 
nënkuptim Demaçi. Luftëtarët e saj, thoshte shpesh ai, janë njerëz të 
qytetërur, shumica intelektualë dhe të ardhur nga Perëndimi dhe, si 
çdo njeri i qytetëruar, natyrisht që ata janë të pamëshirshëm në luftë 
ndaj armikut për të mbrojtur popullin e tyre, dhe si të tillë kurrë nuk 
mund të bëjnë masakra ndaj civilëve sikundër bëjnë serbët. 

Këto arsyetime e kishin shndërruar Demaçin në “grindavec” për 
diplomatët. Kështu ndodh ngahera kur njeriu kërkon një zgjidhje 
përfundimtare në çdo fjalë. Mirëpo diplomatët që bashkëbisedonin 
me Demaçin e shikonin çështjen e Kosovës dhe të UÇK-së nga 
pikpamja e interesave të qeverive të tyre me Serbinë113). Ç'punë pa 


19 Dhe kjo u duk qartë në vendimet e marrëveshjes së Kumanovës, më 10 
Qershor 1999, ku u ruajtën të paprekura njësitë ushtarake serbe të mëdha e 
të vogla dhe më pas u lejuan edhe të armatosen, duke përqëndruar më pas 
një njësi të madhe në Vranjë, në vend që të shpërndaheshin pa folur për 
faktin që si ushtri e mundur ajo duhej t'i dorzonte palës fituese (ta zemë 
NATO-n) gjithë armatimin që Forcat e Armatosura Serbe kishin në 
Kosovë. 

shpresël 

Gjithashtu shumë diplomatë europianë dhe ai i Rusisë as që 
pranonin ta diskutonin që Kosova mund t'i shkëputej Serbisë dhe “një 
grusht aventurierësh ta shpallnin atë shtet më vete”. Edhe për këtë 
pikë Demaçi pat kundërshtuar qysh në momentin që i dorëzuan në 
Shkup projekt-marrëveshjen, duke argumentuar se Kosova ka të 
drejtën të vërë në jetë të drejtën e saj për vetëvendosje, të cilën vetë 
Fuqitë e Mëdha e njohën dhe e nxitën qysh pas Luftës së Parë 
Botërore dhe e ritheksuan kur filloi Lufta e Dytë Botërore. Nëse 
Kosova i bashkangjitet shtetit amë, këmbngulte Demaçi, zhduket 
varfëria dhe prapambetja e saj, si dhe ndikimi i klikave politike që 
ruanin interesat e kapitalit të huaj dhe të politikanëve të korruptuar të 
Kosovës. 

A mundej Demaçi të ndikonte mbi zhvillimin e historisë, ta 
detyronte i vetëm diplomacinë euro-atllantike të bënte një 
politikë qindpërqind në favor të Kosovës dhe UÇK-së, kur ajo 
diplomaci, me përjashtime të vogla, kish zhvilluar kurdoherë një 
lodër në favor të Serbisë2 

Jol Edhe Demaçi e kish të qartë se i vetëm nuk mund ta realizonte 
një gjë të tillë, të ndryshonte mendimet e diplomatëve 
ndërkombëtarë, të cilat ishin vendimet e padukshme të qeverive të 
tyre. Por Demaçin e ngushëllonte fakti se kish edhe qindra e mijëra të 
tjerë në Kosovë që luftonin për ato ideale që luftonte edhe vetë 
Demaçi. Dhe të tillë ishin shumica e atyre që kishin rrëmbyer armët 
dhe që ishin të arsimuar, duke patur mbështetje edhe familjet e tyre. 
Adem Demaçi ishte i bindur se fitorja vjen pas shumë betejash, pas 
shumë disfatash dhe fitoresh të panumërta. Secila fitore dhe secila 
disfatë ta mprehin shkathtësinë dhe të rrisin fuqitë, guximin, 
qëndrueshmërinë, aftësitë dhe vetëmohimin, ndaj dhe çdo pengesë 
trajtohet si rast për të shkuar përpara. Nëse në luftë u kthen shpinën 
pengesave, atëherë i ke ikur ardhmërisë së Atdheut. Prandaj dhe 
Demaçi e përsëriste shpesh: “UÇK-ja nuk do të kapitulloi dhe do të 
vazhdojë të luftojë forcat serbe ndoshta gjatë dy apo tre vjetëve të 

ardhshëm. Kam frikë se gjakderdhja do të vazhdojë. Ne do të 
praktikojmë format guerile në vend të një lufte frontale. Sigurisht 
popullsia do ta paguaj çmimin. Ne u shprehëm për pavarësinë dhe 
kjo ka çmimin e saj.'114) 

Por e rëndësishme është që Demaçi qëndroi i patundur në 
pikëpamjet e tij, sikur të ishte një hero i kohrave të Skëndërbeut, i 
papërkulshëm, i pathyeshëm. 

Vërtet që gazetat tona pacifiste e ato “të djathta” e bënë Demaçin 
copë e thërrime, por ajo nuk do të thoshte aspak se ai nuk arriti 
asgjë. Demaçi ishte ai që i dha gjallëri UÇK-së dhe gjithë popullit 
shqiptar që e donte Kosovën si ai. Dhe kjo mjaftonte. Në Kosovë dhe 
në gjithë trevat shqiptare shumëkush e çmonte qëndrimin dhe 
inisiativën e tij dhe ishin gati të merrnin atë qëndrim politik, pa pasur 
frikë nga pasojat. Dhe ashtu rezultoi. Radhët e UÇK-së u shtuan 
edhe më shumë, me pjesmarrës nga i gjithë kombi shqiptar. 

Adem Demaçi bën pjesë në atë kategori njerëzore që nuk merr 
parasysh sesa të lartë janë muret që duhet të kapërcehen kur bëhet 
fjalë për transformime njerëzore. Ai tregoi se ishte një kërkues i 
rreptë i së vërtetës, herë naiv që u beson verbërisht anëtarëve të 
Drejtorisë Politike, shumë herë zgalem i pamposhtur, e në të njëjtën 
kohë i ndjeshëm, kokfortë, shpirtmirë, gjakftohtë, i rrëmbyer, i duruar 
e mbi të gjitha i vendosur, si në politikë ashtu edhe në jetën vetjake. 
Nëse Kosova do të heq dorë nga revolucionarë si Adem Demaçi, të 
cilët përpiqen në mënyrën më të vërtetë, të çiltër e të ndershme duke 
i treguar popullit udhën e drejtë, atëherë kemi për të hedhur poshtë 
haptazi gjënë më të shtrenjtë: lirinë dinjitoze, dhe vendin do ta 
drejtojnë ata që e shesin atdheun me mendjelehtësi si dhe vetveten 
për një grimë pushtet, për kundërmimin e pasurisë. 

Ishte apo jo Demaçi për një konferencë ndërkombëtare për 
Kosovën2 

Organizimin e një konference ndërkombëtare për Kosovën Adem 


119 Revistën Periodike “Diaspora Shqiptare”, nr.1, Shtator 1998, f. 29 

Demaçi e shihte të pashmangshme, por jo në ato momente kohore 
kur UÇK-ja porsa pat arritur t'i afrohej barazimit në vlera ushtarake 
me ushtrinë serbe në aspektin ushtarak dhe politik: jo në ato 
momente kur ishim në pragun e vendosjes së luftës në Kosovë nën 
udhëheqjen e një qeverie gjithëpërfshirëse e zgjedhur prej popullit, e 
cila do të delte nga Asamblea Qytetare, ku të gjitha forcat politike në 
Kosovë do t'i ngrinin programet e tyre politike deri në fund të luftës, jo 
në atë kohë kur, përmes kësaj ngjarje të madhe politike, Asamblesë, 
do të hidheshin bazat e një uniteti shqiptar të panjohur kurrë më parë, 
qysh prej Lidhjes së Prizërenit. 

Marrëveshjet për bisedime ndërkombëtare zakonisht i kërkon në 
rrugë diplomatike pala që e sheh se së shpejti do të jetë humbëse. 
Gjë që UÇK-ja nuk ishte në ato pozita. Prandaj Demaçi nuk kish pse 
të pranonte atë lloj marrëveshje të ngutëshme, në paragrafët e së 
cilës Kosovës i ndalohej të negocionte për 10 kushte që ishin në dëm 
absolut të saj. “Nuk ka kompromis mbi parimet dhe interest 
kombëtare”, shprehej me zë të lartë dikur Presidenti Xhon Kenedi. 
Mbetja e Kosovës nën Serbi dhe shkrirja e UÇK-së, përveç të tjerave, 
binin ndesh me interesat kombëtare, aq më shumë në ato momente 
kur UÇK-ja ishte në avantazh të gjithanshëm. 

Midis dobishmërisë së asaj konference dhe të drejtës për tii 
kundërshruar ato 10 kushte, gjendej madhësia e fajit midis Drejtorisë 
Politike dhe Adem Demaçit. Kjo madhësi e pamatshme dypalëshe e 
fajit përbënte antagonizmin midis Demaçit dhe Dr.P, të cilat deri në 
atë moment ishin një palë. Dhe ky antagonizëm u duk qartë kur 
Drejtoria Politike pranoi në mënyrë të befasishme 10 kushtet e 
panegocueshme dhe shkuarjen e tyre në Rambuje, kur të tjera 
projekte politike ishin vënë në rrugën e zgjidhjes, në marrëveshjen 
midis UÇK-së dhe forcave politike në Kosovë, sikundër e theksuam 
më lartë. 

Ajo këmbëngulje e Demaçit tregoi se për atë dhe UÇK-në çështja 
kryesore, javën e parë të Shkurtit 1999, nuk ishte armiku, por 
problemi i brendshëm: udhëhegja gjithëpërfshirëse e luftës çlirimtare. 

Për këtë të drejtë të Demaçit bindemi edhe po ti referohemi vetëm 
debatit që ai bën me Veton Surroin, pasqyruar tek libri “Liria dhe 
joliria”, ku vihet re se Demaçi e ka pas më se të qartë se, luftën 
guerile (partizane) ai nuk e shihte thjesht në pikpamjen e veprimeve 
luftarake. Ai ishte i bindur se aksionet luftarake të UÇK-së, që ai 
kërkonte të intensifikoheshin, nuk ishin çelësi për mposhtjen me forcë 
të gjithë forcave ushtarake të Serbisë përmes betejave ushtarake, 
por ishin pjesë e një përpjekjeje politike në disa drejtime, të cilat 
duhej të ecnin në mënyrë paralele, për ta bindur Serbinë se luftrat 
guerile (partizane) nuk mposhten kurrë, e cila të detyrohej më në 
fund të tërhiqej nga Kosova. “Eshtë e pamundur që një forcë e 
jashtme të mundi një lëvizje guerile në vendin e vet'its), argumenton 
analisti amerikan i luftrave lokale në këto tre dekadat e fundit, 
historiani Xhorxh Fridman. Në rast se njëra prej atyre të dyjave do të 
ndalonte së funksionuari, (aksionet luftarake apo politike), ose do të 
ecte më shumë se tjetra, (sikundër ishte rasti i vendimit të Dr.P), do 
të krijoheshin vështirësi serioze, sikundër edhe u krijuan, pse jo edhe 
dështim, pasi edhe gjatë kohës që zhvilloheshin bisedimet në 
Rambuje, nga UÇK-ja u përsërit strategjia e luftës mbrojtëse, njëjtë si 
në verën e vitit 1998. 

Mbledhja e Asamblesë Kombëtare në mes të luftës, do të ishte ecje 
paralel e aksioneve luftarake dhe ngritja e strukturave politike të 
pushtetit të ardhshëm, gjë që do të forconte besimin në popull, se e 
ardhmja e Kosovës do të ishte liria dhe demokracia liberale. Vetëm 
ashtu i jepej shpresë popullit. Kjo ishte politika e Demaçit, e cila është 
edhe qëllimi i vetë politikës. Madje, me shkëmbimin e robërve të 
luftës, më 13 Janar 1999, UÇK-ja, duke u bërë sunduese absolute e 
situatës politike dhe ushtarake në Kosovë, tregonte se ajo nuk kish 
për t'u dobësuar, por, përkundrazi, do ti rritej edhe më shumë 
autoriteti, si dhe do të kishte edhe mbështetjen de fakto të të gjithë 
spektrit politik në Kosovë. 


9) George Friedman “America”s Secret Yars”, USA, 2007, f. 307 

Këtë gjë e patën vënë re edhe analistët anglezë James Pettifer dhe 
Miranda Vickers, që e kanë ndjekur nga afër atë luftë, të cilët 
shprehin të kundërtën e asaj që shprehen Jakup Krasniqi e Ramë 
Buja, duke thënë: “Nga fundi i vitit 1998 dhe fillimi i vitit 1999, ishte 
bërë një hap i madh përpara në drejtim të aftësisë dhe organizimit të 
UÇK-së. Sipas komandantëve të UÇK-së, pikërisht në këto 
momente, kur ajo ishte shndërruar në një forcë koherente dhe shumë 
të suksesshme, po u kërkohej të ndërprisnin luftimet dhe të 
çarmatoseshin... Nuk vihej në dyshim, se UÇK-ja në Janar dhe 
Shkurt 1999 ishte duke fituar gjithnjë e më shumë hapësira në 
Kosovën Qëndrore dhe Perëndimore”119). 

Në ato kushte UÇK-ja do t'i përgjigjej asaj situate të krijuar me 
shtimin edhe më tej të numurit të luftëtarëve të saj, krahas presionit 
ushtarak ndaj Serbisë dhe atyre segmenteve të faktorit 
ndërkombëtar, që e shihnim me skepticizëm luftën tonë çlirimtare dhe 
objektivat që ajo synonte të realizonte. Vetëm pas mbledhjes së 
Asamblesë Qytetare, sipas Adem Demaçit, mund të bisedohej për të 
shkuar në një konferencë ndërkombëtare. Ndërprerje e këtij procesi 
shqiptar ishte një dramë e madhe si për UÇK-në edhe për Demaçin. 
Për fat të keq, ngjarjet rodhën ndryshe. Duke u abandonuar 
Asmableja Kombëtare, praktikisht goditej drejtpërsëdrejti UÇK-ja. Pse 
e themi këtë” Sepse vetëm “Lufta ndërton strukturat e reja që do të 
jenë institucionet e para të paqes”111), thotë pacifisti dhe shkrimtari i 
njohur frances Zhan Pol Sartri. E megjithatë, në këto kushte e për 
këto arsye që parashtruam, Adem Demaçi u përpoq të shpëtohej 
çfarë mund të shpëtohej. Ai propozoi që të bëhej një hap prapa: të 
zgjatej dhënia e përgjigjes për Konferencën Ndërkombëtare të Paqes 


9 James Pettifer £: Miranda Vickers: “Çështja shqiptare”, Tiranë-Nevy 
York, 2007, f.325-326 

ND Franc Fanoni “Të mallkuarit e botës”, Prishtinë, 1984, f. 20, (Sartri, 
autor 1 parathënies) 

në Paris (Rambuje), derisa të mblidhej Asambleja Qytetare: të 
riorganizohej UÇK-ja për të përballuar ofensivën e mundshme serbe, 
të bëhej ç'është e mundur që t'i imponohej Serbisë të kalonte forcat e 
saj në mbrojtje si rjedhojë e sulmeve të shpeshta të UÇK-së dhe, më 
në fund, kur serbët do të ishin në gjendje për kundërsulme ndaj UÇK- 
së, kjo jo vetëm që do të ishte e aftë ta përballonte armikun, pasi 
serbëve u duhej një kohë e gjatë që të arrinin në atë stad, por 
atëherë do të duhej të delte në skenë konferenca ndërkombëtare. 

Në këtë mënyrë, natyrisht që do të zgjatej lufta. Kjo do të ishte edhe 
pika më e dobët për Serbinë, të cilën e pat konstatuar edhe “Zëri 
Amerikës”, i cili, në analizën e bërë në datën 15 Janar 1999 
deklaronte: “Serbia është dobësuar ekonomikisht dhe nuk ka burimet 
e duhura: një luftë afatgjatë për Serbinë është barazi me një 
katastrofë të paevitueshme”118. Po këtë gjë raportonte nga Beogradi, 
në 2 Shkurt 1999, gazetari amerikan Steven Erlanger: “Tani vendi 
është më i varfër se kurrë”119). Prandaj themi se në këto kushte që 
ndodhej Serbia, strategjia e Demaçit do të rezultonte e suksesshme, 
pasi do të ishte Serbia ajo që do të kërkonte bisedimet, si palë që 
shkonte drejt humbjes së luftës. Si rjedhojë, Kosova do të kish këto 
përfitime: UÇK-ja do të mbetej ushtria e rregullt e Kosovës: LDK-ja 
nuk do të merrte më pushtetin dhe, qysh në zgjedhjet e para, forcat 
progresiste politike përkrahëse të luftës së armatosur do të merrnin 
pushtetin dhe s'do të ndodhte e kundërta, sikundër ndodhi. 

Derisa Adem Demaçi shkoi në Shkup dhe e pranoi ta merrte dhe ta 
studjonte projekt-marrëveshjen e Rambujesë, shihet qartë që ai ishte 
për një mbledhje ndërkombëtare. Por, të pranosh, nuk do të thotë 
të pajtohesh. Që të pajtohej, ai kërkonte një zgjidhje të arsyeshme: 
mosçarmatosjen e UÇK-së dhe vetëvendosjen e Kosovës, të cilën ai 
e kish të qartë që arrihej vetëm me këtë rrugë. Gjithashtu, ai nuk 


1159. Fehmi Baftiu “Kosova krizë ndërkombëtare”, f. 295 
19 The Nevy York Times, 2 Shkurt 1999, marrë prej Hajrudin S. Muja 
“Lufta e Kosovës në shtypin amerikan”, Prishtinë, 2012, f. 214 

ishte për një pavarësi që të dhurohej nga duart e Evropës dhe më 
pas të shfrytëzohej për qëllimet e ruajtjes së ekuilibrave në Ballkan, 
por për një pavarësi të vërtetë me të drejtën e vetëvendosjes. 

Duke qenë se Shtabi i Përgjithshëm e pranoi vendimin e Drejtorisë 
Politike, strategjia e Demaçit dështoi. Dështimi i Demaçit ishte 
dështim edhe për UÇK-në: rrjedhimisht dështim edhe për Kosovën. 
Për të mos ndodhur ai dështim, ai menjëherë, porsa delegacioni 
kosovar mbriti në Paris, organizoi në Shtabin e Përgjithshëm, në Abri 
të Drenicës, zgjedhjen dhe emërimin e Komandantit të ri të atij shtabi, 
Sylejman Selimin, (deri në atë kohë komandant i Zonës së Parë 
Operative), në vend të Azem Sylës, që pat shkuar në Rambuje120), 
Madje, Demaçit në atë mbledhje iu dhanë edhe të gjitha kompetencat 
për Udhëheqjen Politike të UÇK-së, si Komisari i saj Politik. 

Për vendimet e dala nga ajo mbledhje në Abri, kundërshtarët e 
akuzuan menjëherë Demaçin se paskish bërë puçi A ishte i tillë 
veprimi që ai inicoi2 

Na vjen keq që një shkrimtar i përmasave botërore si Ismail Kadare 
të shprehet nga Kafe “Saint-Claude”, Paris, pranë statujës së 
Dideroit, duke thënë: “Adem Demaçi ka bërë një farë puçi në Kosovë, 
e ka shpallë të pavlefshëm mandatin e delegacionit dhe paska 
kërcënuar vërtetë ta shpallë tradhëtar po të nënshkruajë. Mungesa e 
papërgjegjësisë e këtij njeriu është ulëritëse. S'është më fjala për 
lajthitje, është fjala për një krim. Çdo trill të këtij njeriu Kosova e 
paguan me gjak, me tortura e me foshnja të vrara... Sikur të mos e 
njohja do të dyshoja për tradhëti121). Dhe këtë akuzë tepër të rëndë e 
bën Kadareja, ai që i ka njohur mirë vuajtjet dhe idealin e Heroit 


PO Në atë mbledhje morrën pjesë gjithë komandantët e zonave operative, 
të cilët në atë mbledhje pranohen edhe antarë të Shtabit të Përgjithshëm: 
Ramush Haradinaj, Rrustem Mustafa, Rrahman Rama, Ekrem Rexha, 
Sylejman Selimi, Ahmet Isufi, si dhe i ngarkuari me detyrën e Shefit të 
Sh.P, Bislim Zyrapi dhe antari i Sh.P. Rexhep Selimi.( Shih Shkëlzen 
Gashi: “Demaçi”, f. 162) 

PD Ismail Kadare: “Ra ky mort e u pamë”, Onufri, 1999, f.29 


DRAMA E UÇK dhe e ADEM DEMAÇIT 89 


Demaçi, duke e quajtur tradhëti vendosmërinë e tij për të arritur në 
Pavarësinë e Kosovës me të drejtën e Vetëvendosjes dhe jo që ajo 
të kthehej prapa, në Autonomi. Adem Demaçi nuk vuajti nëpër 
burgjet e Serbisë për t'u bërë “puçe” ca nxënësve të tij 
mosmirënjohës e karrieristë, dhe këtë duhej ta kish parasysh zoti 
Kadare para se të shpehej në atë mënyrë. 

Nëse Kadareja do ta shihte me qetësi se cilët ishin ata përfaqësues 
të UÇK-së që shkuan në Paris, do ta kuptonte se Ushtria Çlirimtare e 
Kosovës mbeti pa komandim unik ushtarak e politik, pasi u largua e 
gjithë Drejtoria Politike, anëtarët e së cilës përbënin edhe shumicën e 
Shtabit të Përgjithshëm. Ai që kryente detyrën e Shefit të Shtabit të 
Përgjithshëm, Bislim Zyrapi, nuk ishte i emëruar, por i komanduar 
prej atyre që u nisën për në Konferencë. Me këtë rast vlen të 
theksohet se Bislim Zyrapi, edhe pse ishte ngarkuar të kryente 
detyrën e Shefit të Shtabit, (prej Qershorit 1998), ky fakt nuk ishte 
bërë publik, atë e dinin vetëm njerëzit pranë Shtabit të Përgjithshëm 
dhe komandantët e zonave, por jo masa e gjithë luftëtarëve dhe 
e popullit. Bislim Zyrapi është bërë publik në detyrën e Shefit të 
Shtabit në fund të muajit Mars 1999, përmes një interviste të botuar 
në gazetat “Ushtria” dhe “Shekulli” të Tiranës, nga autori i këtij libri. 
Madje, kur anëtarët e Drejtorisë Politike e lexuan këtë intervistë 
shtrëmbëruan buzët, sepse ata kishin planifikuar të emëronin në këtë 
detyrë Agim Çekun, i cili erdhi me shumë vonesë, në gjysmën e dytë 
të muajit Prill, një muaj pasi NATO kish filluar bombardimet me 
aviacion, ai erdhi në një kohë kur nuk kish mbetur asnjë shqiptar që 
të ishte skeptik për mundësinë e fitores së luftës sonë (1) 

Komandimi i Kolonel Bislim Zyrapiti27 në detyrën e Shefit të Shtabit 
të Përgjithshëm, automatikisht e pati bërë atë edhe zevendës 


9 Bislim Zyrapi vinte nga lufta në Bosnjë, ku gjatë asaj lufte kish mbritur 
deri Komandant Divizioni, me gradën Kolonel. Gjatë gjithë periudhës së 
luftës në Kosovë, në UÇK nuk ishin vendosur gradat ushtarake, edhe pse 
në Maj të vitit 1999 u përgatit projekt-regulloria për gradat ushtarake, por 
që nuk u vu në zbatim. 

Komandant të Përgjithshëm. Mirëpo, me largimin e Komandantit të 
Përgjithshëm të UÇK-së për në Paris, Azem Sylës, (edhe pse nuk 
njihej si i tillë as nga shumica e komandantëve të zonave), nuk kemi 
asnjë vendim apo urdhër nga Azem Syla, apo vendim të Dr.P ose të 
Shtabit të Përgjigjihshëm të UÇK-së që zotit Bislim Zyrapi tii 
transferoheshin edhe kompetencat e Komandantit të Përgjithshëm, 
deri në kthimin e drejtuesve të lartë të UÇK-së nga Parisi. Në çdo 
kushtetutë theksohet se çdo kryeministër e ministër, në zbatim të 
kompetencave të tij nga zevendësit e tij, nxjerr urdhëra e udhëzime 
edhe në kohë paqe e jo më në kohë lufte. 

Por, edhe sikur të ishte lëshuar një urdhër i tillë që Kolonelit Bislim 
Zyrapi i transferoheshin kompetencat e Komandantit të Përgjithshëm 
të UÇK-së, ajo nuk mund të lejohej, pasi në këtë rast zotit Bislim i 
jepeshin tre funksione: shef i Shtabit të Përgjithshëm, zevendës- 
Komandant i Përgjithshëm dhe Komandant i Përgjithshëm. Vetë Ali, e 
vetë Kadil Prandaj “pjesëmarrësit e këtij takimi (në Abri) kuvënduan 
lidhur me çështjen se UÇK-ja ka dy zevendës të Komandantit të 
Përgjithshëm —Jakup Krasniqin dhe Sokol Bashotën- por asnjë 
Komandant të Përgjithshëm”i23), ndërkohë që Sokol Bashota pat 
dhënë dorëheqje nga ajo detyrë124), ndërsa zoti Jakup kish shkuar në 
Rambuje. Të gjitha këto e bënin të domosdoshme emërimin e një 
Komandanti të Përgjithshëm. Prandaj nuk mund të quhet puç. 

Këtë analizë nuk e sjellim thjeshtë e vetëm për të saktësuar disa 
vogëlsira, por në mënyrë të veçantë për të theksuar se largimi i 
anëtarëve të Dr.P dhe të SHP nga drejtimi i luftës dhe nisja e tyre me 
nxitimi për në Paris, mund ta kish çuar UÇK-në edhe në qorrsokak 
ose në aventurizëm, po të mos ishte ai veprim i Demaçit. 

Nëse Azem Syla do të kish lëshuar një urdhër, ku të përcaktohej 
personi që i transferoheshin kompetencat e tij si Komandant i 
Përgjithshëm gjatë kohës që ai do të ndodhej në Francë, atëherë po, 


79 Shkëlzen Gashi “Adem Demeaçi, biografi”, f. 162 
9 Jakup Krasniqi, “Kthesa e madhe”, f. 183 

ai veprim i Adem Demaçit do të quhej thjeshtë një puç ushtarak. 
Mirëpo, na rezulton se nuk është Adem Demaçi ai që t'i jetë 
imponuar SHP për të zgjedhur komandantin e ri të UÇK-së, por, 
përkundrazi, është nisma e asaj pjese të mbetur të SHP dhe e 
komandantëve të zonave operative. Dhe këtë gjë na e dëshmon 
komandanti i Zonës së Pestë Operative, Rrustem Mustafa: “Para 
Sylejman Selimit nuk ka pasur komandant të UÇK-së. Nëse ka 
ekzistuar ai, nuk ka munaur të jetë ilegal për komandantët e zonave. 
Ka fjalë që ka qenë dikush, por nuk ka munaur të jetë ilegal... Ideja 
për emërimin e komandantit ka dalë aty. Ne kemi dashur të 
kontribuojmë për të mirën dhe ta forcojmë delegacionin shqiptar në 
Rambuje, për të bërë me dije se ata e kanë komandantin e vet dhe 
duhet të vijnë këtu për t'u konsultuar dhe se nuk janë ata që mund të 
vendosin për fatin e Kosovës... Unë pata propozuar Bislim Zyrapin, 
kurse Ramush Haradinaj Sylejman Selimin. Pas diskutimeve që kemi 
bërë në atë kohë, kemi ardhur në përfundimin se Sylejman Selimi 
duhet të jetë komandant i UÇK-së. Ai e ka pas votën e të gjithë neve 
dhe ky vendim është përcjellë me të shtëna nga të gjithë ne. Kjo 
menjëherë, përmes telefonit, i është komunikuar delegacionit në 
Rambuje 125), 

“Frikën se mos ky emërim do të tingëllonte si puç, nuk e kemi pasur, - 
vijon të na e plotësoi më tej këtë dëshmi, komandanti i Zonës së 
Tretë Operative, Ramush Haradinaj, - sepse nuk kemi ndryshuar 
asgjë. Vetëm jemi munduar të përsosemi në organizim, që kemi 
menduar se është e drejta e jonë dhe natyrisht se për këtë nuk i kemi 
kërkuar leje askujt'129), 

Pavarësisht se mbledhja në Abri të Drenicës, ku u zgjodh Sylejman 
Selimi Komandant i Përgjithshëm, në pamje të parë mudet që dikujt 
ti japi përshtypjen e një veprimi të gabuar, edhe pse i pa- 
paramenduar, përsëri, për ta quajtur puç duhej, më së paku që, një 


59) Safet Zejnullahu “Lufta për Kosovën”, vepër e cituar, f. 94 
79 Bardh Hamzaj “Rrëfime për luftën dhe lirinë”, Prishtinë, 1999, f. 140 

pjesë e strukturës së brendshme të arrinte të merrte nën kontroll 
udhëheqjen etë gjithë piramidës drejtuese të UÇK-së dhe ta 
zevendësonte atë, duke mohuar komplet lidershipin e parë. Gjë që 
“nuk kemi ndryshuar asgjë”, sikundër pohon Ramush Haradinaj. 

Në rastin tonë, ky i ashtuquajturi puç, nuk ndodhi. Madje, dimë se 
menjëherë pas emërimit të Sylejman Selimit Komandant të 
Përgjithshëm, ai Shtab i dërgon telegram delegacionit në Rambuje, 
ku thuhej: “SHP i UÇK-së ka bindjen se delegacioni i Kosovës në 
Rambuje për asnjë moment nuk do ta harrojë gjakun e bijve dhe 
bijave më të mira të popullit tonë”127, gjë që tregon se nuk mohohej 
lidershipi politik i luftës që pat shkuar në Rambuje. Në kriteret klasike 
të një puçi dihet nga përvoja që struktura e re e lidershipit të luftës 
mohon strukturën që zevendëson, e akuzon atë deri për tradhëti 
dhe ndryshon vijën e deriatëhershme politiko-ushtarake. Në rastin e 
UÇK-së, me largpamësinë e tij, Adem Demaçi vijonte të komunikonte 
me drejtorin e Dr.P, Hashim Thaçin, madje edhe u takua e shkëmbeu 
mendime me të, në Lubjanë, më 19 Shkurt, në prezencën edhe të 
Hetem Ramadaniti28, gjë që tregon se Thaçi e kish pranuar 
emërimin e para një jave të Sylejman Selimit Komandant të 
Përgjithshëm dhe të Adem Demaçit Komisar të Përgjithshëm. 
Gjithashtu, Demaçi nuk i ndryshoi aspak objektivat politikë e 
ushtarakë të UÇK-së, përkundrazi, kërkonte t'i thellonte edhe më 
shumë ato. Për këtë mjafton të lexohet deklarata Politike e SHP të 
UÇK, nr. 31, datë 19 Shkurt 1999, ose letra e zotit Demaçi e datës 12 
Shkurt dërguar delegacionit në Rambuje129). 

Nëse për anëtarët e delegacionit të UÇK-së në Rambuje ky veprim i 
Adem Demaçit do të konsiderohej puç ushtarak, ata, me kthimin në 
Kosovë, në pauzën ndërmjetëse të të dy raundeve të asaj 
konference, (25 Shkurt-14 Mars 1999), do të ishin munduar ti 


P7 Arkivi RKL, v.1, f. 279-280, datë 14 Shkurt 1999 
78) Shkëlzen Gashi, “Demaçi-biografi”, f.163 
129) Fehmi Baftiu: “Kosova krizë ndërkombëtare”, f.329 dhe 336 

anullonin të gjithë vendimet e marra në Abri: por, përkundrazi, nuk e 
diskutuan fare, si në Shtabin e Përgjithshëm ashtu edhe me 
komandantët e zonave operative dhe të brigadave. Ky fakt është një 
argument më shumë, që tregon se ata e kishin pranuar mbledhjen në 
Abri si një akt të domosdoshëm për UÇK-në. Por, me sjelljet e tyre 
gjatë atyre ditëve të kthimit të përkohshëm, (të cilën do ta trajtojmë 
më poshtë), ata plotësuan kuadrin e realizimit të një skenari, sipas të 
cilit, akuza kundër zotit Adem Demaçi ishte formë presioni politik që 
ai të detyrohej të jepte dorëheqjen nga funksioni i Komisarit të 
Përgjithshëm Politik i UÇK-së. 

Mund të supozohet që këtë akt ndaj Adem Demaçit, ata e kanë 
ndërmarrë ngaqë e kanë kuptuar që nënshkrimi i tyre në Rambuje 
mund të mos kishte vlerë juridike, pasi nuk ishin më ata përfaqësuesit 
politikë të UÇK-së, por ishte Adem Demaçi, i zgjedhur nga Shtabi i 
Përgjithshëm, Komisar i Përgjithshëm Politik i UÇK-së. 

Ardhja në Kosovë në këto kushte e anëtarëve të Drejtorisë Politike, 
mbase edhe me nxitje nga jashtë, kuptohet se kishte dy synime: ose 
të detyrohej Adem Demaçi të shkonte së bashku me ta në Rambuje e 
të nëshkrunate çfarë t'i servirej, ose të detyrohej të jepte dorëheqjen. 
Vetëm dorëheqja e Demaçit e bënte të vlefshëm nënshkrimin e tyre 
në Rambuje. 

Përcaktimi që doli në atë kohë se gjoja delegatët e UÇK-së u kthyen 
në Kosovë për t'u konsultuar me komandantët e Zonave Operative 
dhe me anëtarët e tjerë të Shtabit të Përgjithshëm, përfshi natyrisht 
edhe Adem Demaçin, ishte praktikisht “bërthama” e një përzënie 
fyese që iu bë atij, dhe jo konsulta. E themi këtë gjë, pasi nuk kemi 
mbledhje të SHP dhe të komandantëve të zonave operative, por 
takime një nga një e veças të secilit prej tyre dhe këto takime u bënë 
pasi Demaçi e kish bërë publike dorëheqjen e tij. 

Sa më shumë kohë që kalon prej atyre momenteve historike, në të 
cilat u ndodh UÇK-ja dhe Shtabi drejtues i saj, aq më shumë 
konturohen pozicionet e njerëzve pjesëmarrës në ato ngjarje, të 
dreja a të gabura qofshin, ku spikat në mënyrë të vaçantë 

personaliteti i Adem Demaçit. Ai e kishte treguar me gjithë jetën e tij 
dhe e tregoi edhe në këtë rast se ishte i lidhur shpirtërisht me nënën 
Kosovë dhe nuk i interesonin gradat e postet. Dorëheqja e tij nga 
drejtimi politik i UÇK-së është një veprim qytetar, nga i cili kanë çfarë 
të mësojnë shumë drejtuesit që, me apo pa merita të spikatura apo 
rutinore, qoftë edhe si pasojë e zhvillimeve të paparashikuara, kanë 
ardhur apo kanë kapur një pozicion drejtuesi të lartë në forcat politike 
apo në organet shteterore, në kushtet e Kosovës së pasluftës. 

Po ashtu, me ato vendime që u morën në mbledhje, në Abri, për 
zgjedhjen e $. Selimit e Deamaçit, u dakorduan edhe Shef i Shtabit 
të Përgjithshëm, Bislim Zyrapi, si dhe Inspektori i Përgjithshëm i atij 
shtabi, Rexhep Selimi, gjë që e bën nonsens atë akuzë të Kadaresë. 
Nëse do të ishte puç ushtarak, më vonë, kur z. Demaçi pat dhënë 
dorëheqjen dhe delegacioni i UÇK-së ishte kthyer në Kosovë pasi e 
kish nënshkruar Marrëveshjen e Rambujesë, të paktën do të ishte 
shkarkuar Sylejman Selimi nga funksioni i Komandantit të 
Përgjithshëm, gjë që nuk ndodhi, por, përkundrazi, është po ky që 
drejtoi luftën deri në fund të Prillit 1999, pasi miratoi edhe operacionin 
më të rëndësishëm të asaj lufte çlirimtare, Operacionin “Shigjeta”, 45 
ditë pas angazhimit të NATO-s në atë luftë. 

Sot, kur kanë kaluar mbi 15 vjet nga ajo ngjarje bindemi akoma më 
shumë që Adem Demaçi, së bashku me komandantët e zonave dhe 
shefin e Shtabit të Përgjithshëm të UÇK-së, Bislim Zyrapin, ka kryer 
një veprim taktik shumë efikas e të zgjuar, i diktuar nga kushtet e 
krijuara pas largimit të udhëheqjes politike të UÇK-së dhe komandantit 
të saj, Azem Sylës, (pavarësisht se i panjohur publikisht), ku patën 
mbetur vetëm Bislim Zyrapi, Lahe Brahimi dhe Rexhep Selimi. 

Që të përmbushte kushtet e një puçi klasik ushtarak, përveç 
deklarimit se nuk do ti njihte më ish antarët e Drejtorisë Politike dhe 
të komandantit të SHP, Adem Demaçit do t'i duhej të deklaronte se 
nuk e njihte aspak Konferencën e Rambujesë. Ndërsa ai, jo vetëm që 
nuk bëri ndonjë deklaratë të tillë, jo vetëm që nuk e shpërbëri 
piramidën komanduese të UÇK-së, por është po kjo strukturë 

ushtarake që mbajti bashkveprimin me aviacionin e NATO-s dhe që 
drejtuan luftimet tokësore gjatë 78 ditëve të angazhimit të saj. 

Për të gjitha këto arsye, mbledhja në Abri nuk mund të pranohet se 
ishte një “puç”, por përkundrazi, kishte si synim të vetëm: UÇK-ja të 
mos ngelej pa drejtuesin kryesor ushtarak, sepse nuk dihej sesa do 
të zgjasnin bisedimet dhe, në këtë rast, Serbia mund ta shfrytëzonte 
momentin për një mësymje të përgjithshme me ushtrinë e saj, siç 
veproi në fund të muajit Korrik 1998. Në një situatë të tillë, kush do ta 
drejtonte luftën2 Asnjë ushtri nuk mund të luftojë e të fitojë pa një 
komandim unik. Dhe këtë bindje Demaçi e ka patur qysh atë ditë që 
organizoi mbledhjen në Abri. Gjë që e pat theksuar ndihmësi i 
Demaçit, zoti Albin Kurti, para mediave, në 8 Shkurt 1999: “Adem 
Demaçi është dakort për të shkuar delegacioni i UÇK-së në 
Rambuje. Ndërkaq, mosshkuarja e tij në Rambuje ka pasur për qëllim 
ballafaqimin e drejtpërdrejtë të palëve që bëjnë luftën në Kosovë”130., 
Njëkohësisht me atë veprim Adem Demaçi i bënte presion BE-së, 
dhe sidomos shteteve nismëtare të Konferencës, që të gjenin një 
zgjidhje sa më të drejtë e sidomos humane për Kosovën, populli i së 
cilës po ballafaqohej çdo ditë me vepra genocidi. 

Ç'qëllim pat Demaçi me atë ndryshim në Sh.P. 2 

Sikundër thamë, zevendësimi me urgjencë i Komandantit të 
Përgjithshëm të UÇK-së kish për qëllim organizimin e kryerjes së 
sulmeve të shumta e të shpeshta me formacione të vogla, në të gjithë 
territorin e Kosovës, sipas taktikës partizane (guerile): “Godit e ik”. 
Përmes kësaj strategjie UÇK-ja do ta habiste Serbinë se nga i mori 
ajo gjithë këto forca, ndërkohë që deri atëherë kish zhvilluar 
kryesishtë luftime mbrojtëse” Ajo strategji do t'i impononte Serbisë 
një luftë lodhëse, duke e mbajtur atë nën një tension nervoz, duke i 
shkaktuar më shumë pasiguri sesa humbje, derisa ta detyronte atë 
dhe aleatët e saj, që të pranonin kushtet që shtronte Adem Demaçi. 
Lufta është politikë. Prej asaj strategjie luftimesh synohej të 


B0 Fehmi Baftiu: “Kosova krizë ndërkombëtare”, f. 325 

nxirreshin dobitë maksimale politike dhe ushtarake. Për këtë ia vlente 
që formacionet e UÇK-së të lodheshin, natyrisht që edhe do të 
gjakoseshin. Prandaj e kish krijuar populli UÇK-në, që të sakrifikonte. 
Në kushtet kur armiku hakmerret me zjarr masiv artilerie dhe 
aviacioni kundër popullsisë civile vendase, vetëm mënyra e 
intensifikimit të mëtejshëm e luftës guerile, (sikundër e përzgjedhi 
Demaçi), është kundërveprimi më i efekshëm, të cilën e thekson 
edhe historiani i shquar ushtarak anglez i kohëve moderne, Lidëll 
Hart: “Lufta guerile duhet të jetë gjithmonë dinamike dhe t'i përshtatet 
momentit. Intervalet statike të kësaj lufte janë më të dëmshme 
(detimentrale) sesa ato të luftës me front të regullt, pasi ato e lënë 
armikun të fitojë hapësirë dhe të depërtoi brenda territorit në një 
shtrirje të gjerë, duke mos u dhënë kohë forcave guerile të zgjerojnë 
radhët e tyre me luftëtarë të dalë nga populli. Mbrojtja statike nuk ka 
vend te veprimet e luftës guerile, përveç rastit kur forcat guerile janë 
në pritë”131). 

Që të realizohej ajo strategji guerile e përzgjedhur nga Demaçi, duhej 
patjetër që të lëshohej një urdhër. Nëse nuk do të kishim Komandant 
të Përgjithshëm, kush do ta lëshonte një urdhër të tillë2 

Madje këtë mendim, për intensifikimin e mëtejshëm të sulmeve nga 
ana e UÇK-së, zoti Demaçi ia shprehu në telefon edhe zonjës Medlin 
Ollbrajt, ato ditë Shkurti të Konferencës: “Nuk e kemi nis luftën për të 
provuar se a do të fitojmë, por e kemi nis për ta fituar. Nëse është e 
nevojshme të vdesim edhe tridhjetë mijë shqiptarë, le të vdesim, por 
ne nuk do t'i dorzojmë armët vetëm mbi bazën e premtimeve. Ne nuk 
do të heqim kurrë dorë nga ëndrra jonë për të qenë të lirë”132). Kush 
nuk dorëzohet, nuk vdes, kjo është receta e pavdekësisë. Dështimi 
kurrë nuk mund t'ia arrijë qëllimit nëse vendosmëria për sukses e 
atyre që luftojnë është mjaft e fuqishme, sikundër përgjigjet edhe 
Demaçi. 


PD Lidëll Hart: “Strategjia”, SHBU, Tiranë 1997, f.462 
B9 Madeleine Albright, “Zonja sekretare”, Dudaj, 2003, f. 471 

Por, në ato momente, për fat të keq, as Komandanti i ri i 
Përgjithshëm nuk rezulton se e lëshoi urdhërin për sulme guerile 
masive në të gjithë territorin e Kosovës, por as edhe komandantët e 
zonave operative, të cilët ishin edhe anëtarë të SHP, nuk e zbatuan 
atë direktivë138) të Komisarit të Përgjithshëm Politik të UÇK-së, edhe 
pse ishin ata që e kishin zgjedhur në atë funksion (1) 

Shtabi i Përgjithshëm luhatej. 

Fati i UÇK-së ishte paracaktuar. 

Forca luftarake e një ushtrie çlirimtare bazohet vetëm në të qenët të 
gatshëm komandatët e formacioneve luftarake të saj për të sulmuar, 
dhe në asnjë motiv tjetër. Po t'i referohemi historisë së luftrave të 
ndryshme në botë, do të konstatojmë se në të gjitha luftrat e 
zhvilluara deri më sot, ushtritë kanë bërë të vetën vetëm një rregull: 
Vepro, para se dikush të mund të të ndalojël 

Ndoshta, ajo mosgatishmëri e komandantëve të zonave operative 
duhet të arsyetohet me faktin se edhe ata mund të ishin të dyzuar. 
Nëse ajo direktivë e zotit Demaçi do të zbatohej me ashpërsinë më të 
madhe nga komandantët e zonave operative, të brigadave e 
batalioneve të UÇK-së, Serbia do ta kish të pamundur që të 
kundërpërgjigjej me një shkallëzim të madh ushtarak, (sikundër 
veproi më pas me operacionin “Patkoi”), pasi, duke e sulmuar kudo, 
natën dhe ditën, armiku do të detyrohej të kalonte në mbrojtje. Nëse 
ia ke arritur kësaj, e ke fituar luftën, në të kundërtën je i humbur. Me 
një fjalë, përmes sulmeve të vijueshme UÇK-ja do t'i vinte 
ndërkombëtarët para faktit të kryer dhe ajo nuk do të diskutohej më 
për t'u eleminuar si ushtri e ardhëshme e Kosovës dhe nuk do të 
thyhej uniteti midis Drejtorisë Politike dhe SHP të UÇK-së me 


89 Direktiva është një udhëzim që jepet nga një person me përgjegjësi të 
lartë politike ose organ drejtues për vijën që duhet ndjekur në një punë: në 
këtë rast për intensifikimin e sulmeve në vijimësi në të gjithë territorin e 
vendit. Në luftrat çliritare si ajo në Kosovë është më se praktike dhënia e 
direktivave se sa e urdhërave luftarakë, ngaqë nuk kemi të bëjmë me luftë 
me front të regullt. 

Udhëheqësin e Përgjithshëm Politik të saj, sikundër edhe ndodhi. 
Pikërisht, ky aspekt i përplasjes midis Adem Demaçit dhe Drejtorisë 
Politike shkaktoi plagë, të cilat as sot nuk janë shërruar ende, por 
përkundrazi, janë majisur edhe më keq. 

Dikush edhe mund ta quajë utopi një presion të tillë guerilas nga ana 
e UÇK-së, ndaj bisedimeve ndërkombëtare, përmes strategjisë së 
shtimit të sulmeve në pragun e një konference të ngutshme 
ndërkombëtare. Por historia e luftrave na jep shembuj të ngjashëm 
me strategjinë që propozonte Adem Demaçi, që dikujt edhe mund ti 
duket e pabesueshme. P.sh. një strategji e tillë e intensifikimit të 
luftimeve sulmuese nga ana e palës çlirimtare, që lufton për liri, në 
pragun e një konference ndërkombëtare, ka ndodhur në pragun e 
Konferencës së Gjenevës, në Prillin e vitit 1954, e cila u mblodh 
urgjentisht sipas propozimit të sovjetikëve, për ndalimin e luftës midis 
Vietnamit dhe Francës. Në momentet kur filloi konferenca, 
vletnamezët i shtuan sulmet ushtarake në terren. Si rjedhojë e 
detyruan administratën e Ajzenaurit të zgjidhte midis teorive dhe 
mundësive të saj, duke e detyruar Francën të lëshonte Vietnamint139. 
Por, për fatin e keq tonin, asaj nisme të Adem Demaçit iu 
kundërpërgjigj vet Hashim Thaçi, tashmë me cilësinë e kryetarit të 
delegacionit kosovar në Rambuje, i cili urdhëroi ndërprerjen e 
veprimeve luftarake sulmuese nga ana e UÇK-së, duke u kërkuar 
ndërkombëtarëve që t'u bënin presion serbëve që të ndërpritej lufta, 
por që ata nuk e pranuan atë propozimi35): dhe kjo ngaqë Hashimi 
dhe gjithë Drejtoria Politike nuk njohin një nga parimet e luftrave 
çlirimtare: Armëpushimi mund të arrihet vetëm atëherë kur lufta 
kundër pushtuesit është forcuar dhe zgjeruar. “Çdo ndalim i 
veprimtarisë luftarake është në kundërshtim me logjikën, -thotë 
Klauzeviçi-, kjo të paktën kur nuk pritet një moment më i favorshëm 


59 Henry Kissinger: “Diplomacia”, Tiranë 1999, f.630 
59 Arkivi i Radio Kosova e Lirë, v.1, 2004, 7.2.1999, por dhe 9.2.1999, f. 
233. 

për të vepruar”. “Kur bëni pauzë, njerëzit mendojnë se keni humbur 
besimin në atë që bëni. Kur dëshironi të rifilloni, ata, që herën e parë 
nuk kanë besuar në luftimet, do t'i refuzojnë ato më tej dhe do tju 
akuzojnë për një dështim të dytë, se nuk keni shfrytëzuar përparësitë 
gjat pauzës për të vendosur paqe, ndërsa ata që u kanë përkrahur 
tash janë konfuzë, sa që tash jeni të pasigurt se a duhet rifilluar 
sulmet fare. Dhe, nga aspekti ushtarak, pauza i rimundëson armikut 
të rikëndellet, të rivendosë mbrojtjen në vend të vet dhe të vazhdojë i 
papenguar me spastrimet etnike”139), këshillonte Uesli Klark Ruper 
Smithin dhe Dieter Stockmanin, në 29 Mars 1999, në takimin e tyre 
pesë ditë pasi NATO kish filluar sulmet ajrore. Ja që edhe në këtë 
rast kemi një përputhje mendimesh në strategji ushtarake midis 
Gjeneralit Uesli Klark dhe Komisarit Politik të UÇK-së, Adem 
Demaçit 

Pra, strategjia e Demaçit do të na çonte në fitoren e vështirë, por të 
sigurtë të UÇK-së, pavarësishtë se do të sakrifikoheshin edhe më 
shumë jetë njerëzish. Dasëm pa mish, nuk ka. Por, me atë veprim që 
bëri Dr.P, duke e marrë pavarësinë e Kosovës nga ndërkombëtarët si 
një lloj dhurate, tani në Kosovë po ndodh çudia botërore: fitimtarët 


Kryetari i delegacionit kosovar, Hashim Thaçi, i panjohur deri në 
momentin e mbritjes në Rambuje, si të thuash, nga një trup asteroid 
që lundron i vetmuar në kozmosin njerëzor, u bë pika tërheqëse e 
fateve të Kosovës, duke kërkuar armëpushim, e cila ishte një kërkesë 
absurde, pasi i hiqte Serbisë motivin e tërheqjes. Dhe, çuditërishtë, 
në vend që atë diplomaci ushtarake ta bënte UÇK-ja e bëri Serbia, 
duke iu kundërpërgjigj Thaçit me intensifikimin e sulmeve të saj, 
kurse formacionet e UÇK-së kaluan në mbrojtje (ii. Me këtë lloj 
presioni ushtarak Serbia i imponohej delegacionit shqiptar që të 
pranonte pa asnjë kundërshtim kushtet e paracaktuara në projekt- 
marrëveshje, (për të cilat ata u prishën me Demaçin), duke e patur 


B9 VVesley Clark: “Të bësh luftë modern”, Prishtinë 2003, f.263 

tërë synimin tek mosnjohja e UÇK-së, pasi ishte ajo që e kish sfiduar 
Serbinë. Boll dhe me kaq, Serbia ishte e kënaqur. Ky është edhe një 
fakt më shumë që të bind se urgjenca Rambuje është e inicuar nga 
Serbia përmes miqve të saj të fuqishëm europianë. 

Duhet të jetë e qartë për lexuesin se, nuk ishte UÇK-ja pala që e 
kërkoi atë konferencë ndërkombëtare dhe atë marrëveshje, sepse 
nuk ishte ajo pala humbëse. Dhe, sikundër rezulton, konferenca 
është kërkuar nga Serbia, pasi po shihte humbjen e saj. Për këtë 
arsye Hashim Thaçi nuk kish pse të kërkonte pezullimin e luftimeve. 
Të gjitha këto na flasin për drejtësinë e vendimit të Adem Demaçit, i 
cili i mblodhi me urgjencë komandantët e zonave operative dhe u 
dakordua me ata për emërimin e një komandanti të përgjithshëm dhe 
vijimin më me ashpërsi të luftimeve sipas taktikës guerile. 

Ajo kërkesë e zotit Hashim Thaçi na kujton edhe diçka tjetër: ai s'bëri 
gjë tjetër veçse përsëriti me zë të lartë atë që e pat deklaruar shtatë 
muaj më herët, zoti Xhavit Haliti në 6 Korrik 1998, i cili ishte 
përpunuesi kryesor i strategjisë politike e ushtarake të UÇK-së, edhe 
pse komandonte nga Tirana: “Vështirë është të fitohet lufta në 
Kosovë. Përkundër vullnetit të madh të pjestarëve të UÇK-së, 
armatimi ynë tutje ngec shumë, përballë atij që posedon Serbia... Kur 
la nisëm kësaj pune, nuk kishim fort iluzione të mëdha. Madje ne jemi 
të befasuar se sa shpejt është popullarizuar dhe zgjeruar UÇK-ja. Ne 
vendosëm për të krijuar UÇK-në, sepse e pamë se Perëndimi nuk po 
mërzitet fort për zhvillimet në Kosovë. Pra, bindja jonë ishte që në 
këtë mënyrë, me zhurmën e pushkës pra, mund të kthejmë 
vëmendien e Perëndimit nga Kosova.... nëse nuk ndodh farë kthese 
spektakolare, ne nuk mund ta fitojmë luftën”137. Ndërkohë që Demaçi 
deklaronte të kundërtën: “Nuk e kemi nis luftën për të provuar se a do 
të fitojmë, por e kemi nis për ta fituar”. 

Kjo lloj strategjie ushtarako-politike e përzgjedhur prej Drejtorisë 
Politike, tregon se ajo e konsideronte atë luftë pa perspektivë, si një 


87 Blerim Shala: “Vitet e Kosovës 1998-1999”, Prishtinë 2000, f.111-112 

lloj kryengritje fshatare, e cila, për shkak të spontanitetit dhe 
mungesës së organizimit e të udhëheqjes unike, nuk të çon në asnjë 
rezultat, prandaj dhe anglezët e quajtën “një kryengritje fshatare dhe 
e fshatarëve”138). Sikundër shihet, edhe strategjia e Drejtorisë Politike 
ishte e njëjtë me atë të Rugovës: lirinë e prisnin t'ua sillte në pjatë të 
argjentë Perëndimi dhe jo nga lufta e vetë popullit shqiptar. Me atë 
lloj strategjie Dr.P dhe Rugova donin të thoshnin: të zhyten të gjithë 
shqiptarët në një luftë pa shpresë, derisa të dobësohen e raskapiten 
dhe pastaj, pasi të jenë gjakosur e vrarë, të thirret një konferencë 
ndërkombëtare në interes të paqes e “humanizmit” dhe t'u diktohen 
kushtet që dëshiron Serbia. Dhe kështu edhe ndodhi. A thua ta kishte 
të vetën zoti Xhavit Haliti këtë strategji” 

Ajo strategji e Drejtorisë Politike, e shprehur me gojën e Xhavit Halitit, 
nuk i kish pëlqyer aspak edhe Sekretares së Shtetit Amerikan, zonjës 
Medlin Ollbrajt, e cila u shpreh pesimiste për të ardhmen e asaj lufte: 
“Në radhët e UÇK-së nuk dukej se kishte mendime xhefersoniane189), 
Duke goditur shpesh ku të mundnin guerilet dukej se ishin të 
vendosur t'i nxisnin serbët të kundërpërgjigjeshin në shkallë të gjerë, 
në mënyrë që të siguronin ndërhyrjen ndërkombëtare” 140). 

Me këtë lloj strategjie të saj ushtarake jo sulmuese, Drejtoria Politike 
veçse e detyronte UÇK-në të ishte inferiore në çdo moment dhe, 
natyrisht, si e tillë, ajo do t'i nënshtrohej në çdo rast çdo lloj presioni 
ndërkombëtar, duke u shndërruar si një lloj kopeje që e shpien në 
therrtore. Dhe, ç'është më e keqja, ata të Dr.P ende krekosen me atë 
lloj “strategjie”: “Lufta Guerile i konvenonte UÇK-së, -shkruan sot e 
gjithë ditën z.Jakup Krasniqi-, por masat e regjimit kriminel të 
Beogradit ishin të paparashikueshme, ata po hakmerreshin mbi 


P9 James Pettifer £: Miranda Vickers “Çështja shqiptare”, Tiranë- 
Nevvyork, 2007, f. 183 

Tomas Xheferson, autori kryesor i Deklaratës së Pavarësisë, 4 Korrik 
1776, icili thosh: Vetëm lufta mbarëpopullore siguron lirinë. (Shih 
“Historia e SHBA”, Tiranë,2010, f.108-110) 

M9 Madelein Albright “Zonja Sekretare”, Dudaj, 2003, f.450 

popullsinë duarthatë...Situata e krijuar, shkalla e lartë e luftimeve dhe 
e rreziqeve të mundshme shtruan para SHP ngritjen e llogoreve të 
luftës dhe krijimi i territoreve të lira”14). Sikundër shihet, e pranojnë 
një gjë të tillë me bindjen e plotë të një të pafajshmi që nuk di gjë dhe 
nuk ka frikë nga asgjë. 

Mirëpo, duke e parë se edhe strategjia e “territoreve të lira” s'ishte gjë 
tjetër veçse luftë frontale mbrojtëse, Adem Demaçi e kritikoi atë qysh 
në Nëntor 1998. “Duke marrë parasysh shpërpjestimin e forcave 
midis UÇK-së dhe Serbisë, atij i duket i pavend krijimi i territoreve të 
lira gjithandej Kosovës, por edhe pozicionimi që e përvetëson UÇK-ja 
për t'i mbrojtë ato, ndaj ai u sugjeron eprorëve të UÇK që të 
transformohen në guerile të përbërë prej njësiteve të vogla, të shpejta 
e të armatosura lehtë”142). 

Si rrjedhojë e mosbindjes së udhëheqjes politike e ushtarake të UÇK- 
së, strategjia ushtarake e zgjedhur nga Demaçi dështoi, dhe këtu 
duhet gjetur përgjigja e arsyes kryesore pse popullsia filloi të 
frikësohej dhe po largohej nga Kosova. Ç'ka ishte dështim për 
Demaçin, ishte sukses për antarët e Drejtorisë Politike dhe për LDK- 
në, ndaj dhe pranuan kushtet fatale, që Demaçi i kundërshtonte, pasi 
ishin në favor të Serbisë. 

Mos vallë, shkaku i prishjes së njësisë së mendimit dhe veprimit 
midis Demaçit dhe Drejtorisë Politike, përbënte ndryshimin në 
strategji midis tyre2 

Të përcaktosh qysh në fillim strategjinë më efikase të një lufte 
çlirimtare do të thotë të përcaktosh karakterin e gjithë periudhës së 
asaj lufte, do të thotë të përcaktosh, si me thënë, nëntë të dhjetat e 
fatit të të gjithë luftës. Në këtë gjë konsistonte detyra e strategjisë së 
luftës guerile e përzgjedhur nga Demaçi. 

Ndërsa strategjia e Drejtorisë Politike, e përzgjedhur dhe e shprehur 
prej zotërinjve Xhavit Haliti, Hashim Thaçi, Azem Syla, Kadri Veseli, 


E. Jakup Krasniqi, “Kthesa e Madhe”, f.82 
14) Shkëlzen Gashi :”Demaçi-biografi”, f. 150 

Jakup Krasniqi dhe Ramë Buja, nuk garantonte fitore, ajo 
karakterizohej nga një shabllonizëm i pakrahasueshëm, që 
predikonte komandimin jo unik si dhe luftën e karakterit lokal shumë 
të ngushtë, të cilën na e shpreh qartë ish-komandanti i Zonës së 
Tretë Operative të UÇK-së, Ramush Haradinaj: “Lufta në Kosovë 
është bërë nga komandantët e zonave. Nuk është bërë nga drejtoritë 
politike. Këtu duhet të jemi të qartë. Drejtoritë politike kanë munaur të 
veprojnë edhe prej Hëne. Qëndrimi i Drejtorisë Politike në Kosovë 
është identifikuar me lëshimin e komunikatave në emër të Shtabit të 
Përgjithshëm të UÇK-s, që mendoj se nuk është ndonjë vlerë e 
jashtëzakonshme”'48). 

Kurse strategjja e Adem Demaçit karakterizohej nga metoda 
dialektike në studimin dhe vlerësimin e elementëve për sulme të 
vazhdueshme, që përcaktojnë mënyrën e fitores së luftës për çlirim: 
ndërsa strategjia e Drejtorisë Politike përcaktohej “në ngritjen e 
llogoreve të luftës dhe krijimin e territoreve të lira”, duke i angazhuar 
të gjitha forcat e UÇK-së në luftime frontale mbrojtëse që në ditët e 
para të luftës për çlirimi 

Nëse strategjia e Demaçit karakterizohej nga përdorimi i drejtë dhe 
racional i forcave të UÇK-së, nga përdorimi i drejtë dhe jo i 
parakohshëm për në momentin dhe vendin e duhur, duke e përdorur 
luftimin mbrojtës jo si llojin kryesor të luftimit, sikundër bënte 
strategjia e Dr.P, por si një formë luftimi e nevojshme për t'u dhënë 
kohë popullsisë të evakuohej, ndërsa forcat e tjera të jepnin goditje të 
shpejta e të shkurtëra në shpinë e në krah të armikut si dhe në prita, 
në ato vende e drejtime në të cilat luftimi mund të korrte në kohën më 
të shkrurtër maksimumin e rezultateve: kurse strategjia e Dr.P nisej 
nga premisa jo reale dhe udhëhiqej nga metoda metafizike në 
vlerësimin e mundësive të fitores së lirisë. Kjo është edhe një nga 
arsyet që formacionet e UÇK-së, në shumicën e kohës rrinin në pritje 
të sulmeve nga forcat serbe, sesa të merrnin nismën e të sulmonin 


19) Bardh Hamzaj:”Rëfimi për luftën dhe lirinë”, Prishtinë 1999, f. 130 

armikun. “Lufta Guerile e tipit “sulm e tërheqje nga vendi i ngjarjes”, u 
tregua e dëmshme, -kërkon edhe sot të na mbushi mendjen z. Jakup 
Krasniqi,- sepse armiku po hakmerrej mbi popullsinë civile... Veprimi 
kësisoj ishte i detyrueshëm sepse Ushtria Çlirimtare e Kosovës do të 
përballej tash e tutje jo vetëm me luftën, por edhe me ruajtjen dhe 
evakuimin e UÇK-së” II. Dhe e gjithë kjo praktikë ishte treguesi i 
asaj “strategjie ushtarake” e përcaktuar nga disa persona të 
vetëquajtur politikë dhe ushtarakë, por pa asnjë lloj njohurish teorike 
apo përvoje të deriatëhershme ushtarake, si dhe politike. 

Nëse do ti referohemi përvojës së Luftës Nacionalçlirimtare të 
Shqipërisë gjatë Luftës së Dytë Botërore, është krejtësisht e kundërta 
me atë çka na server zoti Jakup Krasniqi. Shtabi i Përgjithshëm i 
UNÇSH, qysh në urdhërin e parë të krijimit të tij theksonte: 
“Urdhëroheni që të gjithë të goditni pareshtur dhe pa mëshirë ushtritë 
e okupatorit, me pre rrugët dhe me goditë kolonat e armikut, në 
mënyrë që me e dëmtue rëndë, me e lodhë dhe me e detyrue të 
dorëzohet. Mos me pritë në asnjë mënyrë që ai të na godasë ne, por 
duhet të jemi çdo ditë në ofensivë, në rrugë, në kazerma, në depo me 
material ushtarak, dhe kudo ku ka grumbullime ushtarakë, 
karabinierë italianë dhe gjermanë. Në asnjë mënyrë dhe asnjë ditë 
batalionet, çetat e njësitet të mos rrinë me duar kryq në fshatrat, këto 
duhet të jenë kurdoherë në prita për të goditur armikun”145). Ndaj dhe 
kemi të drejtë të mendojmë se shkaku i asaj strategjie që na e 
thekson z.Jakup, nuk ishte se “u mbyllën rrugët furnizuese, ndaj 
pranuam të shkojë në Rambuje”, por ishte mungesa e dëshirës për të 
luftuar. 

Na vjen keq që z.Jakup Krasniqi dhe kolegët e tij e kanë ende këtë 
koncept për luftrat çlirimtare të popujve të robëruar, dhe kjo vjen 
ngaqë ende nuk e kanë të qartë se, kur durimit dhe përkuljes prej robi 
i vjen fundi, ato zevendësohen nga guximi dhe këmbëngulja. Ata 


149 Jakup Krasniqi, “Kthesa e Madhe”, f. 81-82 
19 Dokuenta të SHP të UNÇI Shqiptare, Tiranë, 1976, f. 32 

harrojnë se kur popullin e çojnë gjer në shkallën më të ulët të 
gjendjes prej robi, në të shuhen të gjitha ndjenjat njerëzore, të gjitha 
pasionet, dëshirat dhe aspiratat, me përjashtim të dy prej tyre: urrejtja 
ndaj robërisë dhe dëshira për liri, ata harrojnë se, sikundër shprehet 
filozofi B. Rasëll, “fitorja në luftë nuk shkon përherë tek pala me 
burime më të mëdhenj ekonomikë.” Nuk është i denjë për lirinë vetëm 
ai popull, që, duke qenë i shtypur pa kufi, vijon me paturpësi dhe 
kokëfortësi të pajtohet me gjendjen e tij prej robi, ndaj dhe asnjëherë 
nuk do të mund ta fitojë atë, lirinë. 

Ngaqë Dr.P kish përzgjedhur atë strategji, ndaj dhe nuk ditën të 
shfrytëzonin mbështetjen mbarë popullore që patën në 6-mujorin e 
parë të vitit 1998. Duke qenë të pa ditur në politikë dhe në drejtim të 
artit ushtarak, “strategët ushtarakë” të Drejtorisë Politike nuk mund ta 
dinin se lufta frontale mbrojtëse e praktikuar nga ana e UÇK-së është 
strategjia e lodhjes së guerilasve, aq shumë e dëshirueshme nga 
kundërshtari me ushtri klasike të rregullt, gjë që strategjia serbe e 
priste aq shumë atë lloj lufte të aplikuar nga zoti Jakup me shokët e 
tij, pasi me luftë mbrojtëse frontale, sikundër krenohej edhe zoti 
Ramë Buja: “lufta e formës guerile, u zhbë ngase, numuri i njerëzve 
të gatshëm për t'iu bashkangjitur radhëve të luftëtarëve të lirisë ishte i 
madh.146)1 Eja dhe zbërtheje këtë lloj “strategjie”12 

Si rrjedhojë e kësaj “strategjie çlirimtare”, duke u mbrojtur(), të 
përzgjedhur prej Dr.P, UÇK-ja ngelej një forcë e paefekshme për 
Serbinë. Ndërsa strategjia e Demaçit nisej nga të dhënat dhe 
mundësitë konkrete që kishin formacionet e UÇK-së, sulme të 
shpeshta me grupe sa më të vogla, duke u udhëhequr nga metoda 
dialektike në vlerësimin e armatimit dhe kushteve që kish UÇK-ja. 
Strategjia mbrojtëse e Dr.P, e aplikuar gjatë vitit 1998, bëri që UÇK-ja 
të mos mund ti rezistonte makinerisë së ushtrisë së Millosheviçit. 
Ndërsa në sajë të strategjsë së luftës guerile, e aplikuar në shumicën 
e rasteve në luftimet gjatë periudhën prej 20 Marsit 1999 e deri në 


9 Ramë Buja “Konferenca e Rambujesë”, Prishtinë, 2006, f.54 

fund të luftës, (por që Demaçi pat këmbëngulur qysh në 15 Gusht 
1998, por e vendosur kolegjalisht në mbledhjen urgjente të SHP më 
20 Mars 1999), UÇK-ja arriti të fitonte jo vetëm respektin e Presidentit 
Amerikan Bill Klinton, i cili në fund të Prillit 1999 tha se “UÇK-ja është 
bërë e papërmbjatëshme”, por në mënyrë të vaçantë ajo fitoi besimin 
e forcave të NATO-s, ndaj dhe Uesli Klark pohon, duke thënë: “UÇK- 
ja, shpesh i detyronte forcat serbe të dilnin në terren të hapur, ku ne 
kishim mundësi t'i sulmonim ato”147): ndërsa Ministri i Mbrojtjes së 
SHBA, z. Cohen, në 16 Prill 1999 thoshte: “Millosheviçi mund të 
mendojë se e ka eleminuar UÇK-në, por gabon”148). 

Strategjia dhe taktika guerile, e përdorur me mjeshtëri në luftimin e 
shkallës operative në datat 31 Mars e 1 Prill 1999, në bjeshkët e 
Berishës dhe ato të Kravaserisë (Pagarushë), i dha zjarr të madh 
përdorimit të asaj taktike. Luftimet e datës 31 Mars-1 Prill 1999, sipas 
taktikës partizane, përbënin një nga luftimet më të mëdha të 
deriatëhershme të shkallës operative, me pjesmarrje të gjerë të 
forcave të UÇK-së149), e cila tregoi një shembull të shkëlqyer të 
qëndresës popullore dhe të lidhjes së ngushtë të forcave tona 
çlirimtare me popullsinë. Taktika guerile i dha vrull luftës çlirimtare 
dhe thelloi krizën në forcat pushtuese, duke i dhënë UÇK-së tiparet e 
një ushtrie të rregullt guerile (partizane), gjë që vërtetoi se kur ne 
morrëm atë vendim e kishim studjuar mirë situatën dhe i kishim bërë 
mirë llogaritë, dhe, sikundër dihet, pas asaj disfate forcat ushtarako- 
policore serbe filluan të merrnin masa të rrënda terrori e genocidsite. 
Duke qenë se e përdorëm me mjeshtëri taktikën guerile, ndaj dhe 
shkëlqyen forcat e zonës së Drenicës në luftimet e datave 20 - 31 
Mars, po ashtu edhe forcat e zonës së Dukagjinit në luftimet e 
mëvonshme, sidomos në Dushkajë, apo ato të zonës së Llapit e të 


e Vesley K. Clark “Të bësh luftë moderne”, Prishtinë, 2003, f. 372 

9 Eilen Yan: “High Risk of Casualties”, Nevysday, 16 Prill 1999, marrë 
prej Hajrudin S.Muja “Lufta e Kosovës në shtypin amerikan”, f. 351 

'“) Shih me gjerësisht: Shpëtim Golemi “UÇK dhe Kadare”, Prishtinë, 
2004, f. 130-132 

Bajgorës gjatë muajit Prill, si dhe të Bri53 në Gollak gjatë muajit Maj 
1999. Pa taktikën e luftës guerile nuk do të kish qenë e mundur mbrojtja 
e popullsisë 400 mijëshe që i qe bashkangjitur formacioneve të UÇK-së. 

Ato fitore tregojnë, pik së pari, se formacionet e UÇK-së, përmes 
strategjisë dhe taktikës së luftës partizane i kapërcyen me sukses të 
gjitha provat në zjarrin e luftës të imponuar nga operacioni “Patkoi”, 
duke treguar vitalitetin e tyre të plotë. Prandaj dhe zëdhënësi i NATO- 
s, Xhimi Shi (Jemie Shea), pat thënë: “Sikurse feniksi që rritet nga 
hiri, UÇK-ja ka mundësi të ndërmarrë një numër sulmesh brenda 
Kosovës”150) dhe kjo, si rezultat i atyre sulmeve të suksesshme të 
UÇK-së, sipas taktikës së luftës partizane. 

Me këto fakte që shprehëm nuk është fjala për të ditur se lufta guerile 
ka vitalitet apo jo, sepse pas përvojës konkrete të asaj lufte, asnjë 
skeptik nuk do të kishte guximin të shprehte dyshimin në lidhje me 
atë lloj lufte të UÇK-së, sepse lufta partizane (guerile) është forma 
më e mirë e organizimit të një lufte çlirimtare kundër një pushtuesi 
shekullor, por duam të themi se me atë lloj strategjie UÇK-ja përballoi 
të gjitha vështirësitë e luftës gjenocidiste serbe të Operacionit 
“Patkoi”, duke provuar vitalitetin e asaj strategjie të sugjeruar nga 
Adem Demaçi qysh ditën e parë të pranimit prej tij të detyrës së 
Komisarit Politik të UÇK-së. Por, për fat të keq, zoti Jakup Krasniqi 
edhe sot e kundërshton atë fakt fatlum, duke na thënë: “Ndonjë tjetër 
është angazhuar për të shkruar, jo për të ndriçuar një ngjarje të 
rëndësishme, por për të falsifikuar të vërtetën se gjoja luftën na e 
paskan “udhëhequr” profesionistët, se aty apo këtu ishte nisur lufta e 
vërtetë. Qëllimi është i qartë, dikush do që të shkëpusë Ushtrinë 
Çlirimtare të Kosovës nga djepi i saj — Prekazi) Me këtë 
“argument” prej amatori, zoti Jakup mundohet të na mbushi mendjen 
se vendi çlirohet duke luftuar vetëm në mbrojtje dhe duke u vrarë të 


159 The Nevy York Times, 17 Prill 1999: “U.S. Holds Yugo Officer as PO”, 
Daily Nevys, 17 Prill 1999: marrë prej Hajrudin S.Muja “Lufta e Kosovës 
në shtypin amerikan”, f. 351 


150 Jakup Krasniqi, “Kthesa e madhe”, f. 11 

gjithë, duke u munduar të na mbyllë gojën me këtë krahasim: dhe 
tjetra, sipas tij, se lufta çlirimtare fitohet nga ata që nuk janë 
profesionistë të luftës guerile(iil) Kur flet për teorinë e luftës një 
amator qenka gjë shumë e bezdisshme. Ç'paska heq i shkreti 
Demëaçil 

Ngaqë Drejtoria Politike i imponoi këtë lloj strategjie ushtarake UÇK- 
së, mundi t'u jepte argumenta kritikuesve dhe skeptikëve ndaj forcës 
dhe aftësive të UÇK-së, deri në atë nivel sa të hidheshin parulla 
disfatiste të tilla si: “Të niset lufta kundër Serbisë dhe Jugosllavisë, 
me AK-4r, njimend ishte Mission Impossible”, sikundër shkruante 
publicisti Blerim Shala 154, apo “Kosova nuk mund të çlirohet dot me 
luftë kaçakësh”153), sikundër shprehej historiani Zekeria Cana, etj, etj. 
Strategjia e Demaçit ndryshonte rrënjësisht edhe me strategjinë e 
ushtrisë serbe, e cila karakterizohej nga mbivlerësimi i disa armëve 
(si artileria dhe tanket), si dhe nga nënvleftësimi i UÇK-së, ndërsa 
strategjia guerile e Demaçit karakterizohej nga vlerësimi i drejtë i 
armikut dhe i mundësive të forcave të UÇK-së, prandaj ai e ka 
prsëritur disa herë se strategjia e UÇK-së duhej të karakterizohej nga 
organizimi i sulmeve të rrufeshme në të gjithë territorin e Kosovës, 
sipas taktikës “godit e ik” (godit si rrufeja dhe zhduku si era), pa të 
cilën nuk mund të ketë fitore për një ushtri çlirimtare popullore. 

Lufta jonë çlirimtare guerile nuk qe vetëm një mallkim, ajo qe 
njëkohësishtë një shkollë e madhe në të cilën populli shqiptar në 
Kosovë dhe forcat e tij politike u vunë në provë dhe u vërtetua. Ajo 
luftë nxorri në shesh të gjitha faktet dhe ngjarjet, duke grisur 
pamëshirë të gjitha mbulesat dhe maskat që fshihnin fytyrën e vërtetë 
të forcave politike e ato të “shtetit parale” në Kosovë, duke i paraqitur 
në skenën e historisë pa maskë, me të gjitha të metat dhe cilësitë e 
tyre. 


Miklimi me Qeverinë e Përkohëshme 


159 Blerim Shala, “Vitet e Kosovës 1998-1999”, Prishtinë, 2000, £ 10 
1559 Zekeria Cana “Ditari i Robërisë”,v.2, f. 100 

Nëse anëtarët delegatë të UÇK-së nuk do të ishin lidhur vullnetarisht 
me zinxhirë politikë, ata, gjatë qëndrimit në Rambuje, do ta kishin 
marrë seriozisht situatën në dorë dhe do ta kishin mbrojtur UÇK-në 
nga shuarja e saj. Ndryshe, do të largoheshin. Por, diplomatët 
ndërkombëtarë, duke parë që anëtarët e Drejtorisë Politike të UÇK- 
së ishin të pa regjur me intrigat e diplomacisë, si dhe kishin ardhur pa 
u konsultuar nga i kalituri me përvojën e tij politike 38 vjeçare të 
burgjeve të Jugosllavisë, menjëherë i mikluan, duke përdorur 
marifetin e ngritjes dhe përbërjes së një Qeverie të Përkohëshme për 
Kosovën (QPK), një qeveri koalicioni (por jo si ajo që do të mund të 
delte nga Asamblea Qytetare), sidomos tani që situata politike kish 
marrë një kthesë serioze. Kush ka etje për pushtet ëndërron atë që i 
do qejfi. 

Me sa u pa më vonë, me këtë marifet, antarëve të UÇK-së në 
Rambuje u kishin gjetur zemrën. Gjithçka që i shërben vetëm 
vetëvetes është e keqe, qoftë ajo shkencë, politikë, letërsi, art apo 
dhe fë. Sa shpejt e lëshojnë veten njerëzit para miklimit, sidomos kur 
u afrohet pushtet (1) 

Dhënia e së drejtës delegatëve të UÇK-së për të formuar QPK-në, 
ishte dëmshpërblimi që i jepej Drejtorisë Politike me që pranonte 
eleminimin e UÇK-së, por edhe me një kosto tjetër jo të vogël: do të 
ringrihej nga balta ku kish rënë Rugova dhe partia e tij. E megjithatë 
Hashim Thaçi e ndjente se, me nënshkrimin e atyre kushteve të 
disfavorshme për Kosovën, veçanërisht për UÇK-në, po shkelte me 
të dy këmbët betimin e UÇK-së, dhe këtë e ka shprehur vetë në fjalët 
që i thotë Xhejms Rubinit në Kështjellë, disa momente para se të 
nënshkruante Marrëveshjen e Rambujesë: “kam frikë për jetën 
timel... Ai ruante lëkurën e vet”.154) 

Por, ja që ishte miklimi me pushtetin që Thaçi dhe Drejtoria Politike u 
trullosën, u magjepsën dhe u përgjumën. Pushteti është drogë e 
fortë. Po të mos ishte e tillë etja për pushtet, politikanët nuk do të 


159 Madeleine Albright “Zonja Sekretare”, f. 470 

mashtronin paturpësishtë gjatë fushatave elektorale. 

Kjo është arsyeja kryesore pse këta njerëz, sot e gjithë ditën 
falënderojnë Rambujenë155). Dhe këtë e bëjnë ngaqë garantuan 
pushtetin, duke bërë kurban UÇK-në. Ndaj dhe ata kanë 15 vjet që 
nuk guxojnë me thënë se lirinë në Kosovë e solli UÇK-ja duke 
bashkëvepruar edhe me NATO-n, por thonë të kundërtën156), 

Për delegatët pa përvojë diplomatike të UÇK-së, (themi të UÇK-së, 
pasi anëtarët e tjerë të atij delegacioni ishin thjesht për dekor dhe për 
ringjallje), ishte e pamundur ta kuptonin “ofiçinën” e diplomacisë. 
Duke qenë se në diplomaci nuk ka ligje dhe regulla të qëndrueshme, 
diplomatët europianë iu përveshën UÇK-së, duke u nisur nga 
paragjykimet që kishin krijuar për të. Faktet që mundoheshin të sillnin 
anëtarët e Drejtorisë Politike nuk luajtën asnjë rol, të cilat na i 
dëshmojnë në librat e tyre zotërinjtë R. Qose, J. Krasniqi, E. Tahiri e 
R. Buja. Detyra e diplomatëve është që të mos i japin palës tjetër 
asnjë epërsi, se vetëm kështu mbrojnë interest e qeverive të tyre, të 
cilat nuk janë argumentë juridikë e që mund të debatohen. Dhe të 
gjithë diplomatët profesionistë ia arritën qëllimit, asnjë pikë e projekt- 
marrëveshjes nuk u ndryshual 

Por ajo mbledhje pati edhe dy të mira: delegacioni kosovar bëri një 
muaj konvaleshencë dhe, e dyta, nuk u nënshkrua marrëveshja nga 
serbët, të mirën e sëcilës do ta trajtojmë në vijim. 

Jo më kot i argasuri në vuajtje, Adem Demaçi ngulte këmbë që 
gjithçka duhej bërë para se të niseshin për në këtë Konferencë. 
Rezultati përfundimtar i asaj konvaleshence në kështjellën mesjetare, 
ku Napoleon Bonoparti kaloi natën e fundit të tij si Perandor, erdhi 
ngaqë delegatët e UÇK-së, në vend që të bënin diplomaci, bënin 
politikë për pushtet. Mirëpo, në aktivitete të këtij karakteri po bëre 


IS) “Me marrëveshjen e Rambujesë u krijua mundësia e intervenimit të 
NATO-s ndaj caqeve të ushtrisë serbe në Kosovë”. Hashim Thaçi, me rastin 
e 15 vjetorit të fillimit të bisedimeve në Rambuje, (“Express”, 05 Shkurt 
2014). 

politikë me synimin për pushtet, nuk udhëhiqesh kurrë nga ndjenjat 
dhe interest e vendit, por vetëm nga interest partiake, personale apo 
grupore. Antarët e Dr.P u mikluan aq shumë kur u besuan mandatin 
e krijimit të Qeverisë së Përkohëshme, sa u ishte mbushur mendja se 
gjithë bota po i kthente sytë nga ata. Gjë që edhe ndodhi. 

Delegacioni i UÇK-së, ndoshta e lidhi ofrimin e QPK-së dhe veten me 
kushtet demokratike për vetëvendosjen. Mirëpo ky vetëmashtrim i 
tyre vinte ngaqë ata nuk e dinin se përse ekzistojnë në botë 
diplomatët, të cilëve shpesh ua ka ënda të kërkojnë ato fakte që i 
duhen diplomacisë së tyre. Diplomacia është një lloj arti, jo si 
shkencat e tjera ku të gjithë fenomenet pleksen midis tyre dhe 
ndikojnë në njeri-tjetrin, por një lloj arti ku secili sheh vetëm interest e 
vendit të tij dhe jo të vetat personale, ndaj dhe shkrimtari Mark Tuen 
thoshte se, “Diplomacia është një lloj shahu, ku popujt zihen në mat- 
pozicion.” 

Delegatët kosovarë pa dyshim që i kanë përfytyruar bisedimet e 
Rambujesë si një komedi me role të caktuara paraprakisht, ndaj dhe 
shkuan sikur venin në dasëm, duke harruar që serbët nuk e harrojnë 
diplomacinë edhe kur bëjnë shaka (hajgare), të cilëve u rreh çekani 
kurdoherë: vetëm për Serbinë. Këta thjeshtarakët tanë “demokratë” 
fluturonin nga gëzimi kur mendonin dhe shihnin sesi shumë figura të 
larta diplomatike të Perëndimit po merreshin me ta seriozisht, si të 
tillë, ata shkriheshin nga entusiazmi që u zjente përbrenda, 
entusiazëm që mbyteshin në një pikë ujë, ngaqë secili prej tyre ishte i 
etur për pushtet e lavdi. 

Kalimi i UÇK-së në sulme të përgjithshme - një armë e mirë 
diplomatike. 

Krahas këmbënguljes për mospranimin e 10 kushteve vdekjeprurëse 
për Kosovën dhe UÇK-në, Demaçi ishte edhe për vijimin e sulmeve 
nga ana e UÇK-së, deri sa të ishin serbët ata që të kërkonin me zë të 
lartë paqen. Për Demaçin, kalimi i UÇK-së në atë periudhë në sulme 
të përgjithshme, ishte një lloj diplomacie ushtarake në favor të 
delegacionit shqiptar. Ai dhe komandantët e zonave operative ishin të 

bindur se fati i Kosovës do të niste fillimisht me vendosjen e një 
balance të forcave, duke luftuar në terren dhe pastaj në tavolinën e 
bisedimeve. Për këtë arsye Demaçi kërkonte ta zvarriste edhe më 
shumë Konferencën Ndërkombëtare, sepse, duke e zvarritur atë dhe 
duke u kërkuar forcave të UÇK-së në terren që të ndërmerrnin sa më 
shumë sulme masive të gjithanshme, (duke i ardhur kështu në takim 
diplomacisë amerikane), me synimin që balanca ushtarake të 
peshonte në anën e UÇK-së. Kjo gjë do të sillte përmirësimin e 
pozitës negociuese të UÇK-së, duke bërë të mundur të sillte edhe 
oferta më të mira. “Diplomacia ka sukses kur ke në dorë një forcë të 
konsiderueshme”, thoshte Napoleon Bonoparti. 

Demaçi i bënte këto llogari, pasi ai bën pjesë në atë lloj kategorie 
njerëzore që e di mirë punën e tij. Një njeri që e di mirë punën e tij 
diplomatike, vlen më shumë se një delegacion me dhjetra diplomatë 
e me dhjetra baule me dokumenta. Kjo aftësi dhe ky qëndrim i 
Demaçit, duke u kundërshtuar nga faktori diplomatik europian, 
zbulonte hipokrizinë e prapaskenës së Rambujesë. Për këtë arsye 
Demaçi u akuzua puçist edhe nga Kadareja pse këmbëngulte të mos 
realizohej ajo marrëveshje e heshtur ndërkombëtare kundër UÇK-së, 
e cila parashihej në projekt-marrëveshjen e përgatitur me arrogancë 
e pa asnjë lloj finese, duke u munduar t'u mbushte mendjen 
shqiptarëve se: e bardha nuk ndryshonte aspak nga e zeza. 

Nëse UÇK-ja do të kish ndyshuar strategjinë luftarake të saj, duke 
kaluar në atë të taktikës partizane (guerile), për të cilën këmbngulte 
Demaçi qysh në Gushtin e vitit 1998, por edhe sikur ajo të kish nisur 
ta zbatonte masivisht taktikën guerile edhe ato ditë Janari, pas 
shkëmbimit të robërve, bisedimet në Rambuje do të ishin në interes 
të UÇK-së dhe të Kosovës. Jo ajo që s'ndodhi, por delegatët e UÇK- 
së kërkuan ndalimin e luftimeve porsa vunë këmbët në Kështjellël Ai 
propozim kosovar tregon se delegatët tanë as atëherë e as sot nuk e 
kuptuan se pse ajo Konferencë bëhej me aq urgjencë, për mos të 
thënë gjë tjetër. 

Si mund tia mbushje mendjen Demaçit se me eleminimin e UÇK-së 

garantohej liria e Kosovës21 Dhe kujti Adem Demaçit (1), i cili ishte 
rrahur me vaj e me uthull, jo pak, por 28 vjet nëpër burgjet e Serbisë. 
Kjo ishte arsyeja pse Demaçi habitej dhe nuk mund ta konceptonte 
se mbi ç'baza detyrohej Drejtoria Politike të pranonte kushte të tillal 
Apo mos vallë kishin pranuar të vendosej në Kosovë një pushtet i tillë 
që të ishte mik dhe i parrezikshëm për Serbinë e të mos kërkonte 
kurrë vetëvendosjen e shqiptarëve në Kosovë”21 Dhe, me sa dimë, kjo 
e fundit është theksuar në Kushtetutën e Kosovës. Dhe, një qeveri e 
tillë nuk mund të bëhej pa LDK-në dhe satelitët e saj. 

Ajo projekt-marrëveshje e inkurajonte Millosheviçin ngaqë ia bënte të 
qartë se UÇK-ja nuk kish aleatë as në Kosovë dhe as jashtë 
Kosovës, ia bënte të qartë se UÇK-ja mbetej e izoluar dhe se ushtria 
e tij në këtë rast mund ta sulmonte UÇK-në pasi nuk do të kishte 
mbështetje, duke e rrudhosur gjithnjë e më shumë pa rrezikuar që 
mund të haste në një rezistencë edhe nga ana e NATO-s dhe vendet 
e G-8. Ishte ky inkurajim që e çoi Serbinë në hartimin e planit të 
Operacionit “Patkoi”. Në këto kushte nuk është për tu habitur pse 
Adm Demëaçi do të delte kundër asaj projekt-marrëveshje. 

Kur Demaçi u bind përfundimisht se antarët e delegacionit kosovar 
në Rambuje ishin të vendosur ta eleminonin UÇK-në, ai, në 2 Mars 
1999, dha dorëheqjen nga funksionet që kish për luftën, duke u 
shndërruar në një qytetar i thjeshtë, i bindur se në të ardhmen, atij 
nuk do ti besohej më asnjë detyrë në institucionet kukulla të 
Kosovës, ndoshta mund ta “qetësonin” me nderime të tjera, por kurrë 
që t'i besohej pushtet. Dorëheqja e tij tregonte se në të ardhmen 
njerëzit plastelinë të Kosovës shumë shpejt do të bëheshin miqtë më 
të mirë të shumë prej diplomatëve dhe politikanëve proserbë. Kjo 
është ligjësi e çdo pushtuesi. Dhe kjo e trondiste atë. Demaçi e 
gjykonte gjithçka nga pikëpamja e interesave të Kosovës, pasi e kish 
të qartë rëndësinë që kish Kosova kukull për interesat dhe sigurinë e 
diplomasisë europiane dhe asaj sllave në Ballkan, se vetëm kështu 
mund tia arrijnë qëllimit që amerikanët të mos ua zenë vendin në 
këtë gadishull. Dhe kjo politikë e nëndhëshme europjane bëhet 

ngaqë e dinë se interesi i Amerikës kërkon që kombet e vegjël të jenë 
miqtë e tyre, pasi ata janë mbështetja kryesore e tyre në Evropë. 

Pse Demaçi dha dorëheqjen nga detyra që i pat ngarkuar SH.P.i 
UÇK-së2 

Adem Demëaçi kishte jetuar shumë gjatë jashtë rrethit të njerëzve të 
atij kallëpi, që e fyen. Si në burgjet e Jugosllavisë ashtu edhe në 
opinionin shqiptar të ish-Jugosllavisë atë e mbanin përveç si një hero, 
edhe si një dijetar erudit dhe, ai vendosi të largohej nga këta njerëz 
kur e pa se rruga e tyre ishte pa kthim prapa, duke menduar me vete 
se është më mirë të rish vetë larg njerëzve të tillë karjeristë sesa të të 
nxjerrin ata jashtë rrethit të tyre, të cilët tallen me gjithçka që 
ndryshon nga qëndrimi i tyre. “Ata që ma kishin dhënë para gjashtë 
muaj të drejtën për të folur në emër të tyre, ata edhe pas gjashtë 
muajsh, ma morën atë të drejtë. Ata më patën ofenduar, ata më 
patën goditur në shpirt. Prandaj unë dhashë dorëheqje, sepse nuk 
kishte kuptim që tu shërbeja edhe më tutje atyre që menduan 
atëherë se e dinin politikën më mirë se unë dhe se, në synimet e tyre, 
për t'u bërë “liderë politikë”. Ademi i ngratë me bashkëpuntorët e vet, 
ishin pengesë”157, përgjigjet vet Adem Demaçi. 

A duhej që Demaçi të jepte dorëheqjen në ato momente2 

Faktet tregojnë se Demaçi nuk e kish menduar dorëheqjen deri një 
ditë më parë se ta bënte atë veprim. Përkundrazi, ai kish menduar 
kompromisin midis tij, Drejtorisë Politike dhe Shtabit të Përgjithshëm, 
ku bënin pjesë edhe komandantët e zonave operative. Për këtë 
qëllim u përpoq të organizonte atë mbledhje të përbashkët, (ndoshta 
përfshi dhe LKÇK-në), ku të analizoheshin të mirat dhe të këqijat që 
do të pasonin për Kosovën dhe UÇK-në prej aktit të mosnënshkrimit 
të Marrëveshjes së Rambujesë, ose nënshkrimin me kushte. Vetëm 
kompromisi të shpëton nga kolapse të tilla. Adem Demaçi këtë 
demarsh e ka bërë në datën 1 Mars 1999, porsa kthehen delegatët e 
UÇK-së nga Rambujeja dhe mbrijnë në Kosovë, pas fazës së parë të 


15) Adem Demaçi: “Liria dhe joliria”, f.28 

Konferencës së Rambujesë. 

Sikundër do ta shohim më poshtë, edhe ky demarsh i Demaçit 
dështoi, pasi ishin marrë masat shumë më herët që Demaçi të 
dështonte në misionin e tij: Dimë se Demaçit propozimin, në Gushtin 
e vitit 1998, për të qenë përfaqësuesi politik i UÇK-së ia bënë në 
emër të Drejtorisë Politike Xhavit Haliti dhe Azem Syla dhe jo drejtori 
politik i saj, zHashim Thaçi, edhe pse edhe ky ato ditë ishte në 
Tiranël Rezulton, gjithashtu, që Adem Demaçi nuk ka kontaktuar në 
asnjë rast me Drejtorin e Drejtorisë Politike të UÇK-së, Hashim 
Thaçin, prej 13 Gushtit 1998 deri në Shkurt 1999, kur ai shkoi në 
Rambuje, edhe atëherë me telefoni Bazuar në rrjedhën e mëpasme 
të ngjarjeve, që tashmë dihen, nuk gabojmë të themi se Hashimi i ka 
qëndruar qëllimisht larg Demaçit që ky i fundit ta kuptonte se kryesori 
i politikës së luftës në Kosovë ishte Hashimi, ndërsa Demaçi thjesht 
një i deleguar prej tij në Prishtinë ku, për çdo veprim të tij do të merrte 
miratimin e Hashimit përmes zëdhënësit të SHP, Jakupit. Dhe, me sa 
kuptohet, Demaçi ose nuk e ka vlerësuar ose nuk e ka vënë re këtë 
zgjedhje të Hashimit. 

Meqenëse Hashimi arriti ta tundonte Jakupin, duke e nxitur të 
sabotohej Asambleja Qytetare edhe nga Shtabi i Përgjithshëm, erdhi 
momenti që ta përdorte Jakupin edhe për t'i hapur rrugën për 
Kryeministër. Kjo kërkonte që përsëri duhej luftuar kundër Demaçit, 
pasi ai ishte pengesa më serioze. Dimë që në Rambuje, me pëlqimin 
edhe të amerikanëve, u pranua nga i tërë delegacioni kosovar që të 
krijohej Qeveria e Përkohëshme (QPK) dhe mandatori i saj të delte 
nga UÇK-ja. Dimë, po ashtu, që Rugova e pranoi atë qeveri kalicioni 
me një kusht: që mandatori i saj të ishte Jakup Krasniqits8. Këtu 
Hashimi manovroi me shumë shkathtësi. Kërkoi që të ndërpritej 
konferenca, pasi i duhej që “të konsultohej me komandantët në terren 
dhe me SHP”. Mirëpo, që të eleminohej pengesa Demaçi, duhej që ai 
të jepte dorëheqjen, ndryshe, nëse mblidheshin komandantët e 


1559 B. Shala “Vitet e Kosovës”, f. 282 

zonave operative dhe SHP, të cilët dy-tri javë më parë e kishin 
zgjedhur Demaçin Komisar të Përgjithshëm të UÇK-së, Demaçi do të 
ishte kandidatura e vetme për Kryeministër. Dhe mënyra u gjet: 
Fillimisht shkuan në Kosovë Jakup Krasniqi, Ramë Buja dhe Azem 
Syla, të cilët, kuptohet, duhet të kenë marrë për detyrë që ta 
detyronin Demaçin të jepte dorëheqjen dhe më pas ishte e lehtë 
manipulimi veç e veç i komandantëve për propozimin e Hashimit për 
Kryeministër. 

Dhe skenari u realizua lehtësisht. 

Demaçi shkoi në Drenicë për kompromisin midis tij, Drejtorisë Politike 
dhe Shtabit të Përgjithshëm, i shoqëruar nga Albin Kurti dhe shoferi 
Shasivar Makolli, ku takohet me antarët e SHP të UÇK: Azem Syla, 
Fatmir Limaj, Jakup Krasniqi, Lahi Brahimaj dhe Ramë Buja. Ai shkoi 
për t'i bindur duke shfrytëzuar kryesishtë po ato argumenta që vet ata 
i kishin përdorur në Rambuje, për t'i bindur se ato kushte që i 
imponoheshin UÇK-së qenë vetëm një humbje e rëndë kohe, duke i 
quajtur punimet e deriatëhershme si bisedime, ngaqë nuk ishte bërë 
asnjë përparim. Nëse arrihej ai kompromis, atëherë në udhëheqjen e 
UÇK-së do të krijohej një rregull i ri, gjë që tregon se Demaçi nuk e 
bënte atë përpjekje për arsye individuale. 

Por, çuditërisht, ata e pritën me gjuhën e armiqësisë, “me këmbët e 
para”. Ajo lloj pritje eleminoi kompromisin. Jakup Krasniqi, i ndihmuar 
nga Fatmir Limaj, e realizoi edhe këtë detyrë të dytë kundër Demaçit. 
Në shenjë mirënjohjeje, me të mbritur pas disa ditësh në Kosovë 
Hashimi e mori Fatmirin si shoqërues në të gjitha lëvizjet që bëri “për 
t'u konsultuar” me komandantët e zonave operative. Madje, edhe pas 
një muaji, kur Fatmiri u vetëemërua zevendës Ministër i Mbrojtjes, 
Kryeministri Thaçi nuk reagoi. 

Dhe ja si ndodhi: “Fatmir Limaj e urdhëron Demaçin të dalë jashtë 
nga dhoma e takimit. Fill më pas, Demaçi fillon të spjegojë përse 
dokumenti i ofruar në Rambuje është krejt i papranueshëm. Albin 
Kurti ndërhyn për ta plotësuar... Sipas Kurtit, Krasniqi e kishte 
ndërprerë, duke i thënë: “Ne e kemi nisë UÇK-në, prandaj ju nuk 

mund të na mësoni se si të veprojmë... Askush nuk u ka ftuar, mund 
të shkoni” 159). 

Edhe i pavdekshëm sikur të ishte Demaçi, zemra do t'i kish krisur 
përbrenda. I shumëpësuari Adem Demaçi, nuk e priste nga Jakup 
Krasniqi dhe Fatmir Limaj atë përgjigje, e miratuar në heshtje nga 
Azemi, Ramë Buja dhe Lahi Brahimi. I adhuruar nga të gjithë, i flakur 
nga Drejtoria Politike, Ai e ndjeu veten si një mall i pashitur. Shumë 
gjëma kish kaluar ai mes dallgëve të jetës, por ja që duhej edhe kjo 
bashkë me të tjerat. Ju prenë zemër e gjunjë që nuk ia mundësuan 
shpresën e fundit të shpëtimit të UÇK-së nga vdekja. Ai u kurbanizua 
si individ, e cila u bë në emër të cinizmit politik, e kamufluar në emër 
të interesave gjoja fisnike të Kosovës. Dhe si zgalem fluturimthi doli 
jashtë i zhgënjyer dhe i lodhur nga humbja, por edhe i vetëm sepse 
ishte i vetëm. E megjithatë në moment iu lartësua krenaria nga bindja 
se nuk do ta thyenin dot, ajo krenari e burrit që nuk pranon të 
përkulet as para perëndive, as para frikës së tragjedisë së individit që 
nuk përshtatet, që nuk dorëzohet, që arsyeton me kokën e vet dhe 
për këtë arsye vdes i vrarë nga të gjithë. 

I ngopur me vuajtje, ai u nis për në Prishtinë, pa u ankuar, edhe pse 
e shihte me sy vdekjen e UÇK-së. “Për Demaçin mund të shkruhet 
gjithçka, por muna të thuhet vetëm një: është një histori e gjallë në 
lëvizje e sipër dhe si e tillë të detyron jo vetëm respektin, por edhe 
dashurinë, jo vetëm dashurinë, por edhe përcaktimin. Mund të jesh 
me të, përbri tij, por nuk mund të jesh indiferent ndaj tij.'160) 
Veprimtaria politike e Demaçit të bind se gjithkush mund të jetë 
dikushi nëse ndjek rrugën e shpëtimit të popullit, që është shembulli i 
individit që revolucionarizon vetveten. Por e vërteta është se ne nuk 
dimë t'i kushtojmë tërë dashurinë tonë një personi të spikatur 
progresist, dhe, edhe kur duam të sillemi me nderim ndaj tyre, më 
tepër respektojmë veten tonë. Vetëm mjedisi që i rrethon këta njerëz 


'9) shkëlzen Gashi “Adem Demëaçi, biografi”, Prishtinë, 2010, f. 168-169 
'60 Ukshin Hoti, vepër e cituar, f. 176 

është i aftë ose t'i ngrerë në majat më të larta të filozofisë ose t'i 
gremisë në humnerat më të neveritshme. 

Një konsultë të tillë, sikundër kërkoi Demaçi në 1 Mars 1999, për 
nënshkrimin a mosnënshkrimin e Marrëveshjes së Rambujesë, atë 
ditë e prisnin edhe vetë komandantët e Zonave Operative. Dhe këtë 
na e dëshmon komandanti i zonës së tretë operative, Ramush 
Haradinaj, i cili thotë: “Kam respekt të jashtëzakonshëm për Adem 
Demaçin, për meritat e tij si shqiptar, simbolizon ndoshta edhe 
periudhën e kaluar të popullit tonë si periudhë persekutimi... Mendoj 
se zgjedhja e Demaçit nuk ka qenë e gabuar... E kam parë duke dalë 
i nervozuar prej aty. Evitimi apo mënjanimi i Demaçit nga posti që 
ishte nuk m'u ka duk punë e mirëfilltë... Fakti se një ditë të caktuar ky 
njeri, që u identifikua me ne, nuk është më, nuk më ka pëlqyer. Nuk 
kam pasur të qartë se pse veprohej kështu. Ne, komandantët e 
zonave kemi kërkuar të ballafaqohemi me të. 7161) 

Dorëheqja e Demaçit, përveç që i hapi rrugën Hashimit për 
Kryeministër, ajo entusiazmoi edhe gjithë ish-nëpunësit kosovarë që i 
patën shërbyer me zell Serbisë në 20 vitet e fundit, pasi u garantuan 
se me ardhjen e administratës ndërkombëtare në Kosovë dhe më 
pas të koalicionit qeverisës UÇK-LDK, ata do të riktheheshin në po 
ato vende pune që kishin pasur më parë. Dhe nuk u gabuan. 

E gjithë kjo tregon se, mosmarrëveshja midis Adem Demaçit me 
Drejtorinë Politike dhe SHP të UÇK-së, nuk vinte nga moskuptimi prej 
tyre i pasojave që rridhnin nga pranimi i 10 kushteve të 
panegociueshme të projekt-marrëveshjes së Rambujesë, por ngaqë 
kjo anëtarësi bënte dredhi të organizuar, duke bërë të paditurin për 
pasojat që do të rridhnin prej atyre kushteve: thjesht për interesa 
grupore. Me atë veprim “Qëllimi i tyre, - shkruante tre ditë më pas, 
në 5 Mars 1999 Fazli Veliu, i cili e udhëhoqi LPK-në për një dekade 
të tërë, deri në Maj 1998 - ishte që të mënjanohej LPK-ja dhe me 


19) Bardh Hamzaj “Rrëfime për luftën dhe lirinë”, vepër e cituar, f. 112- 

UÇK-në të veprohej sipas skenarëve të faktorëve të jashtëm” 162). 
Është keq kur lufta i nënshtrohet një interesi të përcaktuar që më 
parë, pasi nuk dëgjohen mendimet e kujdesshme të të tjerëve. Po 
kaq e keqe është kur ata që janë në krye të kryengritjes përpiqen t'ia 
nënshtrojnë vetes politikën e luftës. Ndaj dhe për Demaçin u bë e 
qartë se Dr.P dhe SHP nuk donin ta dëgjonin zërin e arsyes. Në ato 
rrethana, Demaçit nuk i mbetej gjë tjetër, veçse të jepte dorëheqjen, 
akt, të cilin e bëri ditën e nesërme. Ai e ndërmori atë veprim pasi e pa 
që e kish shumë të vështirë t'ia arrinte qëllimit për të cilin u mundua, 
sepse po ndeshej me dy verbëri: verbërinë kolektive pacifiste dhe 
verbërinë selektive për pushtet e lavdi, të cilat përbënin dhe përbëjnë 
një gënjeshtër të madhe që sundon ende Kosovën. 

Çfarë do të ndodhte nëse Drejtoria Politike dhe SHP do të 
dakordoheshin me Demaçin që Marrëveshja të mos nënshkruhej 
nga UÇK-ja2 

Le ta merrnin përgjegjësinë e nënshkrimit të saj forcat e tjera politike 
dhe të “pavarurit', që na mburren sot e gjithë ditën se kanë bërë 
heroizëm, ngaqë edhe përbënin shumicën e atij delegacioni kosovar. 
Se Si do të vijonin punët më pas, atë do ta diktonin situatat që do 
krijoheshin, por, ama, do të ishte një vendim kolegjal dhe i 
përgjegjshëm i forcave politike që shpërthyen luftën dhe jo vendim i 
4-5 personave. Si rjedhojë, UÇK-ja nuk do të kish disfatë përderisa 
nuk e ndjente veten të mundur. Mos harrojmë një përvojë të 
përbotshme: është i tmerrshëm ai që nuk ka më se ç'të humbasë. 
Cilido që do të ishte reagimi i Fuqive të angazhuara në Rambuje, pas 
shpalljes së mosnënshkrimit nga UÇK-ja të Marrëveshjes, SHBA 
tashmë kishin shkuar shumë larg në mbështetje të Kosovës dhe 
UÇK-së, saqë nuk mund të tërhiqeshin nga pozitat e mbështetjes së 
saj, të cilës i kishin premtuar edhe referendumin, pa ngjallur një farë 
ndjenje poshtërimi. Vetëm e ardhmia do ta tregonte nëse Serbia do 


199 Fazlli Veliu “LPK dhe UÇK, një emblem një qëllim”, Tiranë, 2000, 

të ishte aq e fortë sa të përballonte forcën mbarë shqiptare dhe atë të 
opinionit publik botëror, i cili ishte haptazi me frymën luftarake në 
Kosovë. Madje edhe Kryemytftiu i tartarëve kazanë, Ravil Gainutdin, 
deklaroi se muslimanët rusë do të nxisnin vullnetarë për të luftuar në 
anën e shqiptarëvett3). 

Franca dhe Rusia nuk mund ta mbështesnin Serbinë në rast se kjo 
do të hynte në luftë me Amerikën. Aq më shumë që qeveria ruse nuk 
kish marrë asnjë zotim në këtë apo atë mënyrë. Gjithashtu, duke 
qenë se dëshira e fuqive të tjera europiane ishte për të ruajtur paqen 
në Ballkan, kjo do t'i shtynte ato të bashkonin gjithë forcat e tyre për 
të gjetur një zgjidhje që do të mund të pajtonte aspiratat e ligjshme të 
Kosovës me parimin e vetëvendosjes, edhe për faktin se Rusia nuk 
do tia lejonte vetes që Serbia ta tërhiqte për hunde, po të kemi 
parasysh mundësitë ekonomike të atëhershme të Rusisë. 

Mirëpo, Drejtoria Politike dhe Shtabi i Përgjithshëm, duke qenë 
entusiastë ngaqë po u dhurohej pushteti, as u shkonte ndërmend të 
merrnin parasysh këto rrethana, të cilat e bënin të pashmangshme 
edhe ndërhyrjen me forca tokësore të SHBA. 

Vetëm me këtë strategji politike të Demaçit shtyhej për në fund të luftës 
diskutimi zyrtar i çështjes së pavarësisë a vetëvendosjes së Kosovës, 
ku do të përfshihej pa dyshim edhe çështja e Kosovës Lindore dhe e 
kufijve me Serbinë. Në këtë rast një pajtim i plotë i Fuqive lidhur me 
pikat që preknin interest e tyre do të ishte absolutishtë e nevojshme, 
kur të vinte momenti, pavarësisht se do të bëhej a nuk do të bëhej një 
konferencë apo një mbledhje ambasadorësh. 

Pikërisht tashti ishte momenti sipas Demaçit që, po ta refuzonin 
nënshkrimin e asaj lloj Marrëveshje të Rambujesë, do të ishte e 
sigurtë që do të merrnin pavarësinë a vetëvendosjen, pasi Amerika, 
meqë kish premtuar referendumin mund të lëshonte edhe më shumë 
rrugë e mund të rriste edhe më shumë përkrahjen, sidomos duke 
parë që opinioni publik shqiptar në tërë trojet shqiptare dhe në 

diasporë dukej që ishte i gatshëm ta mbështeste UÇK-në në të gjitha 
mënyrat. Dhe faktet tregojnë se kjo gjë pritej edhe nga SHBA. Këtë 
na e bën të qartë deklarata e kryeministrit shqiptar i asaj kohe, 
Pandeli Majko, dhënë TVSH, porsa ishte kthyer nga Uashingtoni, 
datë 9 Shkurt 1999: “Nëse serbët vazhdojnë të ushtrojnë gjenocid 
mbi vëllezërit shqiptarë në Kosovë, atëherë gjithë shqiptarët, kudo 
qofshin, në Mal të Zi, Maqedoni a Kosovë, kanë të drejtën e 
vetëmbrojtjes kolektive”164. “Në politikë asgjë nuk ndodh rastësisht, - 
thotë Franklin Ruzvelt.- Nëqoftëse ajo ndodh, atëherë të jesh i sigurtë 
se ajo është planifikuar të ndodhë ashtu”. Por shumëçka do të varej 
nga fakti nëse Shqipëria do të qëndronte bashkë me Demaçin apo 
me Drejtorinë Politike në këtë pikë. 

A ka gabuar edhe zoti Demaçi” 

Të gabosh është njerëzore, sidomos në situata të ndërlikuara dhe aq 
më shumë në kohë lufte. Vetëm të vdekurit nuk gabojnë. Bazuar në 
të dhënat dhe njohuritë që kemi sot rreth këtyre ngjarjeve që po 
analizojmë, mendojmë se edhe zotit Demaçi, sikundër edhe u 
shprehëm më lartë, i kanë shpëtuar disa raste pa u kushtuar 
vemendjen e duhur, në cilësinë e Përfaqësuesit të Përgjithshëm 
Politik të UÇK-së, të cilat kanë sjellë pasoja jo të këndshme. 

Së pari, sikundër është bërë e njohur publikisht, zotit Demaçi, detyra 
e rëndësishme e Përfaqësuesit të Përgjithshëm Politik të UÇK-së i 
është propozuar nga dy persona, në cilësinë e anëtrëve të Shtabit të 
Përgjithshëm, Xhavit Haliti dhe Azem Syla. Mirëpo, nuk kemi asnjë 
lloj vendimi të Kryesisë së LPK-së, e cila pat organizuar shpërthimin 
e asaj: ose edhe të Shtabit të Përgjithshëm të UÇK-së që të jet marrë 
një vendim i tillë dhe, njëkohësishtë, të ketë autorizuar zotërinjtë 
Xhavit Haliti e Azem Syla t'ia afronin zotit Demaçi atë propozimi 
Madje edhe propozimi edhe pranimi nga ana e zotit Demaçi rezulton 
se janë bërë në mënyrë verbale, kur dihet që edhe nëse pranon të 
drejtosh përkohësishtë qoftë edhe veturën e një personi tjetër, do të 


169 Fehmi Baftiu: “Kosova krizë ndërkombëtare”, f. 326 

duhet të nënshkruhet një akt noterie midis dy palëve, e jo më për të 
drejtuar një luftë çlirimtare kombëtarel Ndërsa kjo lloj marrëveshje 
ndoshta mund të jetë unikale në llojin e vet. A është vepruar gabim 
nga të dy palët, në këtë rast2 Fakti i mosekzistencës së një vendimi 
kolegjal nga një forum udhëheqës i luftës apo i UÇK-së, tregon se ata 
dy persona jo vetëm që atë nismë e kanë marrë në kry të vet, pa 
dijeninë e udhëheqjes së LPK-së apo të Shtabit të Përgjithshëm, por 
nuk përjashtohet mundësia që me atë propozim të kenë patur një 
qëllim me paramendim: për ta përdorur Demaçin për të manipuluar, 
qoftë edhe përkohësishtë, masën e luftëtarëve të UÇK-së dhe 
opinionin publik, dhe, sikundër e pamë, deri diku ata ia arritën atij 
qëllimi, falë sinqeritetit të zotit Demaçi. 

Cila është pasoja e atij gabimi të zotit Demaçi” Demaçi, duke e 
pranuar atë detyrë vetëm nga këta dy përfaqësues të Drejtorisë 
Politike dhe SHP të UÇK-së dhe vetëm gojarisht, ai nuk mund të 
qëndronte më lart se programi politik i UÇK-së. Nëse ai do të 
këmbëngulte ta merrte atë detyrë nga udhëheqja e LPK-së dhe e 
LKÇK-së, (pasi SHP kish një marrëveshje të tillë edhe me LKÇK), ai 
do të qëndronte më lart se programi politik i UÇK-së, por edhe i atyre 
dy lëvizjeve politike, sepse për atë ishte thirrur, që t'i zbatonte dhe t'i 
përmirësonte ato programe në interes të Kosovës, të luftës në tërësi 
dhe të UÇK-së. Në atë rast do të ishte Demaçi, ai që do të 
urdhëronte SHP dhe jo ata, sikundër edhe ndodhi. 

Nëse Demaçi do ta merrte detyrën përmes një marrëveshjeje serioze 
me shkrim nga udhëheqja politike kryesore e përbashkët, (LPK dhe 
LKÇK), automatikisht që nuk do të ishte Drejtoria Politike dhe Shtabi i 
Përgjithshëm i UÇK-së që do t'i thoshnin Përfaqësuesit të Politik të 
saj: LARGOUI, por e kundërta, pasi ai do të kishte mbështetjen e 
gjerë të atyre forcave politike. Për të arritur diçka, duhet të jesh në 
pozitën që mund të arrish diçka. Këtë pozitë Demaçi nuk e kërkoi kur 
iu afrua ajo detyrë. Dhe këtë gabim të tij Demaçi e kuptoi vonë, kur 
thjeshtarakët e SHP i treguan derën. Aq thellë e ka ndjerë në shpirt 
Demaçi atë gabim, sa edhe është hidhëruar përfundimisht edhe me 

bigrafin e tij, Shkëlzen Gashin, pse ai e botoi atë fyerje që i bënë 
anëtarët e SHP165), Fatmir Limaj e Jakup Krasniqi, në 1 Marsin e vitit 
1999, kur i thanë: Dil jashtël 

Së dyti, Demaçi, porsa e pranoi atë detyrë, ashtu sikundër korigjoi 
strategjinë ushtarake të UÇK-së, duhej të kish korigjuar edhe tekstin 
e Betimit Ushtarak të saj, (sikundër bëri me Ballkaninë e tij), pasi ai 
tekst pasqyronte strategjinë politike të UÇK-së: bashkimin e Kosovës 
dhe të gjithë trojeve të tjera shqiptare nën ish Jugosllavi me shtetin 
amë, me Shqipërinë. Pse2 Sepse ishte ende e parakohshme: sepse 
asnjë forcë politike legale shqiptare e të gjithë travave shqiptare nuk 
e kish atë mision në programin e vet. Madje nuk e kanë as sot, veç 
Lëvizjes Vetëvendosje. Prandaj, do të ishte mirë të bëhej çmos për ta 
sfumuar hë për hë atë kërkesë, pa u realizuar çlirimi i Kosovës, me 
qëllim që të mos kishin ku të kapesh diplomatët ndërkombëtare dhe 
politikanët servilë shqiptarë për të anatemuar UÇK-në. Tash që ka 
ardhë ajo kohë mund të gjenden disa rrugë për ta pajtuar këtë 
dëshirë të popullit shqiptar në Kosovë. Duke u parapublikuar ajo i 
ngjante tezës së Ballit Kombëtar për “Shqipërinë Etnike”, kur në 
radhë të parë ishte Lufta për Çlirimin nga Fashizmi. 

Së treti, nuk duhej që Demaçi ta neglizhonte marrëveshjen e SHP 
me LKÇK-në, sikundër bëri. Pse e themi këtë2 Sepse dihet që: tre 
muaj më parë se Demaçit t'i propozohej detyra e Përfaqësuesit 
Politik të UÇK-së, SHP i saj kish nënshkruar më 11 Maj 1998 me 
Lëvizjen Kombëtare për Çlirimin e Kosovës (LKÇK): “Marrëveshje për 
bashkim armësh në nivel vendi dhe për drejtimin politik të luftës”166). 


169 shkëlzen Gashi “Adem Demaçi — biografi”, Prishtinë, 2010, f. iii 

'9 Shih Shukri Klinaku: “Vendimi fatal”, Çlirimi, Prishtinë 2000, f. 81-82: 
“Takimet vazhduan në Kosovë me krerët e UÇK-së, të cilët luftonin. Më 10 
Maj në Drenovc të Malishevës është arritur edhe një marrëveshje lokale 
ndërmjet Sabit Gashit (Kryetar i LKÇK, D.G.) dhe Fehmi Lladrovcit, sipas 
të cilës të gjithë antarët e armatosur të LKÇK-së hyjnë nën komandën e 
shtabit lokal të UÇK-së. Të nesërmen në takimin e zhvilluar ndërmjet Sabit 
Gashit e Fatmir Humollit me Rexhep Selimin, i cili fliste në emër të SHQ 

Duke qenë se Shtabi i Përgjithshëm i UÇK-së e kish nënshkruar më 
herët një marrëveshje politike serjoze me institucionin e një lëvizje 
politike ilegale dhe luftarake, e cila vepronte brenda në Kosovë dhe 
jashtë saj, me të cilën kish rënë dakort të krijonin Frontin Politik të 
Luftës, njëjtë sikundër po bënte me zotin Demaçi, atëherë ky i fundit, 
tek ndan kaq qartë edhe ndryshimin e strategjisë së luftës së UÇK-së 
me të tijën, a mund të mos kërkonte prej Azem Sylës e Xhavit Halitit 
edhe prezencën në atë marrëveshje të përfaqësuesit të LKÇK-së2 
Nëse Demaçi do ta kish riaktivizuar atë marrëveshje, ai do të kishte 
një mbështetje edhe më të gjerë në vendimet që do të merrte, edhe 
pse nuk po i afrohej ajo detyrë nga udhëheqja e LPK-së. 

Ndoshta zoti Demaçi nuk ka qenë në dijeni për marrëveshjen e SHP 


të UÇK-së, nënshkruhet marrëveshja për bashkim armësh në nivel vendi. 
Kësaj i parapriu edhe një bisedë e gjatë ndërmjet Sabitit e Fatmirit me 
Rexhepin, pas së cilës, siç rrëfen Sabiti në një intervistë dhënë “Zërit” (25 
Shtator 1999), Rexhep Selimi u nda më i kënaqur sesa kishte pritur. Pas 
kësaj ishte mbajtur takimi përfundimtar, nga 1 cili ka mbetur gjallë ky 
procesverbal: “Në takimin e mbajtur më 11.05.1998 në mes të Shtabit 
Qëndror të UÇK-së dhe Këshillit të Përgjithshëm të LKÇK-së, pas një 
vështrimi të përgjithshëm mbi rrethanat e krijuara së fundi në Kosovë është 
dalë me vendime konkrete që rezultojnë në bashkimin e të gjitha forcave 
çlirimtare në luftën e armatosur. 
Këshilli 1 Përgjithshëm 1 LKÇK-së vendosi që potenciali ushtarak 1 
disponuar nga LKÇK-ja dhe antarësia e gjerë e saj t'i jepet UÇK-së. Ky 
vendim është marrë duke ec konsideruar bashkimin e radhëve si nevojë 
urgjente të imponuar nga domosdodhmëria e kohës dhe e rrethanave të 
luftës së krijuar në Kosovë. Në takimin në fjalë është diskutuar edhe për 
krijimin e Frontit Politik të Luftës, 1 cili do të angazhohet në mënyrë 
intensive për bërjen e politikës së luftës dhe do t'i amortizoi të gjitha 
veprimet e dëmshme politike të çdo subjekti politik të Kosovës. Rreth 
çështjes së Frontit Politik të Luftës u vendos që të punohet intensivisht nga 
të dy palët për të realizuar sa më parë këtë objektiv prioritar të luftës sonë 
të përbashkët.. 
Shtabi Qëndror 1 UÇK-së Këshilli i Përgjithshëm i LKÇK-së 
Rexhep Selimi Sabit Gashi 
Mbajtur më 11.05.1998” 

me LKÇK-në. Mundet që edhe Azem Syla e Xhavit Haliti nuk e kanë 
vënë në dijeni Demaçin për atë marrëveshje me LKÇK-në. Ose e ka 
ditur, por kur ka dëgjuar deklaratën e zotit Jakup Krasniqi, në fillim të 
Korrikut 1998, në emër të Shtabit të Përgjithshëm, kur tha se, “UÇK- 
ja nuk ka nevojë për të qenë nën kontrollin e çdo force politike”, ka 
menduar se ajo marrëveshje ishte anulluar. Por, rrjedha e mëpasme 
e ngjarjeve na tregon se ajo deklaratë e zotit Jakup ka qenë inicuar 
nga dëshira për të mos e ndarë të nesërmen pushtetin, të nesërmen 
e luftës, me një forcë tjetër politike, duke menduar se një njeri i vetëm 
si Demaçi nuk ua rrezikonte atë qëllim. Mirëpo, është LKÇK-ja ajo që 
e ka vënë në dijeni zotin Demaçi pas një jave, në 20 Gusht, se ajo 
marrëveshje nuk qe anulluar me vendim kolegjal. Këtë njoftim LKÇK- 
ja e bëri përmes deklaratës së saj politike, ku theksonte: “Shtabi i 
Përgjithshëm i UÇK-së është dashur që për një hap të tillë kapital, të 
konsultohet, përveç me të tjerët, edhe me Këshillin e Përgjithshëm të 
LKÇK-së, pasi që ka nënshkruar një marrëveshje me këtë organ të 
LKÇK-së”167) 

Madje Shukri Klinaku, përfaqësuesi i LKÇK-së në Evropë, sqaron: 
“Pati tentime afrimi edhe më pas. Për shembull, disa herë kishim 
kërkuar nga LPK-ja në diasporë për të mbajtur tubime të përbashkëta 
informative dhe sqaruese në dobi të zhvillimit të luftës. Dhe, ndodhi 
që në Gjenevë të merreshim vesh për tubim të përbashkët. Tubimit i 
parapriu një marrëveshje me shkrim ndërmjet përfaqësuesve të dy 
organizatave, për mirësjellje përpara publikut. Publiku mirëpriti këtë 
paraqitje të përbashkët, mirëpo LPK-ja, siç do shihet më vonë 
arsyeja, kurrë nuk do ta dëshironte një tubim të tillë, e këtë e kishte 
ditur edhe pa këtë tubim”168. Gjë që tregon se është vetë zoti 
Demaçi që nuk e ka marrë parasysh atë marrëveshje mes SHP dhe 
LKÇK-së, njëkohësisht nuk na rezulton që ta ketë marrë parasysh 
edhe më pas. Mos harrojmë që LKÇK-ja kishte edhe revistën ilegale 


'9N Gazeta “Rilindja”, 21 Gusht 1998 
'69) Shukri Klinaku: “Vendimi fatal”, f. 82 

“Çlirimi”, e cila botohej në një tirazh jo të vogël, të cilën Demaçi do ta 
kish një ndihmëse të pallogaritshme për të bërë udhëheqjen politike 
të popullit për luftë. 

Duke e parë këtë fakt nga largësitë e sotme, mendojmë se zoti 
Demaçi e thellon këtë neglizhencë ndaj LKÇK-së, duke mos u 
konsultuar me atë edhe në rastin kur ai u kthye nga Shkupi, në 
takimin me Ministrin e Jashtëm Angles, në fund të Janarit 1999, para 
se të shkonte për t'u konsultuar me zotin Jakup Krasniqi ose, të 
paktën, të shkonin së bashku. Nuk përjashtohet mundësia që, nëse 
konsultohej edhe me LKÇK-në, antarët e Dr.P të mos e kishin marrë 
atë vendim nga hotelet e rehatshëm në Tiranë, pasi do të kishin të 
bënin me një forcë politike, e cila, ndryshe nga LPK-ja, i kish reshtuar 
në formacionet luftarake të UÇK-së të gjithë antarët e saj, rast unikal 
në historinë e Kosovës. Vullneti i një njeriu të vetëm, qoftë edhe i 
përmasave si Adem Demaçi, nuk mund të mjaftonte për një punë aq 
të stërmadhe: lipsen edhe njerëzit që do ta zbatojnë një vullnet të 
tillë. Një mendje, thotë filozofia kineze, hiç mendje, dy mendje — 
gjysëm mendje, tre mendje — bëjnë një mendje. 

Mirëpo, edhe në mbledhjen e SHP në Abri, në fillim të Shkurtit 1999, 
kur u zgjodh dhe u emërua Sylejman Selimi Komandanti i 
Përgjithshëm i UÇK-së, dhe ku zoti Demaçi u zgjodh Komisar i 
Përgjithshëm Politik i saj, nuk na del se ka qenë prezent edhe 
përfaqësuesi i LKÇK-sël 

Në këtë rastin e fundit, për mos thirrjen e LKÇK-së në mbledhjen e 
SHP në Abri, mendojmë se nuk duhet të ngelet pa përgjegjësi 
historike edhe zoti Rexhep Selimi, i cili ishte personi i autorizuar nga 
Shtabi i Përgjithshëm që e pat nënshkruar atë marrëveshje me 
LKÇK-në, në 11 Maj 1998. 

I theksojmë këto raste si gabime të Demaçit dhe të z. Rexhep Selimi, 
për faktin se kanë ndikuar patjetër në rrjedhën e ngjarjeve për 
Kosovën, luftën dhe UÇK-në. 

Ndoshta me një përgjegjësi të tillë mund të ngarkohet edhe Kryesia e 
LPK-së, me në krye zotin Bedri Islami, e cila na rezulton se ka 

qëndruar sehirxheshë në të gjithë këto raste që i renditëm si gabime 
politike të zotit Demaçi dhe, nuk dimë se pse deri sot vijohet të 
heshtet për tol E themi këtë pasi, nuk njohim deri në këto momente të 
jetë publikuar ndonjë dokument nga ana e LPK-së, që të na tregoi 
nëse ishte anulluar marrëveshja midis LKÇK-së dhe SHP: kur, nga 
kush dhe për ç'arsye, por edhe për propozimin që i është bërë Adem 
Demaçit nga dy antarë të Sektorit të Veçantë të Kryesisë së LPK-së. 
Por edhe LKÇK-ja na rezulton se në këto situata dramatike të muajit 
Shkurt-Mars 1999, nuk rezulton se ka dalë me propozime konkretel 
Së katërti, zoti Demaçi, kur e pa se formacionet e UÇK-së nuk po 
kalonin në strategjinë e luftës guerile (partizane) duhej t'i kish kërkuar 
llogari Drejtorisë Politike dhe SHP për mos zbatimin e asaj direktive 
të tij, ndryshe të bënte presion me dorëheqje, derisa të vihej në 
zbatim taktika e luftës guerile nga të gjitha formacionet e UÇK-së. E 
theksojmë këtë, pasi gjatë gjithë periudhës që ai ishte në atë pozicion 
udhëheqës, UÇK-ja nuk kaloi në strategjinë dhe taktikën e luftës 
guerile edhe pse ai e përsëriste shpesh. Duke mos u kërkuar llogari 
për këtë mosbindje, ata mund që edhe të kenë menduar se zoti 
Demaçi nuk e kish serjozisht. Në të kundërt të dorëhiqej. 

Duke qenë se ajo direktive e Demaçit, për të kaluar në strategjinë e 
luftës guerile, nuk gjeti zbatim nga Shtabi i Përgjithshëm, si rjedhojë 
as edhe nga komandat e zonave operative, (edhe pse UÇK-ja kish 
pësuar disfatë nga moszbatimi I saj në verën e vitit 1998), të 
përforcohet dyshimin se Drejtoria Politike e ka thirrur Demaçin thjesht 
për të dalë për momentin nga situata e asaj disfate, me qëllim që të 
tërhiqnin vemendien e popullit dhe të masës së UÇK-së që të mos 
akuzoheshin ata si shkaktarët e asaj disfate, thjeshtë për të 
përmirësuar imazhin e tyre dhe për ta shfrytëzuar në këtë drejtim 
Demaçin, deri në një moment të cakuar, sikundër dhe ndodhi. 

Dhe, së fundi, për të mos u zgjatur më shumë, një prej gabimeve të 
tjera të Demaçit është ajo që e kemi përmendur edhe në një rast 

tjetëri69: ai do të kish bërë mirë që ta pranonte atë detyrë të 
propozuar nga zotërinjtë Xh. Haliti e A. Syla jo si individ, por si Parti 
Parlamentare, i cili ishte kryetari i saj. 

Këto mendojmë se janë disa nga gabimet e zotit Demaçi mbi 
veprimtarinë gjashtë mujore të tij, si Komisar Politik i UÇK-së. Mjafton 
të besojmë se kemi vërejtur disa gabime pakujdesie tek ky atdhetar 
kaq i madh i rezistencës shqiptare, por, me këto çfarë evidentuam 
dëshirojmë t'i themi lexuesit se edhe njerëzit e mëdhenj gabohen 
sikur njerëzit e zakonshëm, gabimet që rreshtuam në këtë analizë, 
nuk e cënojnë asnjë grimë vlerën e përgjithshme që Demaçi i dha 
Luftës Çlirimtare në Kosovë. 

Cila është arsyeja kryesore pse Serbia nuk e nënshkroi 
Marrëveshjen e Rambujesë dhe pse e ndërpreu aq pa papritur 
luftën2 

Përgjigjen e kësaj pyetjeje na e jep më të plotë diplomati dhe 
historiani serb, Dushan T. Batakoviç, As. Prof. në Universitetin e 
Beogradit, i cili në kohën që zhvilloheshin bisedimet në Rambuje 
ishte ambasador i Serbisë në Francë, i cili sqaron: “Që delegacioni 
serb në Rambuje nuk do ta nënshkruante Marrëveshjen e 
Rambujesë ishte bërë e qartë nga deklaratat e tyre qysh ditët e para 
të Konferencës... Mirëpo, zonja Medlin Ollbrajt, para se të nisej për 
në Rambuje, e kish të qartë këtë vendim të atij delegacioni edhe nga 
një burim tjetër. Ai burim ishte letra e Patriarkut Pavle, që ia dorzoi 
asaj delegacioni i Kishës Ortodokse Serbe, të shoqëruar edhe me 
planin e kantonizimit të Kosovës”110: plan i cili iu dha edhe dy 


'9 Shih D. Goxhaj “UÇK-ja dhe Kadareja”, 2004, f. 158 

170 Agjensia AFP e ka trasmetuar këtë plan, në datën 1 Shkurt 1999, (i cili 
po zbatohet aktualisht), ku thuhej: ” Millosheviçi është duke shqyrtuar 
mundësinë e gjetjes së zgjidhjes së çështjes së Kosovës, duke u propozuar 
disa antarëve të Grupit të Kontaktit ndarjen e Kosovës në propocion 60:40 
në të mirë të serbëve dhe se kjo Zgjidhje do të ishte përfundimtare, njësoj si 
ajo që u arrit në Dejton me boshnjakët dhe kroatët”.(Shih Fehmi Baftiu 
“Kosova krizë ndërkombëtare”, f. 316) 

delegacioneve në Rambuje, por nuk u pranua prej tyre, dhe që 
Ollbrajt e theksoi edhe në takimin që bëri vite më pas me Patriarkun 
Artemie, gjatë vizitës së saj në Kosovë. Letra shpjeguese, vijon më 
tej Batakoviç, ishte e ndërtuar me tre pika. Në pikën e parë të saj 
theksohej: “Millosheviçi nuk ka për ta nënshkruar atë Marrëveshje 
pasi çdo intervenim i NATO-s në Kosovë do t'i jepte atij mundësinë të 
fuqizonte pushtetin e tij në Serbi dhe do t'i zgjaste edhe më shumë 
qëndrimin në pushtet si dhe do të marrë masa drastike ndaj 
kundërshtarëve të tij. Ndërhyrja e NATO-s e legjitimon qëndrimin e 
Millosheviçit në pushtet.7171), i cili justifikohej duke e përsëritur shpesh 
deklaratën e tij: “Sve ili mishta. Il çemo dobiti, il çemo izgubiti sve.”, 
(“Ose do të fitojmë krejt, ose do t'i humbim të gjitha”.), me të 
cilën ishte dashuruar jashtëzakonisht. 

Edhe për ndalimin e luftës dhe tërheqjen e trupave serbe në mënyrë 
të befasishme nga Kosova, është strategjia e pandryshueshme e 
Serbisë ndaj Shqipërisë, e cila na e sqaron këtë gjë. Millosheviçi e 
kuptoi më në fund se SHBA ishin të vendosur për largimin e Serbisë 
nga Kosova. Gjithashtu ai e kuptoi edhe faktin tjetër se asnjë aleat 
europian proserb, sado i fuqishëm të ishte, nuk mundej ta ndihmonte 
më tej Serbinë. Prandaj ai doli në përfundimin: të delte me çdo kusht 
nga ajo krizë, por jo si humbës. Dhe për ta realizuar këtë duhej gjetur 
një rrugë e mesme, e cila për Millosheviçin të ishte gjysma e së 
keqes, por gjithmonë duke mos devijuar nga strategjia e Serbisë, 
dhe, njëkohësishtë, ajo rruga e mesme t'i siguronte qëndrimin sa më 
gjatë në pushtet. 

Dhe, cila ishte kjo rrugë e mesme e zgjedhur nga Millosheviçi” 


I Dushan T.Batakoviç: “The Serbs in Kosovo-Metohia. VVar, 
International Protectorate and Catastrophe”.  vyyvyv.rastko.rs Gjatë 
periudhës së luftës në Kosovë Dushan T. Batakoviç ishte ambassador 1 
Serbisë në Paris si dhe vëzhgues në Konferencën e Rambujesë. “Sigurisht, 
Millosheviçi e llogariti që kjo zgjidhje përfundimtare jo vetëm që do t'ja 
rriste autoritetin në sytë e popullit serb, por do t'i garantonte edhe 
vazhdimin e qëndrimit të tij në pushtet”, e pohon edhe Pr.Dr i Harvardit 
John G. Stoessinger (“Përse kombet shkojnë në luftë”, Tiranë, 2009, f. 153) 

Të pranonte për Kosovën një lloj pavarësie të tillë, ku të thuhej se 
ishte dhuratë e Evropës. Dhe këtë karem “dhuratë” e hëngri edhe 
shkrimtari ynë i madh Ismail Kadare, duke e shprehur publikishtë: 
“Kam qenë përherë përkrahës i UÇK-së së Kosovës. I kam mbrojtur 
djemtë dhe vajzat e Kosovës që ishin gati të flijoheshin për të, në 
ditët e tyre më të këqija, atëherë kur u sulmuan me shpifje nga një 
stuhi propagandistike botërore. E megjithatë le të kemi kurajon të 
themi të vërtetën: Kosovën nuk e çliroi UÇK-ja, por Evropa 
Perëndimore”172). Dhe ku qëndron hilja e kësaj “dhurate”7 Që Kosova 
e “pavarur” të shfrytëzohet për qëllimet e Serbisë, do të thotë që të 
jetë një lloj “shteti ndërkufitar” sa më i vogël, “me qëllim që shteti 
shqiptar, (Republika e Shqipërisë, DG), të mos ndjeki rrugën e 
pretendimeve kombëtare maksimale ndaj territoreve që banohen me 
shqiptarë, e cila është edhe aspirata strategjike e qeverisë serbe”173), 
sikundër e thekson Batakoviç, strategji që u vjen në ndihmë edhe 
Maqedonisë, Malit të Zi dhe Greqisë, dhe që është përifrazuar ende 
më qartë nga Ibrahim Rugova: “Kosova të jetë një shtet i pavarur, 
neutral dhe i hapur ndaj Shqipërisë dhe Serbisë”. Mirëpo një “shtet 
ndërkufitar” shumë i vogël si Kosova, nuk mund ta ketë të sigurtë për 
të vazhduar ekzistencën e vet, pasi pa Shqipërinë ajo nuk mund ta 
siguroi pavarësinë ekonomike. 

Dhe atë qëllim Milloshi e arriti: u tërhoq nga Kosova pa dorëzuar as 
edhe një fishek, gjë që tregoi se nuk ishte humbës, dhe Kosovën e 
shpalli ashtu siç deshi ai vetë, shtet ndërkufitar multietnikt79, edhe 
pse nuk është e tillë. 


EPILOGU 


179 Ismail Kadare “Shqiptarët në kërkim të një fati të ri”, Onufri, Tiranë, 
2001, f. 31 

9) Dushan T.Batakoviç “Qeveria serbe dhe Esat Pashë Toptani”, IDK 
Tiranë, 2014, f. 64-65. 

9 Medlin Ollbrajt: “Diktatori më siguroi se dëshironte të arrihej paqja, si 
dhe u zotua për një Kosovë multietnike, shumëkombëshe dhe shumë 
fetare.”. Vepër e cituar, f. 466 

Rallë e tek, fatit i pëlqen të bëjë ca ironira. Një ndërmarrje 
diplomatike e nisur keq dhe e dënuar që më parë me disfatë, 
ndodh që çuditërishtë kthehet e mbaron mirë nga një rrethanë e 
papritur prej faktorësh të favorshëm. Prandaj dhe Faik Konica, 
duke i ditur këto lodra të fatit, ka thënë: “Në qoftë se Shqipëria do 
të vdiste ndonjëherë, atëherë në epitafin e saj duhet të shkruhet: 
“Lindi nga Zoti, shpëtoi nga rastësia, vdiq nga politikanët.” Dhe 
kjo u vërtetua edhe në Rambuje, ku Kosovën desh e vdiqën 
politikanët e saj, por e shpëtoi RASTESIA, që do të thotë fati. Cila 
rastësi2 Ajo që Millosheviçi urdhëroi delegacionin e vet në 
Rambuje, që të mos e nënshkruante atë Marrëveshje edhe nëse 
e nënshkruanin shqiptarët. 


Sytë e gjithë shqiptarëve atë ditë të 18 Marsit 1999 ishin drejtuar në 
Rambuje. 

Të gjithë ata shqiptarë që besonin në shpjegimet e Demaçit për 
pasojat e pranimit nga pala shqiptare në Rambuje të asaj 
Marrëveshjeje, lusnin Zotin që pala shqiptare të mos e nënshkruante 
atë Marrëveshje. 

Shqiptarët entusiastë mbështetës të Drejtorisë Politike me në krye 
Thaçin, si dhe ata të Rugovës, uronin nënshkrimin e marrëveshjes 
nga të dy palët kundërshtarel 

E gjithë përfaqësia kosovare në Rambuje, ngaqë ishte mikluar me 
Qeverinë e Përkohëshme, as që i shkonte ndër mend të kërkonte: Le 
ta nënshkruajnë serbët të parët. 

Momentet pas nënshkrimit të marrëveshjes prej shqiptarëve dhe deri 
në largimin e delegatëve serbë nga Kështjella e Rambujesë, ishin 
momente ankthi për ata që u besonin argumentave të Demaçit. Pse2 
Sepse, nëse në ato momente delegatët e Serbisë nënshkruanin 
marrëveshjen e Rambujesë, Kosova, me pëlqimin e vetë përfaqësisë 
kosovare mbetej pjesë integrale e Serbisë. 

Dhe ku qëndron fati i rastësishëm për Kosovën2 Tek urdhëri i 
Milloshit që delegacioni serb në Rambuje të mos nënshkruante atë 
document ku nënshkruan shqiptarët e Kosovës. Mosnënshkrimi i 

marrëveshjes prej delegacionit serb donte të thoshte: edhe pse ju 
shqiptarët doni që Kosova të jetë Serbi, nuk duam ne serbët që 
Kosova të jetë pjesë e Serbisë. Eshtë ky mosnënshkrim i asaj 
marrëveshjeje nga Serbia që e bën të paqëndrueshme Rezolutën 
1244 të OKB, edhe pse në atë rezolutë Kosova rezulton pjesë e 
Serbisë. Dhe këtë mosnënshkrim tëMarrëveshjes së Rambujesë nga 
Serbia e shfrytëzuan SHBA për të marrë nismën për njohjen e 
pavarësisë së Kosovës në vitin 2008. 

Ishte ky moment, kur delegatët serbë u larguan nga Kështjella, që 
partizanët e Demaçit thirrën me zë të lartë: Urral Shpëtoi Kosoval 
Mosnënshkrimi i marrëveshjes nga serbët, mund të themi pa druajtje 
se ishte një veprim absurd i tyre, gjë që shkaktoi reagimin antiserb 
edhe të Francës, e cili as që mund ta parashikonte një veprim të tillë 
prej tyre. Ai mosnënshkrim duhet të ketë qenë një qorrollisje e vet 
Millosheviçit, nga etja për të qëndruar sa më gjat në pushtet, sikundër 
e shpjegonte në letrën e saj edhe Kisha Ortodokse Serbe dorëzuar 
zonjës Ollbrajt dhe që e bën të qartë As.Pr. Batakoviç. 
Mosnënshkrimi i marrëveshjes nga Serbia, “bëri që kjo të ndikoi në 
kuptimin e mprehjes së zhgënjimit të Francës. Dështimi i një 
negociate të kërkuar me aq vendosmëri nga Parisi, jep ndihmesën e 
vet për të shpjeguar vendosmërinë me të cilën francezët morën pjesë 
në operacionet ushtarake” — na e përforcon mendimin  ish- 
kryeministri Italian i asaj kohe, Massimo D'Alema. Ai reagim 
jonormal për Francën nga vetë Franca, tregoi prapaskenën pse u 
thirr me aq urgjencë Konferenca e Rambujesë. Megjithatë Franca, 
edhe pse e zemëruar nga ai qëndrim I Serbisë në Rambuje, përsëri i 
qëndroi besnike Serbisë, duke menduar se mund të laheshin hesapet 
më UÇK-në edhe me ndërhyrjen e NATO-s, prandaj shpesh here 
aviacioni frances “gabonte” në shënjestrimin e objektivave në 
Kosovë, duke goditur formacionet e UÇK-së. Por besnikërinë më të 
madhe Franca e tregoi kur urdhëroi forcat e saj të vendoseshin me 


179 Massimo D”Alema: “Kosova, Italianët dhe lufta”, f. 19 

urgjencë tek Ura e Ibrit, duke e përcaktuar atë si pikën ndarëse 
kufitare midis Serbisë dhe Kosovës. Apo nuk është kështu” 

Reagimin nervoz të Francës na e tregon me pak fjalë edhe zonja 
Medlin Ollbrajt, ish-sekretarja e SHBA, e cila ishte prezente në ato 
momente: “Qëndrimi frances nuk na ndihmoi, pa dhënë asnjë 
shpjegim, ata nuk pranuan t'i lejonin oficerët e NATO-s të hynin në 
kështjellë për t'iu shpjeguar shqiptarëve hollësitë e planit tonë 
ushtarak. Në vend të tyre, këto shpjegime i dha një avokat i Grupit të 
Kontaktit, i shoqëruar nga një kolonel i Forcave të Armatosura të 
Shteteve të Bashkuara, i cili kishte mundur ta fuste vjedhurazi 
uniformën e tij brenda kështjllës” 179. 

Jo më kot thonë se nga ferra e vogël del lepuri i madh. Natyrshëm 
lind pyetja: Koloneli anonim amerikan pse duhej të ishte në atë 
konferencë si diplomat dhe pse duhej të fuste vjedhurazi edhe 
uniformën e tij brenda në Kështjellë” Pse e bënë këtë gjë 
amerikanët2 Kjo të bind se, amerikanët e prisnin një reagim të tillë 
nervoz nga francezët, ndaj dhe zonja Ollbrajt vjen në Rambuje një 
javë më vonë, në 14 Shkurt, e shoqëruar me nëe Kolonel i maskuar 
si diplomat. Gjë që vërtetohen fjalët e ambasadorit Hill, se amerikanët 
nuk ishin për atë Konferencë urgjente, pa u mbledhur më parë 
Asamblea Qytetare në Kosovë, por, sikundër e qartësuam më lartë, 
amerikanët nuk mund t'i kundërshtonin haptas europianët. Ai qëndrim 
serb u krijoi amerikanëve kushtet për t'i qëndruar besnik Doktrinës 
Monro), ngaqë përpjekja e Serbisë për shpopullimin e Kosovës 
ishte një akt agresioni që kërkonte ndërhyrjen e SHBA. 

Nëse serbët do të kishin nënshkruar marrëveshjen menjëherë pasi e 
kishin nënshkruan shqiptarët, Kosova sot zor se do të ishte shpllur e 
pavarur, ajo do të ishte pjesë e Serbisë. Do të përsëritej Kuvendi i 


79 Madeleine Albright “Zonja Sekretare”, f. 469 

17D Doktrina Monro është përcaktuese në politikën e jashte të SHBA, e 
paraqitur më 2 Dhjetor 1823 nga presidenti Xhejms Monro, është një nga 
parimet më të vjetra që do të thirret në të nga shumë presidentë amerikanë, 
përfshi edhe Bill Klinton. 

Prizërenit i vitit 1945, por tashti edhe shumë më keq, pasi pranohej 
përpara gjithë Fuqive të Mëdha Botërore se: Kosova është Serbi, gjë 
që objektivi i popullit shqiptar në Kosovë për të fituar të drejtën për 
vetëvendosje me çdo çmim e me çdo sakrificë do të ishte shumë më i 
vështirë për tu realizuar. Nëse ajo marrëveshje do qe nënshkruar 
edhe nga serbët, tjetër këngë do këndonte sot Rusia, por edhe Kina 
e Hindia, miqtë tradicionalë të Serbisë. Eshtë ai nënshkrim i 
delegacionit kosovar në Rambuje që pesë shtete të BE-së vijojnë 
ende të mos e njohin pavarësinë e Kosovës. 

E vetmia anë pozitive e Konferncës së Rambujesë ishte se e bëri 
legjitime ndërhyrjen ushtarake të NATO-s në Kosovë: “Komisioni i 
Pavarur Ndërkombëtar i Hetimit mbi luftën në Kosovë, i udhëhequr 
nga juristi jugafrikan Richard Goldstone, ngriti kritikat më të ashpra 
kudo, në vigjilie të bombardimeve të NATO-s mbi Serbi, në 1999 dhe 
konkludoi se ajo ishte luftë “ilegale por legjitime”: Ajo ishte ilegale për 
arsye se nuk morën aprovimin e Këshillit të Sigurimit të OKB, por 
ishte legjitime sepse të gjitha përpjekjet diplomatike u konsumuan 
dhe nuk mbeti asnjë rrugë tjetër për të ndaluar vrasjet dhe masakrat 
në Kosovë”.178) 

Ndërsa z.Ramë Buja na thotë të kundërtën: “Konfrenca e 
Rambujesë dështoi.”, i cili ka mbrojtur edhe doktoraturën me këtë 
temë, tre vjet pasi zonja Ollbrajt pohon se “Ajo (marrëveshja) do të 
çarmatoste UÇK-në, do ta mbante Kosovën brenda Jugosllavisë dhe 
do ti jepte mundësi ushtrisë së saj të vazhdonte të patrullonte 
kufirin 79. Natyrshëm na lind e drejta të shtrojmë pyetjen për z. 
Ramë Buja: Pse ai ka bindjen se Konferenca e Rambujesë dështoi, 
kur dihet se nënshkrimi vetëm nga një palë nuk përbën marrëveshje” 
Dhe ai përgjigjet: “Dështoi sepse nuk u nënshkrua nga të dyja palët 
pjemarrëse në Rambuje.'180(111. Por, sikundër e shpjeguam më lartë, 


79: Noam Chomsky “Failed States”, Pinguin Books, London, England, 
2006, f. 95 

'P) Madelein Albright, “Zonja Sekretare”, f. 464 

'50 Ramë Buja: “Konferenca e Rambujesë”, Prishtinë, 2006, f. 139 

nëse do ta nënshkruante edhe pala serbe, Kosova do të mbetej 
ashtu sikundër na e thotë zonja Ollbrajt. Nënshkrimi i marrëveshjes 
vetëm nga pala kosovare u interesonte vetëm nismëtarëve 
ndërkombëtarë të Rambujesë, pasi një prej qëllimeve kryesore të tyre 
ishte që UÇK-ja të mos ekzistonte. 

Ja ku dolëm përsëri tek argumenti që e shtruam qysh në fillim të këtij 
libri, se: e vërteta, edhe pse është një e vetme, ajo ka tri e ndoshta 
edhe më shumë pamje e përmasa. Po të bëjmë avokatin e 
nismëtarëve të asaj Konference, Francës, Anglisë, Italisë, Rusisë dhe 
Serbisë, detyrimisht që do të dalim në përfundimin: “Konferenca e 
Rambujesë dështoi”. Dështoi për ata diplomatë, sepse nuk u 
realizua qëllimi i tyre, që Kosova të qëndronte pjesë integrale e 
Serbisë, por nuk dështoi për SHBA dhe Kosovën. 

E, megjithatë, nismëtarët e Rambujesë nuk dolën plotësishtë të 
humbur, pasi u realizua një nga dy objektivat e tyre: UÇK-ja 
eleminohej. Kjo vdekje e UÇK-së i kënaqi deri diku nismëtarët e 
Konferencës së Rambujesë, ndaj dhe pranuan bombardimet e 
NATO-s, sikundër shprehet edhe Massimo D'Alema. Bazuar në këtë 
fakt, dikush edhe mund të na thotë se Evropa ndihmoi në çlirimin e 
Kosovës. Po, na ndihmoi, por, ama, e imponuar nga SHBA. Por 
duhet ta kemi të qartë se, atë “ndihmë” Evropa nuk na e dha badiava. 
Shpërblimin e asaj “ndihme”, Evropa po e merr me atë që po ndodh 
në Mitrovicën e Veriut, në kantonizimin e Kosovës dhe me dërgimin e 
pjestarëve të UÇK-së në Tribunalin e Hagës, ndërsa këtë vit vendosi 
të rrisi interesin e kredisë për “huan” që na dha, duke hapur 
Tribunalin e posaçëm kundër UÇK-së. 

Përfundimisht mund të themi: Të gjithë ne, që mbështetëm apriori 
vendimin e Drejtorisë Politike të UÇK-së për shkuarjen në Rambuje 
me ato kushte të panegociueshme, ndoshta gabuam, ngaqë i 
konsideronim antarët delegatë të saj, kandidatë idealë për 
udhëheqjen e luftës. Por, për fat të keq, gabimin e kuptuam shumë 
më vonë, atëherë kur ata i dhanë popullit një liri që s'e ka plotësishtë 
të vetën, duke i ndëruar atij edhe simbolet kombëtare dhe po 

mundohen t'i ndërojnë edhe gjuhën edhe kombësinë, duke i quajtur 
komb kosovar e gjuhë kosovare. Por zoti Adem Demaçi thotë: “Këta, 
edhe pse janë të vetëdijshëm, unë nuk u them tradhëtarë. Këta janë 
fëmijë të vegjël. Nuk u them tradhëtarë, sepse fjala vret njësoj sikur 
plumbi”ë). Por, ngaqë ata besojnë se kanë vepruar drejtë, ngaqë 
asnjëri prej tyre nuk ka pandehur se mund të jetë e padrejtë 
nënshkrimi i Marrëveshjes së Rambujesë edhe me ato cënime të të 
drejtave të shqiptarëve në Kosovë, ndaj dhe e ndjejnë veten të 
panjollosur. 
Marrja pjesë në konferenca ndërkombëtare të rëndësishme, në lidhje 
me çështjen kombëtare, si kryetarë e sekretarë, apo antarë të 
thjeshtë delegacioni, sikundër ishte edhe rasti i delegatëve tanë në 
Konferencën e Rambujesë, janë një lloj shkallësh që çojnë drejt 
lavdisë. Ky fenomen moral i shkëlqyer përbëhet nga shumë ngjarje të 
paparashikuara, që ndryshojnë me një shpejtësi aq të madhe, sa nuk 
ka shembull që të tregojë se dikush e ka arritur lavdinë dhe e ka 
gëzuar tërë jetën me këtë lloj rruge. Kjo lloj lavdie, të cilën e 
dëshirojnë të gjithë ata që nuk sakrifikojnë, është një lloj lavdie prej 
ambiciozi, që i ngjan një fodullëku të pështyrë, të cilët kanë prirjen që 
gjithçka të mirë t'ia veshin vetes, duke e ndjerë rrugën të sheshtë, 
ndaj dhe i ngjajnë Luigjit të XIV, duke thenë: “UÇK-ja jam unël”, 
“Lirinë ua solla unël” 

Tiranë, 4 Shtator 2014 


SHTOJCË 


Që gjykatësi lexues të jetë i qartë për atë vendim të Drejtorisë Politike 
të UÇK-së, për pranimin e asaj Marrëveshjeje të Rambujesë, po 
japim pjesë të asaj Marrëveshje, që e sanksiononin Kosovën pjesë 
integrale të Serbisë dhe që i kundërshtoi vetëm Adem Demaçi: 


18) Shkëlzen Gashi: “Marrëveshja për paqe të përkohëshme”, f. 29 

Marrëveshja Ndërkombëtare e Rambujesë 


“Kapitullit 1, Neni 1, Pikat 3, 4, 6: 
daëpë stan 

PA 

3. Republika Federale e Jugosllavisë është përgjegjëse në Kosovë 
për këto fusha vijuese, përveç nëse është përcaktuar ndryshe në 
këtë marrëveshje: a) integriteti territorial, b) ruajtja e tregut të 
përbashkët brenda Republikës Federale të Jugosllavisë, pushteti i të 
cilës do të ushtrohet në mënyrë të tillë që të mos bëjë diskriminimin 
ndaj Kosovës, c) politika monetare, ç) mbrojtja, d) politika e jashtme, 
dh) shërbimet doganore, e) tatimet federale, 6) zgjedhjet federale dhe 
f) fushat e tjera të përcaktuara në këtë marrëveshje. 

4. Republika e Serbisë do të ketë pushtet në Kosovë, ashtu si është 
përcaktuar në këtë marrëveshje, duke përfshitë edhe çështjen e 
zgjedhjeve republikane. 

kte 

6. Sa i përket Kosovës: 

a) Nuk do të ketë ndryshime të kufijve të Kosovës, 

b) Vendosja dhe përdorimi i policisë dhe i forcave të sigurisë do të 
qeveriset sipas kapitujve 2 dhe 7 të kësaj marrëveshjeje, dhe 

c) Kosova do të ket pushtet të realizojë marrëdhënie me jashtë në 
kuadër të pushtetit të saj të barazvlefshme me pushtetin e paraparë 
për republikat sipas Nenit 7 të Kushtetutës të Republikës Federale të 
Jugosllavisë. 

Kapitulli 2, Neni 2, Pika 2. Numri dhe përbërja e policisë 
komunale 

Numri i gjithmbarshëm i policisë komunale të themeluar me këtë 
marrëveshje, që vepron në Kosovë nuk do të tejkalojë 3.000 policë 
aktivë për zbatimin e ligjit. 

Pika 6. c) Çdo komunë mund të mbajë, në kryeqëndrat komunale apo 
stacionet komunale, jo më shumë se 4 (katër) armë me tytë të gjatë, 
tyta e së cilës nuk guxon të jetë kalibër më i madh se 7.62mm, për 

çdo 15 oficerë policorë të caktuar për komunë. 
Neni 6: Sigurimi i kufijve ndërkombëtarë. 


1. 


2. 


Qeveria e RFJ-së do të mbajë pikat kalimtare zyrtare në kufirin e 
saj ndërkombëtar (me Shqipërinë dhe FYROM-in). 

(a). 1) Policia kufitare do të vazhdojë të ushtrojë autoritetin e vet 
në kufirin ndërkombëtar të Kosovës dhe në lidhje me zbatimin e 
ligjeve të RFJ-së për imigracion. Numri i përgjithshëm i policëve 
kufitarë do të zvogëlohet në 75. 

Kapitulli 4A, Neni 1, Pika 4. Republika Federale e Jugosllavisë 
do të jetë përgjegjëse për grumbullimin e të gjitha mjeteve nga 
doganat në kufijtë ndërkombëtarë të Kosovës. 

Kapitulli 7, Neni 1, Pika 2.a. Të arrihet ndërprerja e 
qëndrueshme e armiqësive. Përveç forcave të parapara në këtë 
kapitull, asnjë forcë tjetër ushtarake, në asnjë rrethanë, nuk do 
të hyjë, apo të mbesë në territorin e Kosovës pa pëlqimin 
paraprak të Komandantit të KFOR-it. 

Neni 4, Pika 2. Forcat e AJ-së roje të kufirit. A) Forcat e AJ-së 
roje të kufirit të lejohen të kufizuara në numrin prej 1.500 
antarësh, si para muajit Shkurt të vitit 1998, të Batalionit të 
Rojes së Kufirit, në objektet e lokalizuara në Gjakovë, në 
Prizëren dhe në Ferizaj dhe në ndërtesat plotësuese brenda 
zonës kufitare... Një numër shtesë i personelit të Armatës 
Jugosllave (AJ), që nuk mund të kalojë numërin e 
gjithëmbarshëm 1.000 dhe forcat e logjistikës do të lejohen të 
mbeteten në objektet e kazermave. 


b) Elementët e AJ-së në Kosovë do të kenë kufizime në armë prej 82 


mm e mëposhtë. 


Neni 5: Forcat e tjera, Pika 3. Deri më datën Kt5 ditë, forcat e tjera 


duhet të heqin dorë dhe t'i mbyllin pozicionet luftarake, 
strehimoret dhe postblloqet. 


Pika 5. E) Deri në datën K-120 ditë çmilitarizimi i të gjitha forcave të 

tjera do të jetë i përfunduar”të2). (Kapitulli 7, Neni 1 dhe Neni 5 


janë për UÇK-në. D.G.) 

